
POSVEĆENO 70. OBLJETNICI 
KUNOVEČKE BUNE 


Na naslovnoj stranici crtež Nikole Večenaja — Leportinova: 
Kunovečka buna 


Umjesto predgovora 


Na zalasku »zvijezde« jedne trule monarhije, u kojoj su 
se — kao u pravoj »tamnici naroda« — još samo silom povi- 
jesne inercije (i, naravno, silom oružja i drugim prokuša 
nim »receptima«) održavali preživjeli i neodrživi višestoljetni 
klasni i nacionalni odnosi, odnosi u kojima su brojni europ- 
ski narodi morali stenjati pod dominacijom samo dvije »su- 
per-nacije« — dva su događaja, u rasponu od svega petnaestak 
godina, bila vjesnicima jednog budućeg, humanijeg razdoblja 
ljudskog življenja na ovim našim hrvatskim i jugoslavenskim 
paralelama. 


Riječ je ovaj put o dvije znamenite pobune hrvatskog 
seljaštva, u Podravini i Međimurju, na početku našega XX. 
stoljeća: o kunovečkoj buni 1903. godine i o tzv. maloj međi- 
murskoj revoluciji 1918. godine. Zašto ovi (uglavnom nedo- 
voljno poznati) prevratnički povijesni događaji plijene i danas 
našu pozornost, kako su se zapravo odvijali, i koji su im bili 
stvarni i krajnji ciljevi i rezultati — odgovore nam nastoji 
dati, na sustavan i argumentiran način, ovaj vrijedan znan- 
stveno-publicistički rad prof. Dragutina Feletara, pod naslo- 
vom »Dva seljačka bunta«. 


Uz primjernu upornost i pedantnost (koja je, inače, ima- 
nentna svakom solidnom povijesno-istraživačkom djelatniku), 
autor nam je zanimljivo i plastično približio revolucionarno 
doba i presudna zbivanja u Podravini i Međimurju uoči konač- 
nog raspada Austro-Ugarske. I ne samo to. Povukavši oprav- 
dane paralele između pobune seljaka u podravskom Kunovcu 
1903. i tragičnih i stravičnih događaja u Međimurju 1918. go- 
dine, kada je razularena mađarska soldateska na najbrutal. 
niji, krvavi način obračunavala s puntarskim, slobodoljubivim 


i nezaštićenim međimurskim seljaštvom, autor je bjelodano 
ukazao kako su oba ta povijesna događaja nikla iz istog isho- 
dišta (borba potlačenih i izrabljivanih protiv eksploatatora, 
svih vrsta i »boja«). 


Prilazeći toj delikatnoj povijesnoj temi sa suvremenog, 
marksističkog motrilišta, autor se odvažio i djelomično re- 
valorizirati poneke dosadašnje pogrešne ocjene o bitnim uzro- 
cima i stvarnim dometima kunovečke bune i »male međimur- 
ske revolucije«, što njegovom radu svakako daje posebnu di- 
menziju. Naime, autor je nedvojbeno ukazao na primarno 
klasno, a tek potom na nacionalno obilježje ovih značajnih 
događaja iz naše prošlosti (stoljetna pregnuća međimurskih 
i podravskih Hrvata za potvrdu nacionalnog identiteta i sa- 
mosvojnosti). 


U svakom slučaju, možemo bez ustručavanja ustvrditi da 
je ovako prezentiran autorov prinos osvjetljavanju i upozna- 
vanju spomenutih revolucionarnih gibanja u novijoj hrvatskoj 
povijesti — dobrodošao, interesantan i koristan, pogotovu ako 
imamo na umu kroničnu oskudicu koja u nas još uvijek vlada 
u literaturi te vrste. Štoviše, opisujući krvavi međimurski 
studeni 1918. godine, autor je svoj prikaz proširio i poprilično 
detaljnim opisom završnih vojnih operacija, koje su Međi- 
murju donijele toliko željno očekivano oslobođenje i pripa- 
janje matici zemlji, Hrvatskoj i Jugoslaviji. 


Napokon, moramo također pripomenuti da je cijeli ovaj 
tekst pisan poletno, jednostavno i uvjerljivo, ali istodobno i 
s prijeko potrebnim argumentima i znalački, pa stoga ne 
sumnjamo u to da će »Dva seljačka bunta« ubrzo naći i svoje 
brojne čitatelje. A to je, uostalom, i bila jedna od najvažnijih 
namjera i autora i izdavača. 


ERNEST FIŠER 


Uvod 


I. 


Ovih se dana navršilo 70 ljeta od tragičnih događaja u malom 
podravskom mjestu Kunovcu. Među Kunovčanima još i danas živi 
uspomena na šest sumještana, koji su 26. lipnja 1903. godine po- 
ložili svoje živote na odar borbe za slobodu. Bio je to iskonski, 
iskreni i nepatvoreni bunt seljaka, koji je buknuo bez zadnjih 
namjera politikantskih intriga i ondašnjih stranačkih »prepuca- 
vanja«. Kunovčani su se pobunili jednostavno zbog sve težih uv- 
jeta života ii poradi nacionalnog podjarmljivanja. Kosama, vilama 
i sjekirama. I ne samo Kunovčani! Na noge je te revolucionarne 
1903. bila cijela Podravina: Ludbrežani, Virovci, Đurđevčani ... 


A malo podalje, preko Drave, svoje korijenje pokušala je 
stabilizirati izravna mađarska vlast. Pred prvi svjetski rat ma- 
Čarska upravna oligarhija, mađarski učitelji, špani, stražmeštri 
i notarijuši bili su uvjereni da je Međimurje nerazdvojno vezano 
za »mater Ugarsku«. No, gorko su se prevarili u naoko mirnom 
i krotkom hrvatskom življu »med dvemi vodami«: 1918. godine 
ovdje je mađarska dominacija u cijelosti nestala za svega neko- 
liko mjeseci — kao da je nikad nije ni bilo. I upravo na toj 
povijesnoj raskrsnici, u doba kada je hrvatsko stanovništvo ovdje 
konačno bilo pred raskidom sa svim što je ugarsko, potekla je 
ravnicom između dviju rijeka — seljačka krv. U studenomu 1918. 
godine, u zadnjem hropcu svoje višestoljetne strahovlade, mađar- 
ska i mađaronska vladajuća klika, pojačana pijanom soldateskom, 
na kraju jednoga svjetskog krvoprolića, inscenirala je u međi- 
murskim selima jedan od najkrvavijih pogroma koji su ikad za- 
bilježeni u hrvatskoj povijesti do drugoga svjetskog rata: širom 
kraja između Drave i Mure palo je gotovo stotinu nedužnih žrtava! 


Kunovečka buna 1903. (kao i cijeli hrvatski seljački pokret 
toga doba) i mala međimurska revolucija 1918. godine imaju, da- 

kle, mnogo toga zajedničkoga. I u Podravini i u Međimurju se- 
ljačko je stanovništvo bilo izloženo nepodnošljivom izrabljivanju 
i nepravdama od strane vlastodržaca, a vrlo važna konponenta 
bilo je i izrazito nacionalno podjarmljivanje. Osnovni element u 
buntu bile su, prema tome, gospodarski i nacionalno eksploatirane 
i podjarmljene seljačke mase, koje su digle svoj glas neorganizi- 
rano i spontano. Drugim riječima, i u Podravini 1903. i u Međi- 
murju 1918. godine nije bilo neke duže pripremne organizacije 
pobune, nije bilo točno formuliranih ciljeva, nije bilo zajedničkih 
vođa. Pogoršanje ekonomskog i nacionalnog položaja seljaka bio 
je zajednički razlog jednog neočekivanog bunta — inače mirnog, 
radinog i podložnog seljaka s obje strane Drave. 


Osim činjenice što je ovaj bunt bio spontan i neograniziran, 


te da su njegovi osnovni nosioci bile seljačke mase, zajednička, 


osobina podravske i međimurske »seljačke revolucije« leži i u 
jednoj drugoj, također važnoj ocjeni: obje su imale prvenstveno 
klasni, a tek potom, nacionalni karakter. Podravski i međimurski 
seljaci krenuli su u dućane, podrume, na imanja bogataša, u op- 
. ćinske arhive — bez obzira je li trgovac, veleposjednik ili notarijuš 
bio mađarske, njemačke, židovske, hrvatske ili srpske narodnosti. 
Ovdje je nacionalnost bila sporedna: revolt je bio usmjeren protiv 
svih eksploatatora i ugnjetača. S druge strane, u revoltu protiv 
eksploatacije i nemogućih uvjeta života pobunili su se seljaci i 
hrvatske i srpske nacionalnosti. Ova bitna ocjena hrvatskoga na- 
rodnog pokreta 1903. u Kunovcu i kasnije male međimurske re- 
volucije 1918. godine, daje ovim događajima novu kvalitativnu 
dimenziju. S tim u vezi narodni pokret u Hrvatskoj 1903. godine 
ima i određeno europsko pionirsko značenje. Naši seljaci, bez ob- 
zira na svoju neorganiziranost, bez obzira na nedovoljne i gotovo 
nikakve programske i organizacijske pripreme, bez obzira na ne- 
dostatak međusobne povezanosti, te konačno bez obzira na re- 
lativno minimalne uspjehe svojega bunta — u širim, europskim 
i svjetskim, razmjerima bili su nadahnuće i vjesnik kasnijih re- 
volucionarnih događaja koji su na početku ovoga stoljeća potresli 
čovječanstvo. Svega dvije godine kasnije, 1905. diže se nezadovolj- 
no rusko seljaštvo i radništvo, a godine pred prvi svjetski rat bile 
su teško iskušenje za vlastodršce u brojnim europskim zemljama. 


Naravski, da svoju iznimnu važnost u pokretanju seljačkih 
masa 1903. i 1918. godine ima faktor borbe za nacionalno oslo- 
bođenje, za hrvatsku samosvojnost. Ovaj element je bio vrlo va- 
žan u pokretanju revolucionara, tako da ga mnogi povjesničari 
stavljaju na prvo mjesto (dakle, ispred klasnog faktora). To i nije 
tako čudno ako se ima na umu zaista jedna kulminacija mađa- 

rizacije i ponjemčivanja, koja je došla do izražaja na kraju zlo- 
glasne vladavine Khuena Hedervaryja, ili pak na kraju prvoga 
svjetskog rata u Međimurju, 


Bitne zajedničke osobine narodnog pokreta 1903. u Podravini 
i male međimurske revolucije 1918., mogli bismo, dakle, svesti na 
četiri osnovne značajke: 1. bio je to pokret seljaka; 2. bunt je bio 
neorganiziran i spontan; 3. imao je prvenstveno klasni karakter 
borbe protiv svih vrsta eksploatacije; 4. bio je uvelike inspiriran 
borbom za nacionalno oslobođenje od dominacije mađarizacije i 
germanizacije. 


Međutim, između bunta podravskih i međimurskih seljaka 
postoje i poneki divergenti uvjeti i elementi. Koliko god gospo- 
darska i društveno-kulturna situacija u Podravini 1903. i u Me- 
đimurju 1918. godine bila.slična, koliko god u obje ove pokrajine 
vladali slični zemljopisni i društveni uvjeti, sa sličnim stanovni- 
štvom, pa čak i sličnim njihovim mentalitetom — ova dva seljačka 
bunta pak su se dogodila na različitim mjestima, u različito vri- 
jeme i u donekle različitim uvjetima. 


U razdoblju od 1903. do 1918. godine dogodili su se u eu- 
ropskim i hrvatskim okvirima značajni događaji. Dok je kuno- 
večka buna 1903. (zapravo, cijeli narodni hrvatski pokret) bila 
jedna od prvih pobuna takve vrste, dakle bez određenih kon- 


“ kretnih uzora i bez psihoze rata, dotle je međimurska revo- 


lucija ipak bila u stanovitom smislu izložena utjecajima revolu- 
cionarnih gibanja toga doba, a pogotovu velikoga ruskog Oktobra. 
Osim toga, bunt seljaka između Mure i Drave dogodio se u po- 
sebnim ratnim prilikama, upravo u doba kada je bilo očito da je 
habsburška monarhija propala i kada je stoljećima eksploatirano 
stanovništvo konačno očekivalo radikalnije klasne promjene. Se- 
ljaci su te promjene nestrpljivo očekivali, a u svojim nadanjima 
prešli i u konkretno provođenje svojih želja. Međutim, vlastodršci 
su u zadnjem trenutku postojanja jedne trule monarhije još smo- 
gli toliko snage da se »neposlušnom« puku krvavo osvete — u 
svojem višestoljetnom stilu ... 


Ako se, prema tome, na taj način usporede uvjeti i klima, 
koji su vladali 1903. i 1918. godine, onda je donekle i razumljiv 
raskorak između broja žrtava u Podravini i u Međimurju. Seljaci 
»med dvema vodami« pobunili su se u znatno nezgodnije vrijeme 
— kada su zakon bili rat i puška! Ne možemo, doduše, reći da je 
na zalazu Khuenove vlasti postojala u Hrvatskoj neka naročita 
demokracija, ali se ipak ondašnje prilike ne mogu usporediti s 
ratnima pokraj 1918. 


ii 


II. 


»Vsaki celoga selišča kmet gosponu svojemu zemljskomu 
vsaki tjeden jeden dan od sunčanog izhoda do zahoda, nuter ra- 
čunajući dohajanje i othajanje, krmenja i napajanja, vendar vre- 
me delati bude moral. Z dvojem maršetom, svojimi koli, plugom 
i branom služit. Na mesto pak vozne gospodčine takov celi kmet 
zemalskomu gosponu vsaki tjeden dva pešička težaka dati dožen 
bude ...«! 


To je samo početak jednog od mnogobrojnih urbara, koji su 
regulirali obveze kmetova i seljaka naspram svojemu zemaljsko- 
mu gospodainu, pa zatim naspram vladaru i crkvi. Sve je bilo 
točno definirano, pa se tako znalo da »vsaki kmet od celoga se- 
lišča ima dati zemalskomu gospodinu čez leto: dvoje piščenec, dva 
kopuna, dvanajst jajec, jednu holbu iliti moslin rastopljenega 
masla ...«, da zatim »od svakojačkoga zemlje priroda, kak ne 
menja od čmelcov, janjcov, kozličov, koteri se ono leto polegu, 
dužni su podložniki gospode svoje pravično deveti del vu nature 
davati .. .« 


Ako bismo željeli samo nabrojiti sve obveze kmetske, tre- 
balo bi nam podosta prostora. Takvi su bili urbari, oni marija- 
terezijski i oni kasniji. Imalo ih je gotovo svako vlastelinstvo, 
dakle i rasinjsko, pod koje je jedno vrijeme pripadao Kunovec, 
kao i iFestetićevo, kojemu je podložništvu bilo cijelo Međimurje. 
Mještani su zatim potpisivali i zasebne crkvene urbare, ugovore 
sa svojim župnikom. Tu su pak bile fiksirane obveze prema du- 
hovnoj vlasti. Život seljaka bio je razapet između minimalnog 
viška rada, koji je ostajao u autarkičnoj poljoprivrednoj proiz- 
vodnji, punoj znoja s malo novaca, te stalno rastućih obveza pre- 
ma državi, vlastelinu i crkvi. U XIX. stoljeću situacija se još i 
znatno pogoršala, jer su propadajuća vlastela nastojala kompen- 


zirati svoju nemoć te pojačati ili barem održati svoj gospodarski , 


i društveni položaj — povećanom eksploatacijom seljaka. 


Tako se gospodarski, demografski, društveni i kulturni okvir 
ovog komadića Podravine (Koprivnički Ivanec, Goričko, Kunovec, 
Botinovec, Cenkovec, Pustakovec) stoljećima zapravo nije bitnije 
mijenjao. U promemoriji uklesanoj na kamenoj ploči, koja je po- 
stavljena na ulazu u župnu crkvu Svetog Ivana Krstitelja u Ko- 
privničkom Ivancu, čitamo da je ovim krajem u XIII. stoljeću 


1 M. Vežić: Hrvatsko-slavnoski urbar, Zagreb 1882., str. 129. — 158.; Juraj Hrženjak: 
Selo u promjenama, Zagreb 1968., str. 26. 
ž Juraj Hrženjak, o.c., str.26 

vladao plemić i knez Radin. Tako se, eto, ovaj kraj spominje me- 
đu prvim poznatim hrvatskim naseljima u Podravini, a ima i ele- 
menata da povjerujemo kako se ovdje sjedilački živjelo i prije 
— u doba rimske antike. 


U znamenitom popisu župa zagrebačke biskupije iz 1334. 
godine nalazimo i »Ecclesiae beati Johanis de Cerovicha« — po- 
vjesničari tvrde da je to bez sumnje Koprivnički Ivanec (Cenko- 
vec)“ Potvrdu o postojanju ovdašnje župe nalazimo i u popisu 
župa zagrebačke biskupije iz 1501. godine (Anno 1501. Demetrius 
plebanus sancti Johanis in Cherenycza), ali sada je ovaj naziv bliži 
lokalitetu nedalekih Cerina. No, kako bilo da bilo, tada već ima 
spomena i o selištu Pusta (Pustakovec), a 1423. u dokumentima 
nalazimo i dobro Botinovec, »koje je uz privolu kralja Sigismunda 
poklonio čazmanskom kaptolu plemić Tomo Ebreš«. 


Tako je započela jedna povijesna kalvarija ivanečkog kraja, 
koja je inače karakteristična i za ostale dijelove Podravine i Me- 
đimurja: mijenjali su se gospodari, vlasti, žbiri, župnici — ostajao 
je kmet, seljak sa svojim znojem i »pravicom«. Nevolje ovdašnje, 
domaće — koje su kmetovima bile ionako preteški teret — pove- 
ćala je turska najezda s istoka. Koprivnica postaje koncem XVI. 
i u XVII. stoljeću jedno od najvažnijih središta Vojne krajine. 
Valjalo je prehraniti veliku ratničku posadu koprivničke i drugih 
okolnih utvrda, trebalo je unovačiti što više mladića za vojnike. 
Tako i Ivanec, Kunovec ii Pustakovec postaju izravno vojno leno, 
posjedi koprivničkih kapetana i vojnih vlasti (Dominium Excellen- 
tissimi Generalis Caproncensis). 


Za narod ovoga kraja bili su to izuzetno teški dani. Obveze 
su zbog stalnog ratnog stanja bile sve veće, a cjelokupnoj nevolji 
pridružila se i vojnička samovolja — vojni starješine iz kopriv- 
ničke utvrde postali su gori pljačkaši i od samoga Turčina! Ali 
ni turske najezde nisu mimoilazile ova naselja, tako da se sigurno 
nije moglo raditi ni u polju, a na znak topa s koprivničke utvrde 
bježalo se u utvrđenu crkvu ili ravno u Koprivnicu. Turci su po- 
palili Ivanec 1578. i 1586., a 1603. godine stradala je i stara župna 
crkva. 


Krajišnici iz Ivanca, Pustakovca i Kunovca borili su se za kra- 
lja ne samo protiv Turaka, već i na drugim europskim bojištima. Ka- 


3 Spomenica župe Bonn Ivanec, str. 11.; Franjo Brdarić: Komarnički arhiđa- 
konat, objavljeno u knjizi Blaža Mađera: Časti i dobru zavičaja, Zagreb 1937. 


4 Spomenica župe Koprivnički Ivanec, str. 11. Brdarić navodi da je Tomo Ebreš bio 
vlasnik imanja u Malom Otoku. 


5 Spomenica župe Koprivnički Ivanec, str. 23. 
# Podaci s kamene ploče na župnoj crkvi u Koprivničkom Ivancu. 

ko je to zapisao naš istaknuti povjesničar Ferdo Šišić, naši ljudi 
postali su »meso za topove i bajunete na stranim bojištima, za 
tuđe interese .. .« Ipak ta »krvava haljina« — Vojna krajina — uza 
sve svoje negativnosti i strahote, ostavila je ovom narodu u zavjet 
posebice izražen osjećaj za pravicu, za bunt protiv nepravde, za 
slobodarstvo, za bratstvo, jedinstvo, drugarstvo ... To se kasnije 
i te kako ispoljilo u seljačkom buntu 1903., s pogotovu u doba 
narodne revolucije od 1941. do 1945. godine. 


Nad domaćim njivama i dalje su se miješale vojne, pa zatim 
civilne vlasti. Godine 1647. kralj Ferdinand III. daruje Ivanec 
kraljevskom personalu Aleksandru Mikuliću, ali ne za dugo. Opet 
se ovdje ustoličuje vlast koprivničkoga generalata, koja prestaje 
tek 1770. godine, kada ovdašnje imanje dobiva plemićka obitelj 
Czindery. Potom se sve do najnovijeg doba izmenjuju Termečići, 
zatim pl. Kanižaji, pa pl. Szombory i na kraju rasinjski vlastelini 
Inkeyi de Pallin. Cenkovec (Cerinkovec) je neprekidno bio u pri- 
vatnim rukama, pa se tako ovdje kao gospodari izmjenjuju ban 
Opoj, Bočkaj, Nikola Zrinski, barun Makar, te Erdčdyji i Inkeyi. 
U XVII. stoljeću Goričko ima svoga zasebnog zemaljskog gospo- 
dina — plemića Gerčczyja, po kojem je valjda i mjesto dobilo 
današnje svoje ime. 


Kako su, eto, u povijesti ovoga kraja ostala zabilježena imena 
brojnih gospodara, vlastelina koji su živjeli na plećima kmeta. 
Naprotiv, kmetskih imena nema zapisanih. Tek ih stidljivo bilježe, 
počevši od XVIII. stoljeća, kanonske vizitacije komarničkog arhi- 
đakonata zagrebačke biskupije. Imena seljaka ipak kasnije posta- 
ju simbol jednog otpora — ona iz 1903. godine ostala su uklesana 
u Ivancu i Koprivnici da podsjećaju nove naraštaje na jedan is- 
konski seljački revolt protiv zla i izrabljivanja. 


Svoje posebne urbare propisali su i vlasnici Ivanca, Kunovca, 
Pustakovca, Goričkog i Cenkovca, a među njima je najpoznatiji 
rasinjski." Međutim, ovom prilikom nešto temeljitije ćemo objas- 
niti crkveni urbar Koprivničkog Ivanca, koji je 1733. godine sa- 
stavio ovdašnji župnik Juraj Đuričić (Urbanium descriptum per 
Georgium Gyurichics parochiae et ecclesiae Sancti Johannis Bap- 
tistae in Ivanec supra Capronszam fundate in Cottu Crisiensi)." 


1969 1 Ferdo Čulinović: Državnopravni razvitak Vojne krajine, Rad JAZU, broj 356., Zagreb 
,, str. 49. 


8 Podaci s kamene ploče na župnoj crkvi i iz spomenice župe Koprivnički Ivanec. 
? Spomenica župe Koprivnički Ivanec, str. 23. 

1% Ovaj kraj je duže vrijeme pripadao velikom rasinjskom imanju. 

11 Spomenica župe Koprivnički Ivanec, str. 19. — 23. 

Urbar u prvom dijelu temeljito opisuje crkvu i župnikove 
posjede (oranice, vinograde, livade i šume). Zatim su opisana po- 
davanja seljaka naspram župniku u tlaki: koliko kosaca, žetelaca, 
kopača, foringaša itd. godišnje daje svaka kućna zadruga. Na ime 
štolarine seljani su bili dužni podavati: za krst 3 groša, za spro- 
vod u Ivancu 3 groša, a u vanjskim selima 5 groša, navještaj 1 
groš, vjenčanje 3 groša, pintu vina i jelo, za pohod bolesniku 1 


Kunovec — današnji snimak središta mjesta: ovdje su se odigrali 
znameniti događaji 1903. godine 


groš, te za posljednju pomast 3 groša. Prigodom blagoslova kuće 
župniku se plaćao 1 groš, k uzašašću svaka kuća morala je dati 1 
sir ili 1 groš, prigodom uskrsne ispovijedi od svake osobe dobivao 
je jedan num (numum Croaticum), za uvod žene nakon poroda 1 
num i svijeću, za uvod u groblje mrtvih rodilja 1 plahtu (peplum). 
Ovaj urbarij spominje i obveze pojedinih sela ivanečke župe kod 
gradnje i popravaka crkve, župnog dvora, groblja i kapelica, te 
razna podavanja na ime lukna. Posebno je zanimljivo spomenuti 
da je u to vrijeme »župnik imao pravo točenja vina, lova i sječe 
drva u zajedničkim šumama«, koje su pravo inače imali jedino 
vlastelini ili visoki vojni starješine. 

No, te crkvene obveze i nisu bile toliko velike u usporedbi 
s onima koje je seljak morao podavati svojem zemaljskom gospo- 
dinu i državi. Kada se još tome dodaju razni nameti za vojsku, 
pa za gradnju crkvenih i državnih objekata, nije ni čudo što su 
se ponekad i poslovično strpljivi i radini seljaci — pobunili. Jedna 
od takvih velikih pobuna seljaka izbila je i u Podravni 1755. go- 
dine, a poznata je pod nazivom podravska ili velikootočna buna 
seljaka.“ Iste godine pobunili su se i krajišnici (severinska buna). 


Tako je seljaka trebalo tješiti nebeskim da izdrži ovozemalj- 
ski život. Zato se u Koprivničkom Ivancu 1742. godine gradi pre- 
krasna barokna župna crkva, koja je zamijenila dotadašnju drve- 
nu građevinu. Toranj ove crkve, koji je građen ujedno i kao ob- 
rambena kula s puškarnicama, navjerojatnije je starijeg datuma. 
Prigodom izgradnje crkve, njeno svetište je zanimljivim baroknim 
freskama oslikao Nikola Bolo, pavlin iz Lepoglave. Na trošak kut 
novećke zemljišne zajednice od 7.800 forinti, kapelica u Kunovcu 
je 1899. godine podigao čakovečki graditelj Morandini.“ 


Prosvjeta prodire u ovaj kraj tek u prošlom stoljeću, dok su 
ranije tu i tamo dječake iz boljih seoskih obitelji podučavali či- 
tanju, pisanju i računanju župni orguljaši (kantori). Godine 1825. 
je križevačka županija donijela zaključak da se u »Ivanec izašalje 
učitelj, pošto je kuća za školu i učitelje udešena«. Kao prvi ov- 
dašnji učitelj spominje se 1826. godine Norbertus Jeshek (Ježek).“ 
»Darežljivošću biskupa zagrebačkoga godine 1840. bi u Koprivni- 
čkom Ivancu sagrađena domus scolaris« (škola sa stanom za uči- 
telja), a današnja školska zgrada podignuta je 1899. godine.“ 


Žiteljstvo Koprivničkog Ivanca, Kunovca, Goričkog, Botinov- 
ca, Cenkovca i Pustakovca oduvijek se bavilo izričito zemljorad- 
njom. Sve do pred dvadesetak godina bilo je to vrlo ekstenzivno 
privređivanje, da bi se bitne promjene dogodile tek u zadnja dva 
desetljeća. Današnji Ivanec neusporediv je sa starim, a sve veći 
dio stanovništva nalazi kruh u koprivničkoj industriji i (na ža- 
lost!) u ekonomskoj emigraciji. 


2 Stjepan Antoljak: Bune pučana i seljaka u Hrvatskoj, Zagreb 1956., str. 183. — 184. 


13 Ferdo Čulinović, 0. c., str. 7. — #1. 

14 Spomenica župe Koprivnički Ivanec, str. 25. — 56. 
15 Spomenica župe Koprivnički Ivanec, str. 65. 

16 Spomenica župe Koprivnički Ivanec, str. 45. 

1857. 1869. 1880. 1890. 1900. 1910. 1921. 1931. 1948. 1953. 1961. 1971. 


m _ŽŽ___ 
Kunovec 621. 703. 6322 735 833 862 742. 951. 933. 936 884 820 
Goričko 145 1399 131. 164. 160 169. 191... 203. 203 203 214. 212 


Pustakovec 164. 193 171. 176. 194. 248. 263. 291. 286. 285 279.230 
Botinovec 192. 14. 196. 2399 242. 266. 2715. 321. 332 328. 323 303 
Ivanec 1015. 1190. 1148 1365 1408 1562 1493 1743 1641 1677 1636 1542 
P_i 


Kretanje broja stanovnika Kunovca, Goričkog, Pustakovca, Boti- 
novca i Koprivničkog Ivanca od 1857. do 1971. godine" 


III. 


Međimurje nije samo pitom i pitoreskni kraj »med Murom 


<i Dravom«, već i posebice zanimljiva povijesna vjetrometina, na 


kojoj su se stoljećima križale i sudarale slavenska, ugarska i ger- 
manska kultura. Ovi gospodarski, kulturni i nacionalni utjecaji 
duboko su se odrazili u razvoju cjelokupnog kraja, kao i u formi- 
ranju mentaliteta ovdašnjeg pučanstva. 

Sredjovjekovni razvoj Međimurja gotovo se i ne razlikuje 
od onoga koprivničke Podravine: i ovdje su kmetovi izrabljivani 
na jednak način, a gospodari su se mijenjali vrlo često. Kasnije 
su i u Međimurju važile urbarske odredbe i točno se znalo još od 
doba Zrinskih, pa do grofova Festetića, koliko je koje kmetsko 
selište trebalo podavati od naturalnih i novčanih obveza zemalj- 
skom gospodinu, državi i crkvi. Međutim, za razliku od podrav- 
skih prilika, Međimurce je stoljećima pritiskivala još jedna velika 
mora — stalna mađarizacija. Hrvati u Međimurju bili su pod iz- 
ravnom vlašću Mađara od 1720. do 1848., zatim od 1860. do 1918., 
te od 1941. do 1945, godine!" Sustavno provođena mađarizacija, 
kojoj se hrvatski puk u Međimurju svom dušom opirao, još je 
više otežala život između dvije rijeke. I upravo kada se raskidalo 
s tom stoljetnom nepravdom, plaćena je najskuplja cijena u po- 
po Teani Međimurja: ubijeno je gotovo stotinu stanovnika ovoga 

raja. 

Pod jarmom enormne eksploatacije i stalnih nasrtaja na na- 
cionalni integritet, Međimurci su ipak stoljećima pokazivali zadiv- 
ljujuću strpljivost, mirnoću, marljivost, podložnost i određenu 
podatnost vladajućim režimima. Međimurska povijest ne vrvi po- 


am 17 Prema službenim popisima stanovništva, Zavod za statistiku Skupštine općine Ko- 
nica. 
# Dr, Rudolf Horvat: Poviest Međimurja, Zagreb 1944., str. 7. — 50. 


2 Dva seljačka bunta : 17 


dacima o pobunama kmetova, o buntu. Ovdje se živjelo onako 
kako je to željela vlast i nalagao zemaljski gospodin. A tih ze- 
maljskih gospodina bilo je zaista mnogo. Već u XIII. stoljeću 
spominju se grofovi Chaky, pa zatim od 1267. Henrik Gising i 
njegovi nasljednici, od 1351. Lackovići, od 1397, braća Kanižajji, 
od 1405. grofovi Celjski, od 1473. plemići Ernušti Čakovečki, te 
od 1546. do 1671. (1691.) članovi slavne hrvatske obitelji Zrinski. 
Nakon Zrinskih, evo na međimurskoj kmetskoj pozornici najprije 
vladavine špana i provizora carske gradačke komore, a od 1715. 
ovdje se ustoličuje francuski markiz de Prye. Poslije njega, od 
1716. Međimurjem vlada Ivan Čikulin, od 1719. grofovi Althan 
(Althanova era), te konačno od 1791. do 1923. grofovi Festetići 
(Festetićeva era).* 


U povijesnim dokumentima nalazimo bezbroj puta zapisana 
imena navedenih gospodara kraja između Mure i Drave. Naprotiv, 
o onima koje su ovi plemići izrabljivali, na čijim su leđima dobro 
živjeli — dakle, o međimurskom kmetu i seljaku set podataka ima 
vrlo malo. Njih se spominje jedino u urbarima, kojima im se od- 
ređuju bezbrojne obveze. Knez Juraj Zrinski »podario« je čako- 
večkom trgovištu 29. svibnja 1579. godine posebne povlastice, koje 
je kasnije potpisao i kralj." Kao i drugdje, te su povlastice prven- 
stveno regulirale obveze grada prema dvoru, zemaljskom gospo- 
dinu i crkvi, te međusobne odnose među trgovcima i obrtnicima. 
Ove čakovečke povlastice bile su osnovica za daljnji razvoj obrta 
(cehova) i trgovine širom Međimurja, ali pitanje neobično teškog 
položaja kmeta — nisu ni dotakle. 


Tako XIX. stoljeće donosi Međimurju određeni procvat obrta: 


i trgovine, ali pogoršava ionako teški položaj seljaka. Ovakva si- 
tuacija još se teže reflektira upravo u Međimurju, koje je već u 
to doba bilo agrarno i apsolutno prenaseljeno. Zemlja je zlata 
vrijedila, glad za njom bila je opća: Određenu nadu pobudilo je 
ukidanje kmetstva i priključenje Međimurja Hrvatskoj 1848. go- 
dine (ban Jelačić). Međutim, bila je to u stvarnosti tek blijeda 
nada, koja je uskoro u cijelosti izgubila svoj sjaj. Već 1960. Me- 
čimurje su opet (potiho!) prisvojili Mađari, a efekti ukidanja kmet- 
stva bili su upravo minimalni. 

Seljak u Međimurju postao je doduše slobodan, pa čak i 
vlasnik malog komadića zemlje, ali je ostao stvarno ovisan o ze- 
maljskom gospodinu, koji je i dalje držao velike komplekse naj- 
boljih oranica. Na selu između Mure i Drave zato već od polovice 


19 Feletar—Fišer: Monografija Međimurske trikotaže, Čakovec 1973., str. 14, — 15. 
2 Karoly Zrinyi: Csaktornya monografija, Čakovec 1905. 

prošloga stoljeća započinje nagli proces diferencijacije, koji formi- 
ra velik broj seoskih poluproletera. Bilo je to zapravo najgore ne 
dorečeno stanje: s obzirom na prenaseljenost i na činjenicu da je 
nekoliko veleposjednika držalo većinu plodne zemlje, na desetke 
tisuća seljaka nije imalo dovoljno oranica da valjano prehrani svoje 
obitelji. Dakle, zemljoradnjom u pravom smislu te riječi nisu se 
mogli baviti, a istodobno još nije bilo nikakvih kapaciteta u ter- 
cijalnim i sekundarnim djelatnostima, koji bi mogli prihvatiti ove 
viškove radne snage sa sela. Stoga i nije čudno što se upravo u 
Međimurju neobično rano formira brojni sloj »vječnih« pečalbara, 
koji su se »trbuhom za kruhom« razmilili po čitavom svijetu. Me- 
đimurci su bili najbrojniji radnici prigodom formiranja željezni- 
čke mreže Austro-ugarske. Oni su bili »štrekari« koji su na svojim 
žuljevima povezali Beč i Peštu s morem, koji su izgradili i ostale 
pruge, pogotovu one koje je gradilo Društvo južnih željeznica. 
Koncem prošlog i početkom ovoga stoljeća iz Međimurja započinje 
i vrlo intenzivna emigracija stanovništva u prekomorske zemlje, 
osobito u SAD, Kanadu, Australiju i južni dio Argentine i Čilea. | 


Kod kuće, u drveno-slamnatim kućama, zidova nabitih zem- 
ljom i zemljanih podova, živi se krajnje bijedno. Jelovnik je posve 
jednoličan, radne obveze ogromne (pa čak i za djecu), a vijek tra- 
janja života dosiže u prosjeku jedva 40 godina! U velikim međi- 
murskim selima formira se neobično širok sloj sirotinje, koja kuluči 


i nadničari na oranicama bogatijih seljaka ili na površinama ze- 


maljskog gospodina. Nadnice su upravo mizerne, a često se ispla- 
ćuju u naturi. U kakvom zavisnom položaju su međimurski se- 
ljaci bili od nekoliko velikoposjednika, najrječitije govori podatak 
da su oni početkom ovog stoljeća ovdje držali u svojim rukama 
više od 30.000 jutara najplodnije zemlje, što premašuje jednu tre- 
ćinu ukupnih obradivih površina cijeloga kraja! Djelomična agrar- 
na reforma ovdje je provedena tek 1919. i 1920. godine ... 


Svim tim nepravdama i općoj eksploataciji, pridružila se još 
i bahata mađarska vlast, koja je na nečovječan način provodila 
svoje ideje mađarizacije hrvatskog puka u Međimurju. Ovakva nat 
stojanja osobito su podupirali mađarska upravna oligarhija, ma- 
čarski učitelji, Festetićevi špani i upravitelji imanja, policijski 
službenici i stražmeštri, a nadasve domaći mađaroni kojih je bilo 
Poprilično u likovima seoskih bilježnika (notarijuša), bogatijih 
trgovaca i obrtnika. Praktički, pred početak prvoga svjetskog ra- 
ta, domaća hrvatska riječ čula se gotovo jedino u crkvi, pa stoga 
1 nije neobična tadašnja velika odanost hrvatskoga puka u Me- 


 đimurju vjeri, kao i utjecaj svećenstva na duhovni život naroda. 

Svemu tome se 1914. godine pridružuju i teške ratne prilike. 
Međimurci ratuju i masovno ginu za tuđe (carske) interese na 
bojištima širom Europe. Pred kraj prvoga svjetskog rata Međi- 
murjem je praktički zavladala glad, rasulo vlasti bilo je vidljivo 
na svakom koraku, kraljevali su korupcija, šverc i nasilje. U liku 
seoskog notanijuša ili šefa policijske stanice, svako oveće naselje 
imalo je svoga neokrunjenog »kralja«, koji s gotovo neograniče- 


Glavna ulica u Čakovcu početkom ovog stoljeća (iz knjige Zrinyi 
Karolyja: Csaktornya monografia, Čakovec 1905.) 


nom vlašću i samovoljom vlada nad svojim »podanicima«, Iz po- 
znatih razloga, Međimurci su se također u ljetu 1918. godine po- 
čeli masovno vraćati svojim kućama; okolne šume i štagljevi bili 
su puni ratnih idezerveta (»zeleni kadar«). 


I upravo te neopisivo teške ratne prilike, kao i neobično velik 
utjecaj ruskog Oktobra i revolucionarnih gibanja u susjednoj Ma- 
đarskoj, bila je u međimurskoj povijesti ona kap koja je prelila 
čašu strpljenja stoljećima mirnog i podložnog seljaka. Na samom 
koncu jedne ratne kataklizme, mečimurski seljaci sui jednim 
velikim buntom, prvim te vrste u svojoj napaćenoj povijesti, po- 
kazali svoju klasnu revolucionarnost, svoju zrelost da se bore za 
slobodu i bolji život. Zato će studeni 1918. godine ostati zlatnim 
slovima zapisan u povijesti hrvatskoga naroda koji živi između 
Mure i Drave. Bila je to ujedno i polazna osnovica za neobično 
intenzivno izraženu  revolucionarnost međimurskog radništva u 
razdoblju između dva svjetska rata, kao i posebice brojno sudje- 

lovanje Međimuraca u narodnoj revoluciji od 1941. do 1945. go- 
dine. 


1857. 1869. 1880. 1890. 1900. 1910. 1921. 1931. 1948. 1953. 1961. 1971 


Prelog 3049. 3341 3545 3886 4102 4345 4278. 4222 4445 4387 4131. 4156 
Pribislavec 357 634. 837 954 1017 1121. 1315 1617. 1878 1978. 2110. 2354 
Nedelišće 1153 1800 2027 2210 2662 2177. 2291 2571 3054 3161. 3385 3741 
Kotoriba 2633 2831 2994 3621 3778 4095 4121 3895 3895 3683 3809 3653 
M. Središće 939 1009 1112. 1240 1415. 1474 1630 1707 1848 2068 2186 2691 
D. Dubrava 2602 2855 2907 3341 3503 3734 3428 3395 3441 3236 3065 2980 


Mečimurje 55455 61994 67245 73994 79995 88623 92386 99346 110686 112551 112073 115603 


Kretanje broja stanovnika Međimurja i većih međimurskih naselja 
od 1857. do 1971. godine" 


IV. 


lako je upravo u Međimurju 1918. godina bila natopljena 
krvlju brojnih žrtava, revolucionarnost seljačkih masa nije se 
osjećala samo u kraju između Mure i Drave. Dapače, ta osamnaesta, 
devetnaesta i dvadeseta bile su pune naprednih revolucionarnih 
akcija, pune nadanja i strepnji za narod cjelokupne sjeverozapadne 
Hrvatske (pa naravski, i šire). 


»U čitavoj Hrvatskoj pobunili su se seljaci, uzimali zemlju 
veleposjednicima. Odmetali su se u zeleni kadar (...) Od Kotora 
do Pule i od Brdašina do Ivanšćice planuo je zelenokadrovski usta- 
nak, što ga čete Narodnog vijeća nisu mogle svladati (...)« — piše 
o tim danima drug Tito." Narodno hrvatsko vijeće osjećalo se 
zaista nemoćnim pred revolucionarnošću stanovništva, koje je že- 
ljelo dugo očekivane radikalne klasne promjene. Zato je u Hrvat- 
sku morala dobrim dijelom doći vojska kralja Petra da »izbije 
republikanske ideje iz glava hrvatskoga seljaka, i to batinama«. 


Osobito čvrsta revolucionarna organizacija toga doba niknula 
je u Varaždinu, gradu s relativno velikim brojem radništva i dosta 
dugom štrajkaškom tradicijom. Ovdje je osnovano Radničko vi- 
jeće, a izdaje se i socijalističko glasilo »Bratstvo«. Na skupštini, 
koju je 24. studenoga 1918. godine sazvalo Radničko vijeće, sasta- 
lo se više od 800 sudionika, a u pismu koje je s toga skupa 


#| Službeni popisi stanovništva, Zavod za statistiku Skupštine općine Čakovec. 
22 Mato Kudumija: Đurđevac, Đurđevac 1968., str. 74. 

S adonačelniku, revolucionarni Varaždinci poručuju, iz- 
i og po »Gospodine gradonačelniče! Osvanulo je doba de- 
mokracije i slobode. Vaša su vremena zauvijek prošla. Vi dana- 
šnje naše vrijeme ne razumijete. Jučerašnja skupština sazvana od 
Radničkog vijeća u Varaždinu zaključila je da Vam se izrazi nepo- 
vjerenje i da Vas se pozove da odstupite sa stolice gradonačelnika. 
To stoga jer ste nedostojni zvati se prvim građaninom našega 
grada .. .«* ' : 
Val protesta, sastanaka naprednih radnika i seljaka, obračuna 
sa žandarmerijom i vojskom, širi se cijelom sjeverozapadnom Hr- 
vatskom odmah po završetku prvog svjetskog rata. Narod je stihij- 
ski i organizirano, kako gdje, pošao u dućane, u gostionice, na ma- 
jure, u dvorce i podrume bogataša da uzme ono što mu je zapravo 
stoljećima i pripadalo. Seljaci su palili općinske porezne knjige i 
arhivu, ne bi li se riješili raznih dugovanja ... 


Zeleni kadar napada 2. studenoga 1918. godine u Petrijancu. | 


U okršaju sa žandarmerijom i čuvarima kaznionice, 7. studenoga 
1918., poginulo je u Lepoglavi nekoliko seljaka, a desetak ih je 
ranjeno. Početkom 1919. redaju se štrajkovi u većini naselja sjeve- 
rozapadne Hrvatske. U veljači štrajkaju rudari u Ivancu i Ladanju, 
u lipnju trgovački pomoćnici, u listopadu tipografi i knjigoveže u 
Varaždinu ... U ožujku 1919., kada vlasti već gube glavu, organizira 
se takozvana pacifikacija seljaka u varaždinskoj okolici (Maruševec, 
Ladanje, Bajnski Dvori, Šaulovec) uz pomoć jedne čete 25. pješa- 
dijskog puka iz Čakovca, Rezultat ove »pacifikacije« je i sedam 
mrtvih i nekoliko ranjenih seljaka kod Maruševca ...! Na zboru 
oko 300 seljaka na Varaždinbrijegu govori se 3. ožujka 1919. godine 
o socijalizmu 1 republici. Skupštine socijalista i seljaka održavaju 
se u Varaždinu, Varaždinskim Toplicama, Ljubešćici, Maruševcu, 
Ivancu, Ladanju Donjem, Jakopovcu, Kaštelancu, Štefancu, Lud- 
bregu i drugdje.“ U jednom dokumentu županije varaždinske od 
21. lipnja 1919. godine govori se da je »Ludbreg gnijezdo republika- 
nizma i boljševizma«, pa je stoga u tom kotaru nužna »gvozdena 
ruka« i »željezna energija« kotarskog poglavarstva.“ Vrhunac revo- 
lucionarnog stanja i otpora naroda protiv nove buržujske vlasti 
netom ujedinjene države Južnih Slavena, bila je znamenita pobuna 
vojske u Varaždinu, 23. srpnja 1919. godine. 


Zahtjeve seljaka i radnika ovako je formulirao revolucionarni 
list »Bratstvo«, koji je u to doba izlazio u Varaždinu: »Tražimo 


23 Mirko Androić: Prije 50 godina, Kaj, broj 3. — 4., Zagreb 1968., str. 66. : 
24 Mirko Androić: Devetnaesta u Varaždinu, njegovoj okolici, Ludbregu i Varaždin- 
. skim Toplicama, Kaj, broj 5., Zagreb 1969., str. 92. — 97. 
i 25 Mirko Androić: Prije 50 godina, 0. c., str. 66. 

osim toga uvođenje općeg, jednakog i izravnog izbornog prava za 
ženske i muške državljane (...) zakone za zaštitu seljačkog pokret- 
nog i nepokretnog posjeda (...) podjelu zemlje neimućnim poljo- 
djelcima (...) tražimo da se urede radnička pitanja, koja će im 
osigurati uživanje svoga rada (...) minimum plaće, skraćivanje rad- 
nog vremena, osnutak radničkih sanatorija, kupališta, građenje 
radničkih stanova, konzumnih zadruga, sve uvjete za razvoj 
radnog naroda — bio on seljak, radnik ili maloobrtnik«.* Bio je to, 
dakle, posve jasan revolucionarni socijalistički program 


... 


U travnju 1920. godine seljaci iz okolice Bjelovara organizira- 
no sprečavaju opskrbu gradske tržnice, postavljaju svoje straže. 
Kod Velikog Trojstva zaustavljaju vlak i skidaju živežne namirnice 
namijenjene Bjelovaru. Iduči dan žandari su pucali u seljake, dvo- 
jicu ubili, a sedmoricu ranili ... U rujnu 1920. zabilježeni su i veliki 
nemiri seljaka iz Bulinca, Nove Rače, Orlovca i okolnih sela.“ 


U tim danima osobito je živnulo i podravsko selo. Revolucio- 
narna gibanja seljaka, koji su tražili jednakost, agrarnu reformu, 
pravo glasa i ostale slobode, posebice su se osjećala u Virju, Đurđev- 
cu, Hlebinama, Koprivničkim Bregima, Đelekovcu i drugdje. Pot- 
kraj 1918. godine u Malom Bukovcu su porobljeni neki trgovci, a 
na udaru je bio i omraženi općinski načelnik — »gospodin Feri«.? 
Istovremeno zeleni kadar »ugrožava imutak nekih bogatih seljaka 
u Koprivničkom Ivancu i Goričkom. Početkom studenoga 1918. 
došli su zakrabuljeni vojnici i pljačkali po Goričkom (...) Na Svetu 
Barbaru 1919. skupio se svijet od kojih 70 ljudi, te su htjeli odstra- 
niti iz općinske zgrade bilježnika Ćirila Cerovskog. Postavili su ga 
u zatvor, a on je odatle pobjegao. Sud je neke seljake osudio:na 
šest mjeseci a neke na nekoliko tjedana zatvora. Pobunjenike je 
vodio Grošić iz Kunovca...«? 


Seljačko stanovništvo našega kraja bilo je listom uz napred- 
ne tadašnje stranke: Socijalističku radničku partiju Jugoslavije 
(komunista) i Hrvatsku republikansku seljačku stranku braće 
Radića. Primjerice, na izborima za narodne zastupnike, održanim 


% Mirko Androić: Devetnaesta u Varaždinu . , ., 0. €., str. 95, 

27 Kotar Bjelovar, monografija, Zagreb 1966., str; 13. — 14. 

2 Marija Winter; Po dragom kraju — Ludbreg i okolica, Kaj, broj 3. — 4., Zagreb 
1970., str. 19. 

..22 Spomenica župe Kopeiliki Ivanec, str. 4. — 5. Zeleni kadar i pobunjeni seljaci 
osobito su bili aktivni u »čišćenju bogataških dućana i drugoga blaga i u Sesvetama Pod- 
ravskim, Kozarevcu, Kloštru Podravskom, Kalinovcu, Prugovcu, Đurđevcu i Čepelovcu. 
»Dne 29. listopada 1918. u 9 sati prije pocne porobili su zlikovci (zeleni kadar, op. a.) na 
očigled oružništva, koje je mirno stajalo, Singerov dućan u. Đurđevcu, Odavde su pošli na 
kuću odvjetnika Pnea, Skupljena rulja upravo je počela navaljivati na zgradu, kada 
€ na lice mjesta stigao jedan poručnik, koji je pozvao glavnog kolovođu da se odstrani. 

da ovaj to nije htio, nego se suprotstavio, to ga je poručnik na mjestu iz samokresa 
ubio. Ostala rulja se razbježala . . .« (Mato Kudumija, .o, C., str. 76.). 

u studenomu 1920. godine, od 11 mandata na području bjelovar- 
sko-križevačke županije HRSS je dobila čak devet.“ U tim revo- 
lucionarnim danima osobitu aktivnost su razvili komunisti i njiho- 
vi simpatizeri, koji su mahom bili nosioci svih važnijih štrajkova 
u Varaždinu, Ivancu, Čakovcu, Virovitici, Bjelovaru, Križevcima 
i drugim našim gradskim središtima. Socijalistička radnička par- 
tija Jugoslavije (komunista), poslije svoga prvog kongresa, odr- 
žanog 20. do 23. travnja 1919. godine u Beogradu, zabilježila je vri- 
jedne uspjehe na izborima 1920., usprkos vrlo teškim uvjetima dje- 
lovanja. Osobito su velik uspjeh komunisti zabilježili u Virovitici, 
gdje su na izborima za gradsko zastupstvo 1919. godine od ukupno 
25 dobili čak 13 mandata." Slično je bilo i u drugim gradovima naše 
regije, a pogotovu u Križevcima, gdje su komunisti u općinskoj 
upravi 1920. godine držali 8 mandata," zatim u Varaždinu, Bjelova- 
ru, Čakovcu, Koprivnici ... 


Revolucionarna klima toga doba nije zaobišla ni Koprivnicu, 
S obzirom na postojanje »Danice«, uljare, paromlina i velikog bro- 
ja obrtnika i trgovaca, u gradu se forinirao popriličan broj izrablji- 
vanih radnika i najamnika. Doduše, radnici su uglavnom stanovali 
u selima oko Koprivnice, imali su i ponešto zemlje, pa poradi toga 
u to vrijeme proleterska svijest još nije mogla biti razvijena u re- 
volucionarnoj mjeri. Na lokalnim izborima, usprkos tomu, komu- 
nisti dobivaju u studenome 1920. godine nekoliko mandata.“ Među 
radništvom također vrlo brzo jača sindikalni pokret, a najaktivnija 
sindikalna organizacija djelovala je u »Danici«. 


U Koprivnicu prodiru 1918. i 1919. godine ideje Oktobra, a 
osobito su jaki utjecaji socijalističke revolucije Bele Kuna iz su- 
sjedne Mađarske. Po podravskim selima i po ulicama Koprivnice 
bacali su belakunovci propagandne letke iz aviona. O tom događaju 
piše koprivnički »Demokrat« slijedeće: »Dne 30. travnja 1919. kru- 
žio je nad Koprivnicom dvoplošnjak, te bacao letke s pozivom za 
narod da se lati boljševizma, te novina »Crvena zastava«. Aeroplan 
odletio je put Mađarske. Pošto je ovo tuđinsko rovarenje protiv 
reda i mira u našoj državi, najozbiljnije upozorujemo općinstvo da 
sve naknadno pronađene letke — pod prijetnjom najoštrijih poslje- 
dica — odmah preda ovdašnjoj komandi mjesta«.“ 


% Savo Velagić :KP Bjelovar 1919. — 1952., Bjelovar 1959., str. 24. 


ie a x smo položaj i presjek kroz prošlost Virovitice, Privredna izložba, Virovitica 
4, Str. 32. 


% Ivan Stošić; Prilozi za povijest radničkog, pokreta na području križevačkog ko- 
tara 1918. do 1941. godnie, Križevački zbornik I., Križevci 1970., str. 21. 
8 Kotar Bjelovar, 0. c., str. 125. 


% Neprijateljski aeroplan nad Koprivnicom, Demokrat, Koprivnica, 4. V. 1919. 

Još ranije, a pogotovu nakon prvog kongresa u Beogradu, u 
Koprivnici je vrlo jaka i utjecajna stranka — Socijalistička radnič- 
ka partija Jugoslavije (komunista), koja je organizirala i nekoliko 
javnih manifestacija, dobro posjećenih od građanstva, osobito rad- 
ništva. U lokalnim novinama je pod naslovom »Proleteri svih zema- 
lja ujedinite se« tiskan slijedeći poziv za komunističku skupštinu: 
»Komunistička partija Jugoslavije u Koprivnici. Seljaci i radnici, 
siromašni i potlačeni. Pohrlite svi na našu skupštinu, koja će se 
održati u nedjelju (koncem studenoga 1920., op. a.) u 11 sati prije 
pe. u gostionici Antuna Saboja uz prisutnost referenta iz Zagre- 

a«. 


Revolucionarni događaji 1903. i 1918. u Podravini i Međimurju 
jasno su dali do znanja da se u našem kraju učvršćuje revolucionar- 
na misao i spoznaja naroda da samo općim pokretom može priskrbi- 
ti socijalnu i nacionalnu slobodu. Ova revolucionarna gibanja bila 
su, stoga, vrlo važna osnovica i impuls za djelovanja komunista 
između dva svjetska rata, te za općenarodnu podršku i sudjelovanje 
stanovništva sjeverozapadne Hrvatske u socijalističkoj narodnoj 
revoluciji između 1941. i 1945. godine. 


—_—_. 


. 5 Kolar—Horvatić: Osvrt na historijska zbivanja, Koprivnica 1969., str. 31. (šapiro- 
grafirano). 

Kunovečka buna 1903. 


I. 


Kunovečka buna 1903. godine sastavni je dio hrvatskog narod- 
nog pokreta, koji je prvenstveno zahvatio seljaštvo, od Drave do 
Jadrana. Prema tome, revolucionarno, buntovno držanje seljaštva 
u ovom malom mjestu kod Koprivenice, ne može se promatrati i 
razjašnjavati sasvim odvojeno od tadašnjih općih gibanja u Hrvat- 
skoj i dvojnoj habsburškoj monarhiji. S druge strane, činjenica je 
da svi ti buntovi u pojedinim mjestima širom Hrvatske nisu bili 
čvršće organizirani niti međusobno povezani, pa svaka pobuna, sva- 
ki događaj predstavlja određenu zasebnu cjelinu. 

»Od revolucije 1848., pa sve do 1918., hrvatski narodni pokret 
iz godine 1903/4. predstavlja najkrupnije, najznačajnije revolucio- 
narno gibanje puka u Hrvatskoj. I po svojoj teritorijalnoj sveobu- 
hvatnosti, i po trajanju, i po žrtvama i krupnim rezultatima, taj 
pokret pripada među najvažnije događaje novovjeke hrvatske po- 
vijesti. Gotovo kroz pune dvije godine od Rijeke do Zemuna traje 
odlučna, požrtvovna borba hrvatskog puka za puno nacionalno-poli- 
tičko i socijalno oslobođenje« — piše povjesničar Vaso Bogdanov.“ 

O hrvatskom narodnom pokretu 1903. godine je Frano Supilo 
zapisao: »Nije bilo hrvatskoga mjesta i mjestanca u kome se narod 
nije digao da na način kako je znao i umio dade oduška svojim i 
Hrvatske jadima. Hiljade ljudi je ležalo u tamnicama; žene su se 
u nekim prigodama upravo odlikovale; izbilo je u pojedincima upra- 
vo sjajnih primjera zauzetnosti i požrtvovnosti; može se reći čitav 
narod je ustao da vapi proti podložništvu svome!«." : 

I tako dok su demonstranti u Zagrebu vikali »Nećemo riječi 
— dajte nam puške!«,)* a žene u primorskom Bribiru pjevale »Živje- 


% Vaso Bogđanov: Hrvatski narodni pokret 1903/4., Zagreb 1961., str. 5. 
37 Frano Supilo: Politika u Hrvatskoj, agreb 1953., str. 30. 
3 Zvonimir Kulundžić: Mihovil Pavlek Miškina, IV., Koprivnica 1968., str. 46. 

la Hrvatska — krepala Mađarska!«) narodni se bunt proširio 
cijelom Hrvatskom. »Poslije prvih demonstracija 2., 26. i 27. ožujka 
u Zagrebu i 22. ožujka u Osijeku, uslijedio je poznati sukob seljaka 
i oružnika 11. travnja u Zaprešiću. Zatim su se obnovile demonstra- 
cije 15. i 16. travnja u Zagrebu, a prvi put je do njih došlo u Varaž- 
dinu 16. travnja, kao i u Senju 22., Križevcima 24. i Karlovcu 26. 
travnja. Svega nekoliko dana kasnije seljački su nemiri uzburkali 
križevački kotar, a uskoro zatim, oko 10. svibnja, provalila je ma- 
sovna bujica istupa građana i seljaka u nizu krajeva. Cijeli svibanj 
1903. bio je ispunjen demonstracijama i nemirima.. Činilo se da se 
banska Hrvatska nalazi na rubu općeg ustanka. Ali do njega nije 
došlo (...) U lipnju 1903. narodni pokret već se geografski suzuje, 
iako još dolazi do brojnih sukoba nezadovoljnika i vlasti. U Zagorju 
su sada sukobi jači nego u svibnju, nastavljaju se oko Kalnika i 
prenose u gornju Podravinu, ali se Gorski kotar i Hrvatsko pri- 
morje smiruju. Napokon, u srpnju i kolovozu, kad je nemira još 
manje, iako su ondje gdje do njih dolazi vrlo burni i krvavi, otpor 
režimu ograničio se uglavnom na Zagorje. Poljednji proplamsaj te 
faze pokreta osvijetlio je Zaprešić«.“ 


U svrhu pacifikacije, vlast je proglasila opsadno stanje u lud- 
breškom, križevačkom, delničkom i sušačkom kotaru a u Bakru 
i Križevcima proradili su prijeki sudovi. Bilanca ove Khuenove 
pacifikacije bila je više nego otužna: 17 mrtvih, više od stotinu ra- 
njenih i na tisuće pozatvaranih i osuđenih." Baš vraški nesretna i 
nespretna završnica vladavine jednog omraženog madđarona (Karo- 
ly Khuen Hćdervary morao je 1903. godine konačno odstupiti)... 


Pođimo najprije u Kunovec tragom šturih povijesnih či- 
njenica. 


U svibnju, a osobito lipnju 1903. godine, u Podravini je vrelo 
kao u kotlu. Pobune i nemiri nizali su se od Vinice do Đurđevca. 
Seljaci iz Kunovca i Kuzminca otvoreno su se početkom lipnja 
suprotstavili postavljanju mađarske zastave u svojim mjestima. O 
tome kotarski predstojnik iz Koprivnice javlja 7. lipnja 1903. godine 
velikom županu varaždinskom slijedeće: »Upravo sada javila je 
potpisanomu oružnička ophodnja, da je jučer bila pozvana pomoć 
u Kunovec i Kuzminec, gdje se bilo sabralo mnogo naroda da za- 
priječi izvješenje mađarske zastave«.“ 


#% Vaso Pogdanev. 0. c., str. 125., Arhiv Hrvatske Zagreb (u daljnjem tekstu AFZ), 
broj 2761. Pr ZV-1903. 
““ Rene Lovrenčić: Geneza politike »novoga kursa«, aZgreb 1972., str. 164. — 167. 


.  * Zvonimir Kulundžić, o. c., str. 50; Kolar—Horvatić: Osvrt na historijska zbiva- 
nja, 0. c., str. 29, — 30. 


** Vaso Bogdanov, 0. c., str. 47.; AHZ, prilog broju 3332 — PrZV-1903. 

Finale ovog vrenja odigrao se u Kunovcu 26. lipnja 1903. O 
tom krvavom događaju javljaju brahijalni povjerenik Mihalović iz 
Rasinje varaždinskom županu: »Buna u Kunovcu, 4 mrtva, 4 teško 
ranjena, 7 uhapšenih; svijet se razbjegao, mogućnost nije isključena 
ponovnom napadu, molim kumpaniju i jedan zug cavalerije«." Nak- 
nadnim izvještajem je utvrđeno, osim 4 mrtva pobunjenika, još 6 
teško ranjenih i 19 lakše povrijeđenih.“ Ovaj lakonski brzojav bila 
je prva vijest svijetu da je jedna omražena antinarodna vlast oba- 
vila krvavi posao u dotad anonimnom, malom i mirnom selu Ku- 
novcu. 

»Međutim, oružnici iz oružničke pratnje u Koprivnici odazvali 
su se zamolbi brahijalnog povjerenika Hihalovića, pak je oružnički 
satnik Mizler s oružničkim stražmeštrom Drakulićem te tri oružni- 
ka došao, ali ne u Pustakovec nego u Kunovec, poveo sa sobom iz 
Koprivnice pol satnije pješaka« — čitamo u naknadnom opširnom 
izvještaju o kunovečkoj buni, koji je 27. lipnja 1903. godine poslao 
velikom varaždinskom županu županijski tajnik Stjepan Kenfelj 
iz Ludbrega. 

". »Došav ovi u Kunovec najednom začuše u tamomjesnoj kape- 
lici zvoniti na pobunu i netom vidješe kako žiteljstvo trči pred njih, 
najprije goloruko a kašnje, da dolazi oboružano s vilama, kolcevi- 
ma i sjekiricama, a bilo je vidjeti i kosa. Kako je sveudilj udaralo 
na tornju crkvice na pobunu, u tilom času okupilo se je više od 250 
do 300 ljudi. Uslijed toga zauzelo je vojništvo i oružništvo poziciju 
protiv njima (...) Kako je još sveudilj na pobunu udaralo, potekao 
je oružnički satnik Mizler sa 2 oružnika da to dalje spriječi, ali je 
naišao na otpor seljaka prikupljenih kod kapelice, dok se je zvonar 
u crkvi zatvorio, pa se je stoga vratio (satnik) do vojništva, koje je 
ostalo na prije označenom mjestu ne obaviv posla. Čim se je vratio 
odmah je pozvao žiteljstvo da se izjasni zašto se to zvoni na bunu 
i zašto su se u tolikom broju oboružani skupili, pa kada je čuo 
urlikanje »da se oni ne dadu prodati Mađarima, što bi svakako bilo 
kada bi se oglasi priljepljivali i da će se zato boriti do krvi« (...) 
oružnički satnik Mizler odredio je da oružnici preduzmu uhićenja. 
Kad je uzrujana i upravo bijesna masa tu odredbu začula, potrčalo 
je mnogo njih u susjedni dvor da dođu okolo kako bi zahvatili desno 
krilo oružništva i vojništva i tako ove opkolili. Videći poručnik od 
polusatnije, koja je došla iz Koprivnice, ovaj namišljaj, preskočio 
je s jedno 7 momaka preko plota s drugoga kraja, te je tako zakrčio 
buntovnicima napadaj. Dok se je to zbilo, preduzeo je vani Draku- 
lić uapšenje. Pograbiv jednog od buntovnika za prsa bacio ga je 


43 Vaso Bogdanov, 0. c., šić, 57.; AHZ, prilog broju 3727 — PrZV-1903. | : 
“ fevještal županijskog tajnika Kenfelja od 26. lipnja 1903., AHZ, prilog broju 3727.; 
Vaso Bogdanov, 0. c., str. 57. 

Antun Balaško — jedan od vođa kunovečke bune — teško ranjen 

1903. godine (Muzej građa Koprivnice) 


natrag među vojnike, koji ga prihvatiše. Kad je pograbio drugoga, 
udario je glavni kolovođa Antun Balaško jednoga oružnika vilama 
u dimije, ne ozlijediv ga ipak, a Drakulić bacio ovog natrag među 
vojnike, htio je pograbiti Antuna Balaška, ali ovaj udario je Draku- 
lića vilama pod vrat, i da ga nije srećom zahvatio za ovratnik, bio 
bi ga usmrtio. Videć se u takvoj situaciji stražmeštar Drakulić u 
smrtnoj pogibelji u istom momentu čim je oćutio vile na vratu, 
upalio je pušku u Balaška, dok su ostala tri oružnika odapela 16 
hitaca u buntovnike, a istodobno na dvorištu u poziciji postavljen 
poručnik dao je opaliti među tamo pred njim bučeću i grozeću se 
svjetinu 4 hica (...) Na mjestu su ostala tri mrtva, među kojima i 
Jakob Gregurina, također glavni buntovnik, dok su dvojica nakon 
nekoliko časaka na mjestu, gdje su se srušili, preminula, dok je 
teško ranjenih 7, a među njima i glavni kolovođa bune Antun Bala- 
ško (...) Nakon podane liječničke pomoći bude svih 7 teško ranje- 
nih otpremljeno u bolnicu u Koprivnicu, pa kako čujem od ovih je 
glavni kolovođa Antun Balaško s još jednim jur preminuo, a kako 
liječnici uvjeravaju teško će i ostali preboljeti .(...)“ U ostalom ka- 
ko po pravnoj znanosti prijeki sud ima svrhu zastrašenja da se 
dotično zločinstvo ponovo ne zbije, nemjerodavnoga sam mnijenja 
da ne bi za ovaj slučaj ni trebali prijeki sud u život privađati, jer 
držim da je svrha zastrašenja polučena legalnim putem poubijanjem 
5 odnosno 12 osoba. Mir vlada sada tako u Kunovcu, kao i u cijeloj 
ovoj okolici, a držim da će ovaj nesretni slučaj obzirom na usposta- 
vu toli žuđenog mira i poretka blagotvorno djelovati u cijelom po- 
dručju kotara ludbreškoga«.“ 


Tako je kunovečku bunu vidjelo i opisalo oružništvo. U za- 
dnjim recima Kenfeljova izvještaja očituje se cinizam, kao i 
hladnokrvnost kojom su vlasti obračunale s nedužnim seljaštvom. 
Kenfelj, naime, tvrdi da je »zastrašenje postignuto legalnim putem 
poubijanjem 5 odnosno 12 osoba«! Za tadašnje vlasti je, dakle, ovo 
krvoproliće bilo tek samo »zastrašenje« neukoga puka, a ubijanje 
je bilo »legalno«! Evo i »bolničkog« finala kunovečke kalvarije: 
kotarski predstojnik iz Koprivnice javlja velikom varaždinskom 
županu 30. lipnja 1903. da je »danas jedan od ranjenih u Kunovcu 
umro (bio je to Ignac Petran, op. a.). Sutra će biti sprovod. Sve 
mjere opreznosti pripremljene su«." 


4 Ta informacija nije točna, jer su svi teško ranjeni preživjeli u nevno bolni- 
Ci, osim Ignaca Petrana, koji je ovdje preminuo i pokopan na groblju u Koprivnici. 

“Vaso Bogdanov, 0. c., str. 57—58.; AZH, prilog broju 3824 — PrZV-1903. 

41 Vaso Bogdanov, 0. c., str. 58.; AHZ, broj 3828 — PrZV-1903. Pogrebu Ignaca 
Petrana na koprivničkom. groblju prisustvovao je velik broj građana. U povodu 25 obljet- 
nice kunovečke bune, 1928. godine, podignut je na groblju spomenik na kojem piše: »Ovdje 
Počiva u miru Božjem Ignac Petran, seljak iz Kunovca, umro 30. VI. 1903. u 48. godini, 

odlegavši ranama zadobivenim od taneta žandarske puške za narodnog otpora godine 
903. Ostavio je brojnu obitelj«. (Hrvatsko kolo, broj 1.,-1928., Muzej grada Koprivnice.) 

O toku kunovečke bune opširne podatke donosi i optužnica 
protiv sedamnaestorice Kunovčana, sudionika pobune. Pobunjeni- 
cima se sudilo na sudištu u Varaždinu, a tadašnja hrvatska štampa 
je uglavnom ostala gluha i o samoj buni i o kasnijem suđenju pre- 
živjelim seljacima. Jedino je kompletni tekst optužnice tiskao za- 
grebački »Obzor« od 13. listopada 1903. godine, odakle i donosimo 
njen nepotpuni prijepis:“ 

»Kraljevsko državno tužilaštvo u Varaždinu tuži Antuna Bala- 
ška II., Miška Šušnjaka, Jakoba Ožvanića, Miju Balaška, Gjuru 
Lončareka, Vida Balaška, Gjuru Lesara, Josipa Prloga, Štefa Šiljaka, 
Štefa Imbrišaka, Štefa Sitara, Blaža Prloga, Gjuru Bebeka, Imbru 
Staudara, Gjuru Gusia, Josipa Gečića i Blaža Gečića, sve poljodelce, 
da su se dne 26. lipnja 1903. godine po prednjem dogovoru zgrnuli 
nauoružani željeznim vilama, motikama, sjekirama, kolcima, i inim 
oruđem u svrhu da se silom opru izaslaniku kotarske oblasti u 
Ludbregu pristavu Josipu pl. Mihaloviću, koji je uz asistenciju 
oružnika i vojske vršio svoju službu, proglasujući prieki sud, zabra- 
nu skupljanja i obdržavanja sajmova, vičući pri tom: »Mi odavde 
ne idemo i pribijanje oglasa ne damo, a svakoga ćemo usmrtiti tko 
to pokuša, hura»! 


Kada su zatim oružnici otpornike uhićivali da su navalili na 
njih ina vojsku, te da je prvi Antun Balaško II. navalio željeznim 
vilama na oružnika Drakulića, udario ga vilama u prsa, a onda se 
ponovo zaletio na nj, pa da su tako oružnici i vojska otvorili vatru, 
te je šest otpornika smrtonosno ozlijeđeno ozljedama podleglo, a 
nekolicina njih što lako, što teško ranjena bila. Pošto su ovim svo- 
jim silovitim otporom htjeli obezuspješiti uredovanje spomenutih 
javnih organa, to su time počinili zločinstvo ustanka po paragrafu 
68. kaznenog zakona, kažnjivo kod A. Balaška, M. Šušnjara i J. Ožva- 
nića, koji se još uvijek nalaze u istražnom zatvoru kao kolovođe, po 
drugoj stavci paragrafa 70. kaznenog zakona, a kod ostalih po prvoj 
stavci istog paragrafa. 


Glavna rasprava obdržavat će se pred sudbenim stolom u Va- 
raždinu, a sve će optužnike braniti poznati rodoljub varaždinski, 


odvjetnik g. dr. Pero Magdić. U obrazloženju optužnice pripovijeda - 


se kako je naredbom bana od 23. lipnja o.g. bio uveden prieki sud 
na području ludbreškoga upravnoga kotara. Općinski blagajnik iz 
Rasinje, Aleksandar Novak, imao je proglasiti prieki sud u Subotici, 
Kunovcu i Pustakovcu. Došavši iz Subotice i Botinovca u Kunovec, 
da i ovdje proglasi prieki sud i prilijepi oglas o tom, došao je, gla- 
som optužnice, k njemu poslije poginuli Martin Balaško i rekao 


4 Obzor, Zagreb, 13. listopada 1903., čuva se u Sveučilišnoj knjižnici u Zagrebu. 

mu da ne da na svoju kuću ništa lijepiti, da on nije ništa dužan 
nikome, ako je dužan da će platiti, pa je skinuo proglas s kuće. Isto 
mu nije dala učiniti neka žena, pa kako su se ljudi skupljali, pobo- 
jao se Novak i vratio u krčmu Ivana Krauzera, gdje je na kuću pri- 
lijepio proglas. Iz krčme pred kojom se skupljala hrpa ljudi, vidio 
je kako dolazi iz Pustakovca Andro Maltarić, koga je blagajnik po- 
zvao unutra, bojeći se sukoba s narodom. S ovim stražarom da je 
došao u kuću i Antun Balaško s još dvojicom, pak da je rekao bla- 


Spomen — ploča žrtava kunovečke bune, koja se još i danas nalazi 
na vanjskoj strani crkve u Koprivničkom Ivancu 


gajniku Novaku: »Pa kaj gospon blagajnik, kaj su oni sim došli, 
bi nas šteli mađarizirati, no (boga vam) vašega, čekajte dok dojdu 
oni, ja ih bum vodil, onda ćete vi već znati, ja znam kam ih bum 
Vodil«. Na upit Maltarićev tko su to »oni« da je Balaško odgovorio: 
»Juristi!«. Novak nije dalje lijepio proglase, te je otišao iz Kunovca 
u Rasinju, gdje je sve pripovijedao općinskom upravitelju Karliću. 


U to, dne 25. lipnja (1903.) u jutro dođe oružnički stražmeštar 
Drakulić brahijalnom povjereniku Josipu pl. Mihaloviću u Rasinju 

s viješću da je u Kunovcu buna i da Kunovčani.ne daju proglasiti 
prieki sud. Pl. Mihalović javio je to kotarskoj oblasti u Ludbregu, 
koja mu je brzojavno naložila da odmah, a ne tek slijedeći dan, to 
jest 26. lipnja, kako je on htio, proglasi u Kunovcu prieki sud. To 
je uz asistenciju 24 do 26 vojnika učinjeno i proglas bude prilijep- 
ljen samo na Krauzerovu kuću. To je Mihalović imao obaviti iu 
drugim mjestima, pa kad je 26. lipnja bio u Kuzmincu, dojurio je 
k njemu oružnički stražmeštar Drakulić neka pođe odmah u Ku 
novec, jer da je tamo buna. Kad je došao onamo čuo je zvonjenje, 
a ljudi su se počeli sa svih strana skupljati. 

Vojnici i oružnici da su kušali umirivati ljude da im proglas 
priekog suda neće ništa škoditi, ali ljuđi da su bili užasno uzrujani 
i vikali: »Mi odavde ne idemo i pribijanje oglasa ne damo, a sva- 
koga ćemo usmrtiti tko to pokuša, hura!« Pošto se narod nije htio 
razilaziti, poduzeta su neka uhićivanja, a kad su uhićivanja htjeli 
nastaviti, razbjesnio se narod, pa je tom zgodom, glasom optužnice, 
navalio na stražmeštra Drakulića, Mrđenovića i druge, optuženi 
Antun Balaško II. i ostali narod, uslijed čega je Drakulić na Antuna 
Balaška II., koji se je na nj zaletio vilama, odapeo i pogodio, ne 
zna da li u ruku ili u prsa. 

Pošto su se — veli optužnica — i drugi oružnici nalazili u po- 
gibelji, otvorila se vatra od oružnika i vojnika, te je izbačeno 20 
hitaca, od kojih je nekoliko ljudi s mjesta palo, a ostali su se ras- 
trčali. Na mjestu su ovom zgodom pali mrtvi: Jakob Gregurina, 
Izidor Hanžek, Mijo Balek (Bebek, op. a.), Josip Gregurina i Martin 
Balaško, dočim je u koprivničkoj bolnici podlegao ozljedama za 
kratko vrijeme Ignac Petran. 

Državno odvjetništvo smatra Antuna Balaška II. kolovođom, 
koji je riječima i činom bodrio ljude na otpor. On je stajao u prvom 
redu i navaljivao na oružnike, što optuženik poriče i tvrdi da se 
je samo branio kad su oružnici na nj nasrnuli. Drugi okrivljeni, 
Miško Šušnjar, iskazuje glasom optužnice da su dne 26. lipnja po- 
slije podne došli k njemu Antun Balaško i poginuli Jakob i Josip 
Gregurina, pa ga zvali: »Ajde sada govoriti pred kapetana oružnič- 


koga!«. Jer je, naime, on o podne istoga dana, a također i 24. lipnja , 


O. £., govorio oružničkom satniku, a pred skupljenim svijetom, tu- 
žeći se na pojedine urednike. Poriče da je bunio i bio kolovođa. 
Natporučnik Jermić veli da je M. Šušnjar, kada je on (Jermić) 
molio ljude da se raziđu i barem žene i djeca da kući pođu, govo- 
rio: »Ljudi ne bojte se!«, na što je mnoštvo vikalo: »Mi smo muž i 
žena i jedan je drugomu zaprisegao, mi ćemo tu i skupa umrijeti, 
bolje danas nego sutra«. Stražmeštru Drakuliću je na to rekao Šuš- 
njar: »Dosta je zla, pa neka bude još i više, ja ne marim za svoj 

život«. Trećeg okrivljenoga Jakoba Ožvanića, državno odvjetništvo 
također smatra kolovođom, jer da je 25. i 26. lipnja zvonio »u stra- 
nu«. Ožvanić veli da mu je optuženi Josip Prlog nekoliko dana prije 
toga rekao da će izgubiti službu ako ne bude zvonio, Prlog to priz- 
naje, ali veli da se to nije ticalo priekog suda, za koji se onda još 
nije znalo, nego ako bi tko došao izvjesiti (mađarsku) zastavu na 
crkvu. 


Zatim optužnica govori o svakom pojedinom optuženiku«.“ 


U spomenici rimokatoličke župe“ u Koprivničkom Ivancu na- 
lijepljeni je članak, objavljen u »Narodnoj politici« 1928. godine, iz 
kojeg saznajemo i imena ranjenih seljakinja i seljaka. Evo citata: 
»U povodu narodnog pokreta bio je i u ludbreškom kotaru 1903. 
godine proglašen prijeki sud, pa je u Kunovec, gdje su se ljudi opi- 
rali proglašavanju prijekog suda i lijepljenju plakata kojima se 
prijeki sud imao proglasiti, stigla jedna kumpanija 53. i pola kum- 
panije 16. pješačke pukovnije, zatim jedan vod hulanera i konačno 
odio od 12 žandara, da upokore pobunjene seljake, koji su bili, njih 
40 do 50, okupljeni u jednom dvorištu oboružani kolcima, vilama, 
kosama i sjekirama. Između žandara i pobunjenih seljaka došlo je 
26. lipnja, oko četiri sata poslije podne, do sukoba u kojem su žan- 
dari pucali u narod. Petorica seljaka: Josip Gregurina, 67 godina 
star, Jakob Gregurina, 34, Martin Balaško, 38, Izidor Hanžek, 26 i 
Mijo Bebek, 40, ostali su na mjestu mrtvi. Što teže što lakše ranjeni 
bili su slijedeći seljaci: Stjepan Perlog, Đuro Bebek, Vid Vukić, 
Antun Balaško, Marko Šajković, Mato Šajković, Grga Gregurina, 
Ignac Petran (kasnije umro u koprivničkoj bolnici), Jaga Hegedu- 
šić i Mara Petričević« 

Na kraju ove kratke kronologije krvavih kunovečkih doga- 
đaja 1903. godine, evo još jednog novinskog citata: 

»U tim burnim danima narodnoga otpora nijesu ni čestiti hr- 
vatski seljaci u Kunovcu mogli da ostanu ravnodušni. Val narod- 
noga otpora zahvatio je i njih, pa su se naoružani željeznim vilama, 
motikama, sjekirama, kolcima i inim oruđem opirali tome da se 
po izaslaniku kotarske oblasti u Ludbregu pristavu Mihaloviću i 
oružnicima pribije oglas, kojim se proglašavao prijeki sud, zabra- 
na skupljenih i obdržavanje sajmova. Kad su oružnici kušali da 


A a O. C., str. 4. š K 
. Ova novija spomenica župe Koprivnički Ivanec vodi se (na žalost) tek od 1917. 
u njoj nema zabilježaka kroničara iz 1803. godine. Ipak, ta je sj) enica oo vrijedna, & 
se u njoj nalazi rukopis o povijesti ove župe iz pera župnika Pranje Brdarića, inače dob- 
Tog poznavatelja povijesti . kraja. 

. st Ovaj podatak o broju ljudi je očito netočan, jer omaleni izvještaji oružnika i taj 
nika Kenfelja govore da je bilo skupljeno od 250 do 300 seljaka. Teško je objasniti što je 
navelo »Narodnu politiku« da 1928. godine minozira i poriče masovnost bune u Kunovcu. 

** Spomenica župe Koprivnički Ivanec, str. 147. — 148. 

uapse pojedine hrvatske seljake, ovi to nijesu dopustili, već su se 
opirali, pa je došlo do otvorena sukoba, u kojem su oružnici i voj- 
ska otvorili vatru iz pušaka, pa je šest hrvatskih seljaka smrto- 
nosno ranjeno svojim ozljedama podleglo, a nekoliko ih je bilo što 
lakše što teže ranjeno .. .« 


53 


Otkrivanje spomen-ploče žrtvama kunovečke bune pred crkvom u 
Koprivničkom Ivancu 1928. godine (Muzej građa Koprivnice) 


#3 25. godišnjica pogibije hrvatskih seljaka u Kunovcu, Hrvatsko kolo, broj 1., 1928. 
godine, Muzej grada Koprivnice. 

I. 


Narodni je pokret 1903. godine zahvatio većinu naselja u sje- 
verozapadnoj Hrvatskoj, samo s tom razlikom što nigdje nije bilo 
tako krvavog finala seljačkog bunta kao što je bio onaj u Kunov- 
cu. Od Križevaca do Đelekovca i od Vinice kod Varaždina do Pito- 
mače — seljaci su se digli protiv eksploatacije i nacionalnog ugnje- 
tavanja. 

Ovom prigodom iznijet ćemo nekoliko najkarakterističnijih 
podataka o seljačkom buntu u ostalim mjestima sjeverozapadne 
Hrvatske, a prvenstveno u podravskim naseljima (kojima pripada 
i Kunovec). Kod toga ćemo se najobilnije koristiti navodima, koje 
je sistematizirao povjesničar Vaso Bogdanov,“ proučavajući izvor- 
nu dokumentaciju iz Državnog arhiva u Zagrebu (Arhiv Hrvatske). 


Kao što smo to već ranije pripomenuli, bunt seljaka, radnika 
i građana u sjeverozapadnoj Hrvatskoj izravno je kulminirao u 
kasno proljeće i rano ljeto 1903. godine. U Križevcima su izbile de- 
monstracije već navečer 24. travnja 1903. godine. Vlasti su reagirale 
vrlo odlučno, pa su demonstrante razbili žandari i vojska. Uhapše- 
na je 21 osoba.“ Nemiri su se danomice obnavljali, sad ovdje sad 
ondje, tako da je tih revolucionarnih dana čitava Podravina bila u 
pokretu. »U noći od 10. na 11. svibnja 1903. u mjestu Virju je bila 
demonstracija tim što je oko 80 do 100 demonstranata porazbijalo 
do 20 stakala na prozorima pristaša Narodne stranke. Tom prigo- 
dom su pjevane narodne pjesme, a čuli su se povici: »Dolje s Ma- 
đaroni...« U Đurđevcu se Ipripovijeda da se ljudi groze da će bi- 
lježnika u nedjelju iz ureda van baciti i rastrgati ga«.“ 


Svega nekoliko dana kasnije, 17. svibnja 1903. godine, novi 
izgredi dogodili su se u Đelekovcu, Drnju i Peterancu. Seljaci su 
izašli na ulice i izvikivali parole protiv eksploatacije, mjesnih sil- 
nika, mađarizacije... »Izgrednici su na jednog željezničkog stra- 
žara kod Drnja četiri hica ispalili, kada je ovaj na štropot izašao 
van iz kuće da vidi što se događa«." 

Koncem svibnja i početkom lipnja 1903. uzbuniše se tako- 
đer seljaci u Pitomači i okolnim selima. »Došav u Pitomaču saznao 
sam od glavara željezničke postaje Griinwalda da je u noći od 
31. svibnja na 1. lipnja t. g. na željezničkoj pruzi Bjelovar — Viro- 
vitica po dosad nepoznatim zlikovcima između profila 727—730 


54 Vaso Bogdanov: Hrvatski narodni pokret 1903/4., Zagreb 1961., monografija. 
55 Vaso Bogdanov, o. c., str. 19.; AHZ, broj 2080 — PrZV-1903. — 6014—1063. 
s Vaso Bogdanov, 0. c., str. 29.; AHZ, broj 2490 — PrZV-1903. — 6—14/1063. 


5? Vaso Bogdanov, 0. c., str. 42.; AHZ, izvještaj koprivničkog predstojnika od 18. V. 
1903. godine. Prilog broju 2758 — PrZV-1903. — 6—14/1063, 

brzojavna žica raskinuta i jedan brzojavni stup s pilom blizu ze- 
mlje odrezan i poprijeko na tračnice položen i utvrđen. Nadalje pri- 
javljeno mi je da su kod prijelaza (rampe) između profila 736/7 i 
profila 739—740 naslovne table (Pazi kada dolazi vlak) otkinute, pa 
da je na istima mađarski natpis sa sikiricom isječen i kolomazom 
namazan (...) Kako nadziratelj brzojava Koch izjavljuje, potrgano 
je i odneseno brzojavne žice 1080 metara... .«* 


Kao što smo to već pripomenuli u uvodu, u Podravini su se 
pobunili protiv izrabljivanja i mađarizacije — i hrvatski i sprski 
seljaci. Takav zaključak potvrđuje i izvješće kotarskog predstojni- 
ka iz Koprivnice, koji 9. lipnja 1903. godine obavještava varaždin- 
skog velikog župana o tome da seljaci u Velikom Pogancu i Boti- 
novicu nisu dopustili izvješenje mađarske zastave. U izvješću piše: 
»Uzbuđenost pučanstva u Velikom Pogancu i Botinovcu započela 
je čim su se nemiri pojavili u susjednoj općini vojakovačkoj. Ta 
uzbuđenost narasla je još više, kad je vojništvo u srijedu pred 
Spasom s brachialnim povjerenikom prolazilo mjestom Veliki Po- 
ganac i tamo neko vrijeme bivoukiralo baš pred crkvom. Narod 
se je na to sakupio, jer je držao, da je vojništvo došlo da se uz 
njegovu asistenciju mađarska zastava izvjesi, i nije prije se razi- 
šao dok vojništvo nije prošlo. Zatim se pronio glas, da vojništvo ni- 
je moglo ništa učiniti, jer se je narod pravodobno skupio, nu da 
je mađarsku zastavu ostavilo učitelju Svetozaru Radančeviću, koji 
je istu sakrio u podrum, te je dobio nalog da je po noći na crkvi 
izvjesi. Od onoga dana stražili su parohijani svoju crkvu u Velikom 
Pogancu i svoga učitelja, i to ispočetka otvoreno, a sada, pošto im 
je to zabranjeno, straže potajice . . .«" 


U Vrbanovcu nedaleko Ludbrega seljaci su bili toliko revolu- 
cionarni da su općinskog upravitelja naprosto prisilili da pusti na 
slobodu netom uhapšene seljane. »Te noći (15. lipnja 1903.) razlu- 
pani su prozori i žaluzine po do sada nepoznatim demonstrantima 
oko 11 sati u noći na kućama Josipa Krušeca, Ivana Cerića i Josipa 
Sameka — ljudima koji su poznate pristaše narodne stranke u Vr- 
banovcu«. Međutim, kasnu u noć vojnička patrola je pohapsila ne- 
koliko seljaka. No, već »u jutro u 7 sati skupila se rulja ljudi pred 
općinskim uredom i zahtijevala da se pritvoreni iz zatvora puste. 
Općinski upravitelj Ružička — vidiv veliku rulju ljudi (...) — udo- 
voljio je želji demonstranata, jer je vojnička asistencija od 10 mo- 
maka preslaba bila da suzbije mirnim načinom mnoštvo ljudi (...) 
Kad su pritvoreni iz zatvora pušteni, otišli su ljudi mirno kući«.“ 


5“ Vaso Bogdanov, 0. c., str. 45.; AHZ, broj 3114 — PrZV-1903. 


5% Vaso Bogdanov, 0. c., str. 49.; AHZ, prilog broju 3356. — PrZV-1903. 
% Vaso Bogdanov, o. c., str. 52.; AHZ, broj 1229 — V, Ž. — 1903. 

ho 


Jedna od najmasovnijih pobuna seljaštva u cjelokupnom hr- 
vatskom pokretu 1903. godine, dogodila se u drugoj polovici lipnja 
u Ludbregu i Hrastovskom, ali su u njoj sudjelovali i seljaci iz 
okolnih sela. Prema izvještaju ludbreškoga županijskog tajnika 
Kenfelja, pobuna u Ludbregu dogodila se noću od 21. na 22. lipnja 
1903. godine. »Oko pola deset na večer dovezla se je gospođa ovo- 
mjesnog ljekarnika Kona iz Varaždinskih Toplica, te je pohrlila 
do kotarskog predstojnika Makkaya i priopćila mu da je pod lipa- 
ma izvan Ludbrega skupljena rulja ljudi do 200 oboružanih s teš- 
kim kolčevima i da se spremaju udariti na Ludbreg (...) Kada je 
kotarski predstojnik došao do trga s oružnicima, već je rulja bila 
u Ludbregu i začela svoje odurno djelo. Oružnici intervenirali su 
odmah, ali videći se pred kojih 500 bijesnih ljudi nemoćnima, odu- 
stali su od naumljene uporabe oružja, pa je tako rulja bez ikakve 
zapreke nastavila svoje djelo, započeto nešto poslije deset sati, a 
svršiv takvo oko jedan sat noću. Rulja je ne samo jedanput, već 
tri puta prolazila mjestom da dalje devastira ono što joj je po prvi 
put ili po drugi put ostalo (...)«. Županijski tajnik Kenfelj drži u 
svojem izvještaju da:»te noći u Ludbregu nije izvedena demonstra- 
cija, nego (...) teški zločini javnoga nasilja (...) pak stoga držim 
da sam opravdano postupio kada sam Presvijetlomu Gospodstvu 
Vašemu u pokornosti predložio da zatraži nad gornjim zločinstvi- 
ma za kotar Ludbreg prijeki sud uvesti . . .«" I zaista, već 23. lipnja 
1903. uveden je prijeki ati u kotaru Ludbreg, čije je proglašenje 
dovelo i do tragedije u Kunovcu. : 


Idući dan, nakon noćnih demonstracija u Ludbregu, ovdje su 
se seljaci opet.sukobili s vojskom (22. lipnja). O tom događaju u 
Kenfeljovom izvještaju čitamo: »Izaslanstvo stiglo je u Kućan oko 
4 sata popodne. Pretraživanjem po kućama pronašlo je tek samo 
Ignaca i Dragutina Vučkovića, za koje se znade da su kod napadaja 
(na Ludbreg) sudjelovali, dok drugih kod kuća zateklo nije, te je 
ovu dvojicu uhitilo i s njima pošlo put u Hrastovsko, da i ondje iz- 
vide provede (...) Ni u ovom selu nije kod kuće muškaraca pro- 
našlo, tek je ipak zateklo osumnjičenike Luku Petrošanca i Ignaca 
Grgeca, pak je i ove uapsilo. Kako dalje uslijed odsutnosti muška- 
raca iz sela nije moglo uredovati, vratilo se je izaslanstvo s ova 
četiri uapšenika u Ludbreg. Došav s ovima u šest sati pred večer 
općinskim putem dva i pol kilometra pred Ludbreg, zakrčilo im je 
put oko 150 ljudi iz Hrastovskog oboružani vilama, kolcevima, siki- 
ricama, zahtijevajuć da se uapšeni puste na slobodu. Općinski bi- 
lježnik mirio je sakupljene i upozoravao ih na posljedice... Nu 


kako se nasilnici razići nisu htjeli, a kako izaslanstvo nije bilo od 


$1 Vaso Bogdanov, o. C., str. 53—55.; AHZ, prilog broju 3648 — PrZV-1903. 

Ludbrega udaljenije više od dva i pol kilometra, nije htio vojnički 
zapovjednik akciju preduzeti, da ne bude nepotrebnog prolijevanja 
krvi, već je dva uhlana glasonoše odaslao u Ludbreg po pomoć, vi- 
deć situaciju da će se otpornici moći pohvatati. I doista u pomoć 
je došao konjanički satnik De Pont s polovicom eskadrona. Videć 
se seljaci sada u škripcu, navalili su na vojništvo da prodru kroz 
njihove redove, te je uslijed toga došlo do oštroga sukoba, pri ko- 
jem je vojništvo upotrebilo oružje, te ih je dosta ranilo. Od ranjenih 
je jedan, i to Bolto Petrošanec, teže ozlijeđen (...) Pri toj opera- 
ciji pohvatane su 73 osobe, među kojima su bila tri lakše i onaj 
ieže ranjeni (...) Svi uhićeni dotjerani su u Ludbreg i zatvoreni 
u vlastelinskom gradu. Kada su uapšenici dovedeni u zatvor, na- 
jednom je došlo pred kotarsku oblast mnogo seljaka iz Kućana, 
Hrastovskog i Slanja oboružanih s kolcevima i sjekirama, te su op- 
kolili kotarsku oblast. Vrativ se uhlanski satnik De Pont od pritvo- 
renih u zatvoru s općinskim bilježnikom i blagajnikom, kotarskim 
predstojnikom, s vachtmajstorom i dva infanterista natrag u gosti- 
onicu, nabasao je na ovu rulju, te odmah stupio pred nju i uperio 
u nju s vachtmajstorom revolver, zapitao ju što hoće i što tu tra- 
ži. Na to je dobio vikom iz rulje odgovor: »Mi smo došli da oslobo- 
dimo našu braću«. Začuv to, pozvao ih je da polože oružje, jer da 
će pucati. Nu oni to nisu htjeli. Uslijed toga potrčao je općinski 
blagajnik i bilježnik po infanteriju u vlastelinski grad, dok je ka- 
valerija obliže smještena olarmirana bila. Pritekav vojništvo, op- 
kolilo je rulju sa švih strana, pa je pohvatalo 81 osobu i pobralo 
mnogo odbačenog oruđa (...)«*? 


U veljači 1904. godine pobunili su se seljaci u mjestima istoč- 
no od Koprivnice. U otvorenom revoltu sudjelovao je iznimno ve- 
lik broj seljaka, a u Pitomači je došlo i do krvoprolića. Kotarski 
predstojnik iz Đurđevca izvještava da je »u utorak, 17. veljače 1904. 
godine, po podne iznenada tiho, dakle dogovorno, dignuta pobuna 
žitelja u Virju (...) Oko pola tri sata popodne opkolila je masa od 
kojih 600 do 700 ljudi općinski ured, a u bilježnikovu uredovnicu 
došli su Valent Sabolić, Jakob Ljubić i Valent Dečković i mnogo 
još drugih ljudi, zahtijevajući da im bilježnik najprije protumači 
zakon o uređenju zemljišnih zajednica .. .«<* »Dne 18. veljače rano u 
jutro stigao je vojnički brachijum od dvije satnije, te oružništvo iz 
Zagreba i Bjelovara s brachijalnim povjerenikom kotarskim pri- 
stavom Dragutinom Pavlinićem u mjesto Virje, gdje je isti s kra- 
ljevskim kotarskim predstojnikom preduzeo svoje uredovanje, pa 


$ Vaso Bogdanov, o. ć., str. 55—56.; AHZ, prilog broju 3726 — PrZV-1903. 
#5 Vasa Bogdanov, o. ć., str. 73.; AHZ, broj 932 — PrZV-1903. 

kada je općinski bilježnik Matija Aušperger predao ostavku, narod 
se primirio... .«* : 

Nemiri u Virju su bili inspirirani poglavito nesporazumima 
oko primjene zakona o uredovanju zemljišnim zajednicama (do- 
nijet od Hrvatskog sabora 1894., a počeo se primjenjivati od 1899. 
godine), te nemaju neke izravnije veze s hrvatskim narodnim po- 
kretom iz 1903. i 1904. godine. No usprkos tomu, virovski seljaci 
su i na taj način očitovali svoje neslaganje i bunt protiv tadašnjih 
vlasti i uređenja. 

Prema pisanju virovskih novina, »Podravca«, »na fašnik go- 
dine 1904. poslije podne skupilo se oko tisuću ljudi u središtu sela, 
te se uputiše u općinski ured da traže objašnjenje zakona o zem- 
ljišnim zajednicama. ..« Idućeg dana je prema procjeni kroničara 
ovoga lista u demonstracijama sudjelovalo čak oko tri tisuće selja- 
ka! Glavni kolovođe virovske pobune bili su osuđeni na temelju 
optužbe državnog odvjetništva, a od strane sudbenog stola u Bje- 
lovaru, na neobično blage kazne. Seljak Valent Sabolić osuđen je na 
tri tjedna zatvora, Florijan Vrabčević i Đuro Brodarić na po dva, 
Valent Dečković i Đuro Pavunić na jedan tjedan, te Jakov Ljubić, 
Grga Hapavel i Franjo Cik na po pet dana zatvora." 


Podravski seljaci bili su tih godina obilnije nego ikad ranije 
zadrugama, zelenašima ... Žiteljstvo Ferdinandovca, Kalinovca; 
Suhe Katalene, Svete Ane'i Đurđevca odlučilo je da provali u đur- 
đevačku kotarsku oblast, te da iz ureda raznese i uništi dužničke 
knjige. Seljaci su smatrali da je to pošteno, jer da oni ionako daju 
za porez i ostale daće sve ono što zarade, pa zašto da još i nešto ne- 
kome duguju?! 

U izvještaju podžupana Sekulića čitamo, među ostalim, da je 
18. veljače 1904. godine oko tisuću ljudi »ponajprije navalilo na ko- 
tarsku oblast (u Đurđevcu), da unište spise odnoseče se na uređe- 
nje dotičnih zemljišnih zajednica (od spomenutih sela, op. a.), te 
da pozovu na odgovornost kotarskog prištava Dogana, jer da je 
on kriv što se zemljišne zajednice uređuju. Spomenuti službenik, : 
koji je — akoprem bolestan — u uredu radio, skočio je pod doj- 
mom sile i straha kroz prozor na sokak, dočim su se ostali činov- 
nici razbježali. Zatim je svjetina spise u uredovnici kotarskog pri- 
stava Dogana razderala, a one u uredovnici kotarskog predstoj- 
nika porazbacala, a zatim krenula pred kotarski sud, gdje je u ve- 
likoj uzrujanosti nahrupila na gruntovni ured, rastjerala koli sud- 
beno toli gruntovno osoblje, koje ih je htjelo priječiti u samovolj- 


a Vaso Bogdanov, 9 c,, str. 74.; AHZ, broj 884 — PrZV-1904, priključeno broju 939. 
= ži m Kovač: Povijest Virja (1840—1940), rukopis u Župnom dvoru u Virju, 

nom brisanju gruntovnih unosa glede ovlašteništva zemljišnih za- 
jednica, te su zatim oštetili i po miloj volji križali spomenute grun- 
tovne unose. Tek kada je uslijed moje odredbe oko dva sata popodne 
u Đurđevac stigla jedna satnija pješaka iz Virja, uspostavljen je 
mir... «“ 


Do masovnih demonstracija seljaštva došlo je i u Kloštru 
Podravskom, gdje se pobunilo protiv primjene zakona o zemljiš- 
nim zajednicama čak dvije tisuće seljaka. Da umiri seljaštvo, ko- 
tarski pristav je 21. veljače 1904. godine brzojavno zamolio da mu 
se u Kloštar Podravski hitno pošalje iz Đurđevca 20 žandara..." 
Međutim, najtragičniji izvještaj tih zimskih dana 1904. godine po- 
nu i sedam oružnika sikirama, kolcima i ciglama napali. Trojica bo- 
i sedam oružnika sikirama, kolcima i ciglama napali. Trojica bo- 
dom, dvojica hicem teško, jedan u sretno ranjeni, dvojlea us- 
trijeljena. Oružnici se povukli u ured . 


Ovaj kratki rezime o seljačkim Poba u Podravini 1903. 


i 1904. godine, upravo zbog krvavog finala, završavamo detaljnijim . 


opisom događaja u Pitomači. 


»Poslije 9 sati 24. veljače 1904. godine počela se pred općinski 
ured u Pitomači skupljati svjetina, od koje je tek gdjekoji imao 
štap u ruci« — piše u izvještaju kotarskog pristava Pavlinića. »Broj 
je svjetine sve više rastao, te se za kratak čas sabralo pred opći- 
nom pet do šest stotina, a oko crkve i u pokrajnjim ulicama bijaše 
je mnogo — preko dvije tisuće. Ta je svjetina zahtijevala da joj se 
izdadu spisi zemljišnih zajednica, da se narodu vrate njegova sta- 
ra prava i da se općinski činovnica iz ureda odstrane. Oružnički je 
stražmeštar.Petar Biondić, stojeći pred ulazom u općinski ured sa 
četiri oružnika, narod lijepim riječima upućivao o nezakonitosti 
njihova postupka i nastojao ga skloniti da odabere nekolicinu, koji 
će u ime sviju njihove molbe i tegove izraziti. Ali uzalud. Vika je 
bivala sve veća, a navala svjetine sve žešća. Netko iz naroda hliknu 
da oružnici pred općinskim uredom ne imaju posla, da je to zgrada 
naroda i da ju narod može i srušiti. U taj čas provali svjetinja ulaz u 
općinsko dvorište, koji se postranće nalazi, te jedan dio svjetine 
nagrnu u dvorište. Videći se oružnici, jer se svjetina stala naoruža- 
vati s daskama, ciglama, ogradom, kojom su ograđeni kesteni oko 
crkve, a znajući da se u općinskom dvoristu nalaze hvatovi, u pogi- 
belji povukoše se u hodnik općinskog ureda, te trojica stadoše na 


% Vaso Bogdanov, 0. c., str. 74.; AHZ, broj B84 — PrZV-1904. 
: #7 Vaso Bogdanov, o. c., str. 75; AHZ, broj 852 — PrZV-1904. 
# Vaso Bogdanov, o. c., str. 75.; AHZ, broj 938 — PrZV-1904, 

ulazu s ulice, a dvojica kod vrata s dvorišta, koja su bila zatvorena. 
Razjarena masa u dvorištu razlupala je ciglama sve prozore na 
uredovnici općinskog bilježnika, u kojoj se još nađoše oveći ko- 
madi drveća i ciglovlja. Isto učiniše i s prozorom koji stoji na hod- 
niku do dvorišta, kuda se ide u zahod. Sila mase bijaše tolika da su 
i vrata s dvorišta, koja bijahu zaključana, silom oborili. Dok se to 
zbivalo u dvorištu, bivaše i bijes naroda, koji je stajao pred dru- 
gim ulazom u općinski ured, sve žešći (..,) U taj upravo čas sta 
doše popuštati vrata od dvorišta, što je napadače s prednje strane 
još više osokolilo i ponovno pograbiše stražmeštra Biondića za pu 
šku, da će ga napolje izvući. Videći se sada sam u smrtnoj pogi- 
belji, upotrijebi (Biondić) svu snagu, istrgne pušku iz ruku napa- 
dača i rani prvu trojicu bodom. U isti čas proturi se kroz masu do 
njega jedan čovjek, zamahnu na nj debelim kolcem, na što opali 
(Biondić) prvi hitac. U taj čas stade padati sila cigle i kolaca, te 
ispali on još jedan hitac, i svaki oružnik, što je do njega stajao još 
po jedan hitac. Sav se taj čin zbio u par časaka, Sad se svjetina 
čuvši hice i jauk ranjenih, stala brzo iz dvorišta i spred ureda dalje 
odstranjivati, te se povukla kakvih sto do sto pedeset koračaja od 
ureda dalje, gdje se ustavila i stala se prijetiti oružnicima šaka- 
ma da će se osvetiti. Jedan je ostao ležeći mrtav pred općinskom 
zgradom. Čim se čuo prvi jauk ranjenih, provali više svjetine u 
crkvu, te stadoše u sva zvona zvoniti. Mjesnoga kapelana, koji je 
doletio u crkvu da ih od zvonova otjera, grubo dočekaše, opsovaše 
mu Boga i rekoše mu, neka se odstrani ako mu je život drag, jer 
to je njihova crkva i jer su to njihova zvona. Drugi pako poletiše do 
gostioničara Steiskala, koji je lovac i za koga su znali da imade više 
pušaka, te ga htjedoše prisiliti da im puške izdade. No on je puške 
sretno još u pravi čas sakrio u podrum. Treći pak pođoše k ostaloj 
inteligenciji u tu istu svrhu, nu ta je pozatvarala svoje dućane i 
privatne stanove (...) Zvonovi zvonjahu sveudilj na ustanak sve 
dotle dok nismo s pomoći u Pitomaču stigli. Zvonjavu pitomačkilh 
zvona preuzeše i vanjska sela, zovući ljude na ustanak. I doista je, 
po pripovijedanju očevidaca, masa naroda, koja se bila poslije upo- 
rabe oružja malo prorijedila, svakim časom sve više rasla. Ovi što 
su pridolazili bijahu oboružani sjekirama i kolčevima, a neki pače 
i revolverima. Tako je, kad smo raspršivali svjetinu, pao sa suprot- 
ne strane od apoteke na nas jedan hitac bilo iz kubure bilo iz re- 
volvera, no srećom nije nikoga pogodio, jer bi inače bilo i stotine 
mrtvih kako je masa stisnuta bila, a mi smo se nalazili u istoj ra- 
zini s njom (...) Istoga dana na večer preduzeo sam s desetori- 
com oružnika pod vodstvom oružnika natporučnika Cara i poja- 
čanjem od jednoga voda vojništva uhićenja, te smo šestoricu 
glavnih kolovođa uhitili i u zatvor stavili. Pošto je sutradan u jutro 

rano stigao sudac istražitelj i povjerenstvo za pregled mrtvih i ra- 
njenih, nismo mogli daljnjih uhićenja činiti. Povjerenstvenom sam 
pregledu osobno pribivao, te mi je čast izvjestiti da je Đuro Jaku- 
pec iz Pitomače pao od hica, koji mu je probio desnu donju stranu 
srca i izašao desno od osmog rebra van; Andrija Mađar poginuo od 
hica, koji ga je zahvatio u trbuh povrh pupka i izašao lijevo na- 
polje; Grgur Paša smrtno je ranjen kuglom koja ga je zahvatila 
upravo ponad srca i straga izašla napolje; Mato Smrček teško je 
ranjen kuglom u lijevu podlakticu; Mato Fereža, Stjepan Friščić- 
-Smrček i Ivan Juriša ranjeni su teško bodom u gnjatove. Sva su 
ova sedmorica iz Pitomače. Ne ima sumnje da će osim ovih biti i 
više ranjenih, koji se neće javiti. . .«* 


II. 


Kao što smo to već osobito naglasili, kunovečka buna i cje- . 


lokupni hrvatski narodni pokret 1903. i 1904. godine imali su pr- 
venstveno klasni, a zatim i nacionalni karakter. Narod se otvoreno, 
ali stihijski, neorganizirano i nepripremljeno pobunio protiv eks- 
ploatacije i nacionalnog ugnjetavanja. Stoga je i sasvim jasno da su 
»glavni nosioci, najodlučniji i najpožrtvovaniji borci u pokretu 
bili siromašni seljaci i radnici. Uz njih najborbeniju ulogu odigrale 
su seljačke i radničke žene, te radnička i intelektualna omladina«." 
O položaju i pokretljivosti na otpor siromašnih slojeva hrvatskog 
naroda, dr. Ante Starčević je još 1879. godine zapisao: »Siromasi su 
najnezadovoljniji ter na promjene najberžji (...) Siromah misli da 
on sam nije kriv svojemu siromaštvu, ter ne imajuć ništa on je pri- 
pravan sve žertvovati, a time ne bojeć se ništa izgubiti, on ne može 
nego želiti i nadati se da bude svakom promjenom štogod dobiti«," 


Uzroci buntu hrvatskih seljaka ležali su prvenstveno u više- 
stoljetnoj nepravednoj i nečovječnoj eksploataciji od strane gos- 
pode svih naziva i vrsta, te u bestijalnom nacionalnom ugnjetava- 
nju od strane Mađara, Nijemaca i Talijana. »Stvarni uzrok pokretu 
nalazio se u nacionalnom tlačenju, što ga mađarski vlastodršci vrše 
nad Hrvatskom na osnovi Nagodbe od godine 1868. Nagodbenjačko 
obespravljivanje i porobljavanje Hrvatske poprimilo je naročito 
drastične oblike za vrijeme vladavine bana Khuena Hedervaryja 
1883. do 1903., i postalo je za hrvatski narod toliko neodrživo, da je 


€ Vaso Bogdanov, o. c., str. 75. — 77.; AHZ, prilog broju 1055 — PrZV-1904., priklju- 
čeno broju 1100. 


7 Vaso Bogdanov, o. c., str. 79. 4 
71 Ante Starčević: Pisma Magjarolacah, Sušak 1879., del I., str. 183. 

ma i najneznatniji povod bio dovoljan da iz naroda nezaustavlji- 
vom silom provali decenijima nagomilavani gnjev i ogorčenost (.. .) 
S druge strane je i ovdje nacionalno tlačenje u stvari bila uvijena 
klasna vladavina, ekonomsko ugnjetavanje .. .«" 


Pred kraj vladavine bana Khuena hrvatsko je selo krajnje 
osiromašilo, a život seljaka nalazio se sasvim na granici minimalne 
ljudske egzistencije. Nameti na seljačka gospodarstva bili su ab- 
normalno visoki, a velike komplekse najplodnijih oranica još su 
uvijek držali velikoposjednici (jer agrarna reforma nije bila prove- 
dena). Prema podacima iz 1895. godine, svega 0,1 posto privatnih ze- 
mljoposjeda, u prosjeku većih od tisuću jutara, drži više od 22,5 
posto ukupnih obradivih površina!“ S druge strane, ogromna veći- 
na sitnih vlasničara živi na smiješno malim gazdinstvima. Politič- 
ko-društveni utjecaj širokih radnih slojeva upravo je neznatan. To 
nam najbolje ilustrira podatak da je sve do 1910. godine pravo gla- 
sa imalo tek 2 (dva!) posto hrvatskog žiteljstva." 

Zagrebački »Obzor« piše 1902. godine: »Danas su ljudi u Hr- 
vatskoj već toliko osiromašeni, tako su potišteni, da je teško što 
početi i što pokrenuti s bar kakvom vjerojatnošću na uspjeh. Da to 
stanje bar goni ljude na očaj ni po muke, jer u očaju se čovjek 
riješi na bilo šta odlučnoga, ali to stanje nas ni na bilo šta ne nago- 


"ni, nego samo polako ubija, davi, guši. Ljudi su, čini se, rezigni- 


rani«.? 

Tako je na početku ovoga stoljeća naš seljak bio doslovce fi- 
zički upropašten prekomjernim.radom, nedovoljnom ishranom, lo- 
šim stambenim uvjetima i abnormalnim nametima. U jednom na- 
pisu objavljenom u zagrebačkom »Gospodarskom listu« iz 1892. go- 
dine nalazimo neobično crnu viziju života seljaka u našem kraju. 
Tako pisac članka, među ostalim, piše da »prođe više tjedana da se 
u mnogoj kući ne jede nikakvo varivo«. Nadalje: »...živi se o su- 
hom kruhu, a ukućani radeći teška poljodjelska posla vrlo naglo 
istrošuju svoju snagu, te podliježu teretu još u mladosti. Konac 
svemu jeste taj da je u selu teško naći desetak ljudi koji prožive 
pola vijeka (...) Izmučeni poljodjelac radom i glađu mora u grob 
onda da legne, kad bi prema njegovom ustroju tijela trebao poka- 
zati najveću duševnu i fizičku djelatnost«.“ 


72 Vaso Bogdanov, 0. c., str. 7.19. 

73 Rene Lovrenčić, o. c., str. 35. 

"A Vaso Bogdanov, 0. c., str. 81. 

A 75 Obzor, Zagreb, 12. prosinca 192.; Zvonimir Kulundžić: M, P. Miškina, Kopriv- 
nica 1968., str. 36., knjiga IV. 

76 Teodor Prođanović; Naš seljak i njegovo zanimanje, Gospodarski list, Zagreb 
1892., str, 49.; Ante Gabričević: Kretanje poljoprivredne proizvodnje i sistema iskorišta- 
vanja zemljišta na M području od 1860. do 1960, godine, doktorska 
disertacija, rukopis, Bjelovar 1963., str, 141. 

Radi ilustracije neobično teškog života seljaka u našem kraju 
koncem prošlog i početkom ovog stoljeća, navodimo jelovnik jed- 
ne prosječne seljačke obitelji (zadruge) iz Jalžabeta: »Za doručak 
se obično jela prežgana juha ili žganci ili samo kruh i luk; za objed 
— grah, krumpir, kaša od ječma ili heljde, repa ili zelje s grahom; 
za večeru ostaci od objeda ili surutka, kiselo mlijeko ili kukuruzna 
kaša. Zimi su bila samo dva obroka: u 10 i 16 sati. Meso se jelo vrlo 
rijetko i to samo na praznik ili prigodom osobitih događaja: kad 
su orači, kosci ili tkalac u kući, ili na dan svadbe. Nedjeljom se u 
vrlo rijetkim zadrugama jelo meso«," 


Ako se uzmu u obzir ovakve iznimno teške prilike na selu, on- 
da i nije čudno što nam popis iz 1900. godine podastire upravo fra- 
pantne podatke o starosnoj strukturi žiteljstva u bjelovarsko-kri- 
ževačkoj županiji. Tada samo 8,6 posto stanovništva ove regije pre- 
lazi životnu dob od 60 godina, a i ti žitelji uglavnom stanuju u gra- 
dovima. S druge strane, sudjelovanje djece u općoj slici stanovniš- 


tva neobično je brojno — čak 32,6 posto cjelokupnog žiteljstva na-: 


lazi se u grupi do 14 gođina starosti." 


Kad se, dakle, uzmu u obzir takvi izuzetno teški uvjeti života 
hrvatskog seljaka i radnika s početka ovoga stoljeća, onda je i ra- 
zumljivo zašto je bunt iz 1903. i 1904. godine zahvatio cijelu Hrvat- 
sku i široke narodne mase. No, usprkos brojnim sukobima s oru- 
žništvom, vojnicima i eksponentima vlasti u osobama bilježnika, 
predstojnika i drugih činovnika, o hrvatskom narodnom pokretu 
1903. »posve je neosnovano govoriti kao o ustanku, ustanicima, us- 
taničkoj borbi (...) Skup masovnih istupa građana i seljaka može 
se okarakterizirati samo kao narodni, to jest opći, pučki pokret, kao 
veliki val demonstracija, protesta, skupština i nereda... .«? 


Gotovo svi naši naistaknutiji povjesničari drže da je ovaj po- 
kret bio »sasvim stihijski; hrvatska opozicija mu se nije stavila na 
čelo. Prvaci Narodne omladine, koja je bila spremna da to uradi, 
uhapšeni su na samom početku pokreta, dok je nekolicina uspjela 
da pobjegne i da — uglavnom iz Ljubljane — podupire pokret pro- 
glasima i, što je važnije, obavještavanjem strane, prvenstveno so- 
cijalističke štampe. Tako se i europska javnost po prvi put zainte- 
resirala za događaje i probleme u Hrvatskoj. Opozicija je ostala po 
strani, dijelom iz straha da bi široki narodni slojevi mogli ugroziti 
njene klasne pozicije — ta ona je i u vezi sa svojom uskom državno- 
-pravnom politikom imala vrlo slabe veze s pukom — a dijelom i 


77 Juraj Hrženjak: Selo u promjenama, aZgreb 1968., str. 32. 
78 Rezultati popisa stanovništva od 1900. godine, Statistički zavod Hrvatske, Zagreb. 
7 Rene Lovrenčić, 0. c., str. 165. 

zbog svoje labave organizacije i straha pred represalijama. Ener- 
gija narodnih masa tako je ostala neiskorištena«." 


Hrvatski narodni pokret je stoga bio »razbijen u masu nepo- 
vezanih akcija, uglavnom nesinhroniziran, u svojim najintenzivni- 
jim oblicima ograničen na neka područja, bez jasnih operativnih 
ciljeva i perspektive, trpio stalne i žestoke udarce, dok se napokon 
nije izmorio i zaustavio«.“" No, usprkos takvom završetku hrvat- 
skoga narodnog pokreta, njegovi rezultati i uspjesi bili su ipak ve- 
liki. To se očitovalo već u prvim godinama nakon pokreta, a pogo- 
tovo u kasnijem razvoju Hrvatske. 


Prije svega, već 1903. godine morao je konačno otići ozlogla- 
šeni mađaronski ban Karoly Khuen Hećdervary. Tih godina konačno 
se udružuje i hrvatska opozicija, a braća Radići osnivaju Hrvat- 
sku republikansku seljačku stranku. Vladajuće stranke i vlastodrš- 
ci gube tlo pod nogama i svoje spokojstvo već na izborima za žu- 
panijske skupštine, koji su održani potkraj 1904, godine. U kraljev- 
skoj oblasti u Ludbregu izborna bilanca je tada bila vrlo nepovolj- 
na za vlastodršce, a obzirom na to da je »od 291 izbornika samo 91 
pristaša Narodne stranke, 4 su umrla i odsutna, 15 je dvojbenih, a 
čak 181 je sigurnih oporbenjaka«.? 


Revolt narodnih masa izražen u pokretu 1903. i 1904. godine 
bio je također jedan od važnih činilaca za uspješno djelovanje na- 
prednih snaga u našem kraju između dva svjetska rata, kao i za 
priklanjanje ogromnog dijela stanovništva općenarodnoj borbi pro- 
tiv okupatora i za socijalističku Jugoslaviju od 1941. do 1945. go- 
dine. 


1968., F.  mokog o unijek s Povijest hrvatskog naroda 1860. — 1914., Zagreb 


#1 Rene Lovrenčić, 0. c., str, 170, 
#2 Vaso Bogdanov, 0. c., str. 367, 

Krvavi međimurski studeni 
1918. 


I. 


U prvoj polovici studenoga 1918. godine mađarska je vlast za- 
jedno s mornarima, koji su se vraćali s fronta, počinila »jedan od 
najkrvavijih pohoda, kakav nije doživio niti jedan kraj u Hrvat- 
skoj«." »Godine 1918. dugotrajnim ratom nagomilane suprotnosti, 
klasne, a i nacionalne, zaoštrile su se dotle da je dolaskom vojnika 
s bojišta osobito iz Rusije, vrenje naraslo do te mjere da je u veli- 
kom broju u Međimurju dolazilo gotovo do otvorenih pobuna, na- 
vala na grofovska imanja, općine i ratne bogataše i trgovce, što 
je međutim dovelo do nečuvene odmazde zbog neorganiziranosti ak- 
cija austro-ugaske soldateske, do nečuvenog krvoprolića u kome je 
pobijeno blizu stotinu ljudi«.“ 


»Mala međimurska revolucija«, kako su kasnije neki još na- 
zvali ove događaje, pripada u red takvih krvavih sukoba i potresa, 
kojima je gotovo nemoguće naći paralele u povijesti sjeverozapadne 
Hrvatske. Od 1861. pa sve do 1918, godine (a u ranijim razdoblji- 
ma), hrvatski narod nastanjen između Mure i Drave stoički je pod- 
nosio vladavinu Mađara i njihove sve nasilnije načine mađarizacije 


# Prof, Mirko Androić: Revolucionarna i seljačkom krvi natopljena 1918. u Međimur- 
ju, Kaj, Zagreb 10/1969., str. 62. 


Sike bod .. Zvonimir Bartolić: Međimurje i Oktobar, Međimurje, Čakovec 15. studenoga 
, Str 2. 

međimurskog puka.“ I upravo na raskidu s takvim življenjem, na 
povijesnom križištu, kada su pucali lanci trule višestoljetne habs- 
burške monarhije, kada je narod, osjećajući prijelomnu točku, po- 
hrlio da u podrumima i dućanima bogataša uzme dobra koja su za- 
pravo oduvijek bila njegova, mađarska vlast je u posljednjem hrop- 
cu još jednom pokazala svoje pravo lice. Zbog »debele guske, koma- 
dića soli, kapi petroleja...«,“ zapravo ponajčešće ni zbog kakvog 
određenog razloga, gubili su se životi. »Međimursko je oslobođenje 
zaliveno narodnom krvlju mnogih nevinih žrtava«." 


Radnica koja je stoljećima znala samo za trpljenje i rad, na- 
jednom je uzavrela. Kulminacija tragike zbivala se od 4. do 12. stu- 
denoga 1918. godine. 

»U Svetoj Mariji opljačkan je trgovac Juliušz Staremberg. U 
Kotoribi je opljačkana željeznička stanica. U Domašincu ništa nije 
ostalo Starenbergu ni Lebovitzu. Kod pljačke u Donjoj Dubravi bi- 
li su prisutni svi stanovnici. Bez razlike, siromah ili bogat. Bogata- 
ši su odnosili više, jer su vozili kolima, a siromah je mogao nositi 
samo rukama. U Donjem Kraljevcu vodio je dobro razrađen posao 
Mechner Eduard«." Pobjegao je u smrtnom strahu (nekud u Mađar- 
sku). 

»Ravnica se te meglovite jeseni pretvorila u uho. Zvonjava cr- 
kvenih zvona je oglašavala da se događa nešto veliko. 'Ste čuli za 
zeleni kađer? Vu Dolnji Dubravi so puškami pocali čez oblok žan- 
darmerijske stanice. Vu Svetom Đurđu gorijo općinski dokumenti! 
Skupa s kurozinjem i petrijolom! Kaj bo z nami? V Dobravi nose 
sakojačko robo dimo z židovski štacunov! Vu Pribislavcu i Novi 
Dvori se so počistili. Mi smo to komaj čakali! Itak, rečite nam 
kaj bu znami?' Košmar. Ushićenje. Briga«* 

Od tih značajnih, jedinstvenih i, mogli bismo ustvrditi, najtra- 
gičnijih događaja u povijesti međimurske ravnice, prošlo je već vi- 


8 Mađari su provodili okrutnu mađarizaciju, sistematski i na svim frontovima. Za 
to su im dobrano služili mađarski i mađarounski činovnici i učitelji, mađarske lokalne no- 
vine (Murak&z — Međimurje, koje su pokrenuli još 1884. godine), žandarmerija i sustav 
kulturnog života. Dr. Ivan Novak piše u svojoj brošuri »Istina o Međimurju«, izdanoj 1907. 
godine u Zagrebu, »da na tom malom komadiću zemlje živi zdrav i jedar narod kao hrast 
u gori, narod radin poput mrava, bistar i nađaren — ali narod u kojem zamire posljednja 
iskra njegove nacionalne samosvijesti« (str. 15.). Mađari su inaugurirali nekakvu smiješnu 
teoriju da Međimurci nisu Hrvati. Eto, nisu doduše Mađari, ali nisu ni Hrvati! Oni su na- 
prosto — Međimurci ,..! To je trebao biti prvi stupanj u skali pokušaja definitivnog odna- 
rođivanja. O uspjehu širenja takvog osjećanja dr. Ivan Novak u istom lau piše: »Oni 
(Međimurci, op. a.) su se rodili u mađarskoj zemlji — i basta. Nakon daljnjeg uvjerava- 
nja i dokazivanja propustit će vam — možda na jedan trenutak u toliko da nisu Mađari 
he kan ra samo ne Hrvati! On nije ni jedno ni drugo, a ako hoćete — i jedno 

rugo« (str. 16.). 

% Kapun—Feletar—Fišer: Zapisi i sjećanja, Čakovec 1970., str. 7. 

" Dr. Vinko Žganec: Međimurska revolucija u godini 1918., Zbornik »Hrvati u bor- 
bama za oslobođenje sjevernih krajeva Jugoslavije: Međimurja, Prekomurja,. Koruške i 
Štajerske« (urednik Petar Jelavić), Zagreb 1940., str. 41. 


# Đuro Vilović: Tri sata, Zagreb 1935., str, 226. i 227. 
#% Kapun—Feletar—Fišer, o. c., str. 7. 

še od pola stoleća. Usprkos tomu oni su »ostali jedna od najslabije 
poznatih epizoda u historiji Međimurja«." 

Svrha je ovoga prinosa dakle da barem djelomično osvježi 
činjenice o krvavom studenome 1918. u Međimurju, te da pokuša 
podastrti neka objašnjenja o ovim prijelomnim događajima. Na- 
ravno, daljnja istraživanja, ozbiljna i dokumentirana, još se mora- 
ju nastaviti. Možda će ovaj prilog biti i poticaj u tom pravcu. 


II. 


Valja najprije poći tragom šturih faktorskih činjenica. One 
prvenstveno govore o krvavom finalu događaja vezanih uz »malu 
međimursku revoluciju«. Revolt i pobuna kulminirali su u prvoj po- 
lovici studenoga 1918. godine u gotovo svim većim selima. Od toga 
je značajnije odstupao jedino Čakovec — tu je mađarizacija bila 
najtemeljitija,a mađarska vlast najjača. 

Nezadovoljan narod je u Pribislavcu oko 5 sati popodne, 4. 
studenoga 1918., »počistio« nagomilano bogatstvo krčmara Josipa 
Reczaija. »Skoturali su sve lagve iz podruma na dvorište i opljač- 
kali toga krčmara, te odnesli sve što se dalo odnesti«." Zatim su 
puntari krenuli do sitničara (prodavača) Adolfa Lajtnera, te mu 
razbili i oplajčkali kasu. Finale se zbio na imanju grofa Festetića. 
Narod je grabio sve do čega je došao. Praktički je grofov dvorac bio 
ispražnjen u vrlo kratkom roku — do 8 sati u jutro 5. studenog." 

Vijest o pobuni ubrzo je stigla u Čakovec, u kojem je nastala 
konsternacija. Mađari i mađaroni brzo sređuju svoje redove i već 
prije podne 5. studenoga 1918. godine Pribislavec je pun žandarme- 
rije." Opkoljen je Festetićev dvorac, a tom je prilikom došlo i do 
pucnjave: ranjena je Julija Vrabec, prvi vjesnik međimurskih tra- 
gičnih događaja. lako su se mještani navrat—nanos razišli, istoga 
dana su uhapšeni i odvedeni u Čakovec, u zatvor: Tomo Bednjač, 
Franjo Sabol, Đuro Leček, Franjo Varga, Tomo Novak, Mato Kralj, 
Franjo Bednjač, Andro Bednjač, Đuro Novak, Đuro Sabol, Pavao 


% Prof. Zvonimir Bartolić, 0. c., str. 2. 


% Dr. Vinko Žganec: Međimurska revolucija u 1918., Veliki međimurski kalendar, 
Čakovec 1926., str. 50. 

% Dr. Vinko Žganec navodi da je bilo potrebno 80 kola kađa su žandari vraćali u 
dvorac natrag prikupljene stvari po selu! Naravno, baš sve se i nije moglo natrag prikupiti. 
(Dr. Vinko Žganec, 0. c., str. 51.). 

% Inače, prema podacima dr, Vinka Žganca, već u jutro 5. studenoga 1918., o pobuni 
naroda pohrlili su javiti u Čakovec i neki mještani: jee Mošmondor, Martin Novak 
Franjo Novak, Mijo Žganec, Pavao Gombor i Josip Novak. Oni su tražili »pomoć« 
mađarskog predstojnika u Čakovcu Pavla Huszara, ali ona nije bila potrebna, jer su se 
žandari (na žalost) već bili uputili u Pribislavec. 


Sl 


Fras, Franjo Tkalčec i Polona Lesjak. U čakovečkom zatvoru su 
prolazili teški satovi očekivanja. 

»Drugi dan tamnovanja u tamnici nije donio ništa novo. 
Utamničeni očekuju slobodu i čisti zrak ravni, jer nigdje ne nalaze 
krivnju. 

Treći dan donosi crne vijesti. Iza onih slutnji, crne vijesti. 

— U zatvoru je umrla sneha Polona Lesjak. 

— Kaj je bilo? Kaj se pripetilo? 

Stari je uzničar šanuo kod dobacivanja vojničkog komisa: 

— Žandari su samo ulazili i izlazili iz njezine ćelije. 

Polona Lesjak je umrla od smrti mađarske žandarmerije. 

— Polona je hmrla. 


Prvi glas i prva vijest u uzama da je ovo vrijeme u kojem se 
može i naglo umrijeti. 


U tamnici umiru vjera, smirenost i hladnokrvnost. U dušama 
preostale trinaestorice javlja se misao smrti kao crv u starim daska- 
ma. Od časa do časa zrikne glasno i jasno. Svi nalaze da je crv 
tu i da je stvarnost tu«.* 


Nakon četiri dana tamnovanja, 9. studenoga 1918. godine, oko 
8 sati u jutro, iz Čakovca je prema Pribslavcu krenula otužna po- 
vorka: 13 vezanih uhićenika pratilo je 80 do 100 oružnika! Zaustavili 
su se na općinskoj gmajni, pred zgradom pučke škole.“ Žandari su 
se razbježali po selu, te bajunetama, puškama i strojnicama ijera- 
li silom sve živo na općinsku gmajnu. Na čelu oružnika bio je zlo- 
glasni čakovečki stražmešter Joszef Kumi. 


»Na pašnjak hajka natjeruje uvijek nove grupe seljaka. Novi 
unose novo komešanje i novi plač žena i djece. 


Pašnjak je zaokružen obručem natjerana sela. Obruč postaje 
sve deblji i gušći. Po obruču sve češći i vrištaviji jauk. To se svoji 
u obruču prepoznavaju sa svojima u svezanoj trinaestorici. 


Žandari prilaze stražmeštru Kumiju i izvješćuju ga da je selo. 


dotjerano na pašnjak. 
— Igen. 
Kumi pogleda na jug i podignutom rukom daje znak. 


Iza grma izlaze trojica žandara i strojna puška. Odmah druga 
trojica s drugom strojnom puškom. 


% Đuro Vilović, o. c., str, 249. 
% Dr, Vinko Žganec, o. c., str, 52. 

Dok se smještaju te strojne puške, žandari guranjem skraćuju 
obruč, da bi on cijeli bio pod kontrolom strojnih pušaka. 

Kumi daje iznova rukom znak. 

Na pašnjaku se sve ukoči: žandari, seljaci i plač žena. Jasno i 
sablasno zvektanje lanaca. Odvezuje se grupa i svezuju pojedinci. 

Četiri se žandara s konopcima u rukama protiskuju prema du- 
dovima. Prebacuju konopce preko grana. Peti žandar nosi stolicu 
u rukama. 

Sam Kumi hvata Tomu Bednjača za mišicu i vodi ga prema 
dudu o kojem visi konopac. 


Žandar je već smjestio stolicu. 

— Gore! — viče Kumi mađarski i gura Tomu Bednjača na 
stolicu. Seljak se skanjuje. Kumi ga udara teškom žandarskom 
čizmom ispod leđa i opet ga gura na stolicu. 

Bednjač je na stolici. Kumi mu nabacuje konopac oko vrata. 

— Izmiči! — zapovijeda Kumi. 

Žandar izmiče stolac, a Tomo Bednjač umire na konopcu.«* 

Tomo Bednjač, star 49 godina, ostavio je iza sebe četvero malo- 
dobne djece. Njegova smrt bila je tek početak masakra u Pribislav- 
cu. Pred preneraženim i od užasa okamenjenim narodom obješen je 
zatim Franjo Sabol (star 22 godine). Kada su objesili Đuru Lečeka 
(39). »grana je bila vitka, te su mu noge došle do zemlje, što je 
opazio komandant, pa je izdao nalog da se ustrijeli, na što su mu 
tri nepoznata žandara ispalila tri hica u glavu«." 


Strijeljani su Franjo Varga (21), Tomo Novak (25), Mato Kralj 
(38), Franjo Bednjač (22), Andro Bednjač (23), te Terezija Vrbanec 
(28), koju su Mađari izvukli iz skupljene svjetine. Terezija se očaj- 
nički trgala iz ruku ubojica vičući: »Ljudi! Ne dajte me!« Za sobom 
je ostavila troje nezbrinute djece. 


Na kraju je ustrijeljena Verona Zorčec (25). »Neki mađarski 
stražmeštar, bivši u Prelogu, došao je k Ivanu Zorčecu (koji je ta- 
kođer bio doveden da gleda ludovanje žandara, op a.), zapitao ga 
da li on pozna sve ljude u Pribislavcu, a ovaj mu je odgovorio da 
pozna. Izvadio je komad papira na kojem su bili popisani svi koji 
su se imali smaknuti, a među njima bila je upisana i spomenuta Ve- 
rona Zorčec, rođeda Sabol. Ivan Zorčec morao je ići među ljude, 
pa je pokazao spomenutu Veronu Zorčec. Ona je imala svoje dijete 
na rukama. Njoj je dijete oduzeto iz ruku, predano prisutnim gle- 
daocima, a nju je spomenuti žandarmerijski stražmeštar iz Preloga 


% Đuro Vilović, o. c., str. 267. i 168. 
% Dr. Vinko Žganec, o. c., str. 52. 

primio za ruku i odveo je na mjesto strijeljanja. Ona je ustrijeljena 
u glavu po dvama nepoznatim žandarima i bila odmah mrtva« 


Kada su se oružnici zasitili krvi nedužnih ljudi, počelo je ba- 
tinjanje. Prvi je bio na redu Ivan Bence (28). Kroničar je ovaj čin 
opisao sasvim vjerno: »Batinjan je po stražnjici naslonjen na sto- 
licu, a držao se za dudovo stablo. Žandare koji su ga tukli, a tukli su 
ga dvojica, nije poznao. Nakon toga je otpušten«. 


Batine su još dobil Đuro Novak (25), Đuro Sabol (25) i Pavao 
Fras (27), dok je Franjo Tkalčec pomilovan. 


Svoj monstruozni naum, povampireni žandari, među kojima 
su se osobito isticali čakovečki stražmeštar Kumi, čakovečki oruž- 
nički stražmeštar Molnar i stražmeštar iz Preloga (neutvrđena ime- 
na), obavili su do kraja. Žrtve pogroma ostale su na stratištu pu- 
na dva dana, a zatim su pokopane na mrciništu u Pribislavcu. Tre. 
bala je to biti stravična opomena jedne vlasti, koja je usprkos tome 
bila na izdisaju. 


U obruču naroda na gmajni u Pribislavcu nalete se još jedan 
tragični lik: mladić Antun Obadić (21) iz Belice. On je još 4. stude- 
noga 1918. godine pošao zajedno s dvadesetak svojih prijatelja 
(predvođenih Kelemenom Taradijem) u Čakovec, ne bi li dobili 
odobrenje za osnivanje nekakve narodne straže u svojem mjestu. 
Međutim Beličana se u Čakovcu pobojao bilježnik Seiverth, misleći 
da su došli kod njega u plačku. Ubrzo su uhitili Antuna Obadića, 
držali ga zatim u zatvoru, a poslije pohoda u Pribislavcu, gdje je 
morao gledati zvjerstva oružnika, odveli su ga u općinski vrt u Be- 
lici i pred na silu skupljenim narodom — strijeljali. Na istom mje- 
stu su se zatim žandari dobro najeli i napili!" 

U Gardinovec je 8. studenoga oko 15 sati došlo iz Čakovca de- 
setak oružnika, predvođenih zloglasnim stražmeštrom Kumijem. 
Neki Vendel Horvat prijavio je žandarima Ivana Hrušku (44), iz- 
vješćujući ih da mu je on ukrao vreću nekakvih odijela. »Umjesto 
da su mu život poštedjeli i stvar potanje ispitali, jednostavno ga je 
narednik zvani Szabo, zapovjednik oružnika žandarmerijske stani- 
ce u Dekanovcu, ćušio i zapovijedio drugim oružnicima da donesu 
odmah iz kuće uže na koje će ga objesiti. Kada je Hruška vidio da 
je smrt kraj takvih krvoloka neizbježna, počeo je bježati ispred oru- 
žnika. No oružnici su odmah na njega otvorili puščanu vatru i na 


% Dr. Vinko Žganec, 0. c., str. 53. 
% Dr. Vinko Žganec, 0. c., str. 53. 


1% Dr. Vinko Žganec: Međimurska revolucija u godini 1918., Zbornik »Hrvati u bor- 
bama za oslobođenje . . .«, Zagreb 1940., str. 43. 

dva mjesta ga ranili, poradi čega je oslabio i nije mogao pobjeći, pa 
su ga oružnici uhvatili i odmah na drvo pred kućom Mare udove 
Lajtman objesili, te narod silili da to mora pogledati..." 

U Gardinovcu su žandari još dobrano kundacima premlatili 
Antuna Palfija (67), jer je navodno ukrao nekom seljaku sijeno. 
Kasnije se ustanovilo da su i Hruška i Palfi bili nevini!? 


I tako se redaju drame u međimurskoj ravnici. Seljaci, dosad 
toliko poslušni bezbrojnoj gospodi svih boja i naziva, osjetili su dah 


Dr. Ivan Novak — glavni pobornik oslobođenja Međimurja 1918. 
godine 


20 Dr. . Vinko Žganec: Međimurska revolucija u u 1918., Veliki  međimurski kalendar 
1926., Čakovec 1926., str. 56. 

slobode i pošli odlučno uzeti svoje. A zatim ih je, nakon prvih ushi- 
ćenja, još jednom zahvatio bič vlasti, one iste vlasti koju su stolje- 
ćima gotovo stoički podnosili. 

U Jurju u Trnju je 3. studenoga 1918. godine buknula prava 
mala revolucija, pobuna s jasnim ciljem rušenja dotadašnje vlasti. 

»Pade nekoliko udaraca po općinskim vratima. 

— Noter! Se vun kaj im ne bode ni traga ni glasa. 

Hitac. 

Još jedan hitac. 

Hici nisu gađali. Hici su žvali/“ 

Selo se uskomeša i zašumi kao poplavna bujica. Iz kuća i 
dvorišta poteče narod prema općini: cesta je puna. Za tren-dva 
ispunjen je cijeli prostor ispred općine i oko općine. 

Šum raste. šum gibanja i koraka. Šum rečenica i oduševljenja. 

Vrata popuštaju navali sela. Bujića provaljuje u zgradu. Na 
općini se rastvaraju prozori. S prozora prve padaju rečeniće: 

— Prepali su! 

— Peju f krej. 

— Ve je sloboda. 

— Nove pravice. 

Za rečenicama s prozora vijore še papiri i šume vijoreći se po 
zraku kao jato preplašenih crnih ptica. Papiri šume i padaju. Po- 
krivaju cestu i pune grabe. 

Stariji muškarci, pa i žene i dječaci, skupljaju papire i nose 
ih na hrpu. Gibanje je još u jačim zamasima. Gibanje razbacuje 
ruke i korake, upaljuje žar u očima, žar u obrazima, suče povike i 
rečenice. Gibanje razređuje selo. Sastavlja ga i razdjeljuje u sku- 
pine. Muška je mladost na poslu u unutrašnjosti zgrade. Nijemi su 
i zažareni u pokretima. Pokreti su sve živahniji, brži, odlučniji i 
proždrljiviji. Ruke vode: hvataju, izvlače, lome, krše. Oko momač- 
kih se ruku sve svija, puca, pršti i zja praznina. Kovitla šum, pra- 
šina i sitni papiri. 

Punim naramcima pristupaju prozorima i izmahuju. 

Po prozorima ispaćena momačka lica: zavitlana rumenila, 
oči, usne, povici: 

— Dolje stari zakoni! 

— Dolje Mađarska! 


1 Bili su to hici iz pušaka mladih vojnika, Međirnuraca, koji su prije kraja prvoga 
svjetskog rata i s (uglavnom) is! fronta. Oni su također pripa: zname- 
Tim slona kadrovi MK Gehijeli not nigbodarske ideje kenihdična: 

Papiri šume zrakom, lete, miješaju se kao uznemirene crne 
ptice. 

Knjige padaju brzo, tamno, muklo klapnu o cestu kao leševi. 

Svaki tupi udar knjiga o ćestu raspaljuje žene: 

— Se v ogenj! 

Tiiskeszentgyčrgy je zauvijek izgorio. Izbrisan je s ravni i sa 
svijeta. Iza njega ostaje Sveti Đurđ u Trnju«." 


Nekako istodobno uzbuniše se i mještani Dekanovca. U noći 
od 3. na 4. studenoga 1918. godine Dekanovčani su pravom revolu- 
cionarnom odlučnošću napali mađarsku oružničku postaju, poštu, 
općinski ured i stan ozloglašenog općinskog bilježnika Brennera. 
Osveta je i ovamo stigla za nekoliko dana, a osobito je bijesnio na- 
rednik Szabo, zapovjednik žandarmerijske postaje u Dekanovcu. 
Oružnici su se 9. studenoga prije podne dovezli kočijama iz Čakovca. 


Na dudovo stablo ispred kuće Tome Furdija najprije su obje- 
šeni Andro Marodi (38) i Đuro Lisjak (50), koji je navodno ukrao 
mast u kući narednika Szaboa. Zatim su s jednakom okrutnošću 
strijeljani Florijan Kovačić (59), Aleksa Petermanec (32) i Antun 
Žerjav (23). Ovom posljednjem je narednik Szabo, pošto ga je 
istukao kundakom, predložio da dade 10.000 forinti, te da će mu u 
tom slučaju poštedjeti život. Nesretni Žerjav nije imao te novce, 
pa je strijeljan kod kapelice Svetog Florijana." 

I u Dekanovcu su leševi ubijenih ostali na stratištu tri dana, 
a zatim su pokopani izvan groblja. Spomenutog su dana žandari 
još istukli Josipa Žerjava (60) i Maru Petermanec, koja je od zado- 
bivenih ozljeda uskoro i preminula... 


Pobunili su se i Domašinčani. Već 3. studenoga 1918. godine 
seljaci su »posjetili« mađarone i mađarske privrženike: nadšumara 
Ivana Kovača, bilježnika Kalmana Seregelysa i trgovce Sternberge- 
ra i Lebovića. Odnijeli su svojim kućama prilično nagomilane po- 
kretne imovine ovih ratnih bogataša. U Domašincu je osveta vlasti 


13 Đuro Vilović: Tri sata, Zagreb 1935., str. 205., 206. i 211. 

Đuro Vilović je istaknuti hrvatski književnik između dva svjetska rata (Slavko Je- 
žić: »U trećem deceniju najviše spominjano ime uz Krležu bio je Đuro Vilović.«), koji je 
dobar dio svojeg obilnog spisateljskog opusa posvetio Međimurju, iako je rođen u Brelima 
kod Makarsko fi). prosinca 1889.). Osim dokumentarnog romana »Tri sata«, Vilović je 
napisao i;roman »Međimurje«, koji je po prvi put tiskan u Zagrebu 1923. godine. Ovaj je 
roman ponovno gojedjen u izdanju zagrebačke »Zore« 1968. godine, u knjizi izabranih 
djela M. Udovića-Splićanina, Đ. Vilovića i D. Anđelinovića. redgovoru o Viloviću u 
ovoj knjizi Živko Jeličić piše o romanu »Međmurje« Slijedeće: »Pisac je, eto, našao izlaz, 
oslonio svoju književnu riječ na čvršće temelje, iščupao iz svoje intime onu tako potrebnu, 
crvenu nit kojom će povezivati viđeno i doživljeno, kojom će pokušati stvoriti svoj poet- 
ski svijet. Čudesnom snagom proradila je ova ujica čulnosti«. I zaista, čitajući Vilovića, 
čitatelj doživljava punom. dušom iu ravan »med dvemi vodami«, posebice njene ljude u 
t trenucima tragedije u studenome 1918. sona Svojim književnim djelom Vilović 
je zadužio Međimurje, Na žalost, u osobnom se životu kasnije nije snašao: završio je me- 
đu četnicima Draže Mihajlovića. Umro je u Bjelovaru 22. prosinca 1958. godine. 


1% Dr, Vinko Žganec, o. €, str, 57. 

započela 11. studenoga, kada je iz Čakovca u selo stiglo oko 60 
žandara i oružnika. Oni su do kapelice Svetog Florijana t doveli 
Maru Tomašić (48). Ona se pokušala spasiti bijegom, ali su žandari 
za njom pucali. »Sva tri hitca pogodila su Tomašićku: jedan u re- 
bra, jedan u ruku, a jedan u nogu. Iza toga pobjegla je ona u dvor 
Josip Šilaja i zavukla se u podrum, kamo si je u kut sjela. Dva 
žandara izvukla su je iz podruma, te je skoro mrtvu, izmrcvarenu, 
dovukli do placa blizu dvorišta Karola Novaka, gdje su je objesili 
na dudovo stablo ...«'* U toku ove akcije redov Vranović je upo- 
znao narednika Szaboa, koji je inače rukovodio akcijom: ubojstva 
ove nesretne žene, da je prije toga Tomašićka vikala: »Živjela Hr- 
vatska! Dolje Mađarskal« To je, naravno, narednika Szaboa još 
više ražestilo. 


Nakon ovoga kvoprolića, šest oružnika je dovelo i Mirka Ko- 
cijana (55), kojega je jedan žandar odmah ustrijelio vojničkom 
puškom u glavu. Podaci govore i o tome da su među žandarima bili 
i preobučeni neki (bogatiji) stanovnici Čakovca i Velike Kaniže, 
štiteći tako na najbezumniji način svoje klasne interese i povlašteni 
položaj. ' 

I posve blizu Čakovca, u Mačkovcu, seljaci su podigli puntu. 
Oni su nastupili dosljedno i revolucionarno: Ivan Kolar zajedno sa 
sinom Jakobom bio je osumnjičen da je skinuo mađarski natpis 
(tablu) s tamošnje pučke škole. Iako je uskoro u selo došlo dvade- 
setak žandara, koje su o djelu Kolarovih izvjestili mađaroni, počini- 
telje ipak nisu uhvatili, jer su na vrijeme bili obaviješteni o do- 
lasku oružnika te su pobjegli iz sela.* die 


Uznemirili su se i stanovnici gornjeg Međimurja. Narod je i 
ovdje pokušao uzeti dobra koja je za bogataše sam stvorio, vjeruju- 
ći da je mađarskom despotizmu došao konačno kraj. Soldateska 
je ovamo također došla »praviti red«, što se završilo krvavim ma- 
sakrom. Stjepana Janušića iz Svetog Jurja na Bregu (Lopatinec) 
optužili su da je uzeo vino u vili Vajda, pa su ga 5. studenoga 1918. 
godine objesili žandari u dvorištu spomenute vile. Idućeg dana po- 
slije podne, žandari su najprije kundacima pretukli Ivana Novaka 
iz Lopatinca i zatim ga u Dragoslavcu ustrijelili. Poslije krvave 
»svadbe« dali su se u pljačku novca kod Tome Logožara, te kože i 
potplata kod lopatinečkog župnika (!). 


165 Dr. Vinko Žganec, o. c., str. 65. D 

106 i Žganec, je zapisao (0. c., str. 66.): »Žandari su u kući (Kolarevih, op. 
a.) načini“ keko inu, ž Koi orazbijali sve ladice i ormare, te odnesli jedne hlače, 
jedan kaput, tri para veša, potplata za četiri para cipela, jedan klobuk šećera i j 
dalekozor«. f 

U Vukanovcu je bilo »vruće« već 4. studenoga na večer. Četiri 
žandara su došla u pretres kod Ivana Škvorca. Evo što je on ispri- 
čao o finalu njihova postupka." 

»Mojega posinka Josipa Majerića otjerali su na državne gorice 
svezanog s Imbrom Vukom i Josipom Jambrovićem, gdje su Imbru 
Vuka batinali sa 12 batina, a Josipu Jambroviću vezali oko vrata 
uže. No, u tom se času za njega zauzeo Franjo Knezić, pa su ga 
oslobodili. Nakon toga su mojega posinka, Josipa Majerića, namje- 
stili k zidu i na komandu ustrijelili s tri hica iz puške, jer su mislili 
da je on nakon prevrata krao, što je nemoguće, jer je on isti dan 
tek došao s talijanske fronte. . .« 

Posebne strahote zbile su se u Martinu na Muri, na Festetiće- 
vom majuru Novi Dvori i u Hlapičini, U Novim Dvorima je narod 
od 3. do 6. studenoga 1918. godine uzeo svoje. Žitnica grofa Feste- 
tića i ostala dobra na majuru dobrano su »očišćena«. U ovoj svoje- 
vrsnoj revolucionarnoj akciji sudjelovalo je i žiteljstvo svih okolnih 
sela. O ovim događajima izvjestio je mađarsku soldatesku i mađaro- 
ne u Čakovcu upravitelj novodvorskog imanja Lajoš Farkaš. Već 
8. studenoga došla je u Nove Dvore prva grupa oružnika, koji su 
odmah o jedan stari orah objesili Tomu Kovačića (24), Josipa Šipka 
(38) i Ivana Topleka (55), a ustrijelili Martina Novaka (38), Florija- 
na Perčića (24) i Stjepana Tomšića (22). 

Istog dana popodne stigao je zajedno s pojačanjem i ozlogla- 
šeni čakovečki stražmeštar, natporučnik Tkalec. Svoje »snage« 
stacionirao je u Martinu na Muri, te je naredio načelniku martin- 
ske općine Martinu Koprivcu da se proglasi prijeki sud. Silom su 
doveli seljake u središte mjesta i Tkalec je naredio da se svaki dru- 
gi strijelja! Bila je to odluka koja nadmašuje najkrvoločnije ratne 

pogrome izravno na bojištu! Srećom, mjesni župnik Molnar uspio 
je Tkaleca urazumiti, te je u bijegu ustrijeljen jedino Ignac Breznik 
(40), dok su ostali pomilovani. 

Sutradan, 9. studenoga, u Nove Dvore su oružnici dotjerali i 
20 seljaka iz Hlapičine, kao taoce, a natporučnik Tkalec je odredio 
za svakog drugog — strijeljanje. U svome stilu! Međutim, postavio 
je i uvjet za pomilovanje: ako birov Ivan Filipan odmah donese 
80.000 kruna. On je srećom zaista i donio te novce, pa su taoci uz 
batine pušteni kućama. Uskoro zatim Tkalec je sa svojim oružnici- 
ma prešao u Prekomurje, gdje je nastavio sa zlodjelima (posebice 
protiv naprednog pučanstva). Prethodno je priredio u školi u Mar- 
tinu na Muri stravičan ples četiri gole djevojke, koje je dao dovući 
iz Vrhovljana. Prilikom plesa vojnici su nesretne djevojke udarali 
batinama... 


17 Zabilježio dr. Vinko Žganec, 0. c., str. 66. i 67. 

Kada je Tkalec otišao, u Martin na Muri došlo je novo zlo: tu 
se stacionirao neki žandarmerijski narednik sa deset žandara, da 
bi u selu ostao punih mjesec dana. Ovi su vojnici nemilosrdno plja- 
čkali selo, uništavali imovinu škole i zlostavljali seljake. Otišli su 


Dr. Vinko Žganec — jedan od bliskih suradnika dr. Ivana Novaka 


iz sela tek sedam dana prije oslobođenja Međimurja (dakle, 17. 
prosinca). 

Primjera zvjerskih nasilja oružnika bilo je i u drugim selima 
gornjeg Međimurja (oko Štrigove), ali o tome, na žalost, nema de- 
taljnijih podataka. 

Vratimo se sada u istočno donje Međimurje, u sela gdje je 
mađarska soldateska prolila najviše krvi. 

U Donjoj Dubravi bilo je posebice revolucionarno. U noći od 
4. na 5. studenoga 1918. godine, mještani su masovno navalili na 
dućane bogatih trgovaca, uglavnom Židova. »Pod utjecajem revolu- 
cionarnih kretanja u Rusiji i Mađarskoj, neki ljudi koji su se s 
oružjem vratili s fronta, organizirali su provalu i nasilno ušli u 
trgovine. Ljudi su razgrabili namirnice i sve do čega su došli, pa 
čak i ogrjevno drvo.«" Raznošenje imovine ratnih i zelenaških 
bogataša nastavljeno je i 5. studenoga prije podne. Mladi mještani, 
koji su se s puškama vratili s bojišta, pucali su kroz prozor donjo- 
dubravske žandarmerijske postaje. 

Odmah u zoru, 5. studenoga, mjesni trgovac drvom, Rudolf 
Hirschler dao je pozvati četrdesetak mađarskih vojnika-marinaca, 
koji su došli iz Velike Kaniže, preko Kotoribe. Oni su se najprije 
napili, a potom započeli »krvavi ples« po selu. Strijeljali su bez opo- 
mene sve što se micalo. Po ulicama i dvorištima su tom prilikom 
ubijeni Mara Špoljarić (18), Stjepan Čižmešija (30), Josip Horvat 
(34), Josip Mikor (27) i Stjepan Horvat (21).: 


Predvođeni mjesnim trgovcima, žandari su zatim išli od kuće 
do kuće i hapsili ljude — pogotovu one kod kojih je pronađena 
ukradena roba. Pred hrpom cigle, ispred Pučke škole u Donjoj Du- 
bravi, oko pola dva sata popodne, pred prestravljenim i na silu 
skupljenim narodom, strijeljani su: Mijo Sabolić (34), Jakob Jaku- 
Pak (30), Vinko Jakupak (46), Vinko Fabić (18), Franjo Žinić (20), 
Stjepan Lisjak (36), i jedan srpski zarobljenik 30). Vojnicima — eg- 
zekutorima je zapovijedao Ferenc Magyar." 


1% Dr. Vinko Žganec, 0. c., str. 67., 68. i 59. 

Vratišinčanin dr. Vinko Žganec, veliki sin Međimurja, svojim je neumornim radom 
na prikupljanju narodnog blaga zadužio hvatsku, jugoslavensku, pa i svjetsku kulturu i 
znanost. On je također vrlo zaslužan i za A dom od i Pe podataka o međimur- 
skoj prošlosti, što je manje poznato. Dr, ganec čuva još niz vrijednih neobjavljenih doku- 
menata i rukopisa. Osobito valja istaći njegovo osobno zalaganje u preporodu Međimurja 
1918. godine i kasnije. Dr. Žganec bio E: 1925. godine i vršilac dužnosti povjerenika za Me- 
đimurje u Čakovcu, a ranije i najbliži suradnik dr. Ivana Novaka. Ovom rilikom bih 
upozorio na zapise iz povijesti Međimurja, koje je dr. Žganec objavio u godištima »Velikog 
međimurskog kalendara« Memeđu dva rata), u zborniku »Hrvati u borbama za oslobođenje 
sjevernih krajeva Jugoslavije: Međimurja, Prekomurja, Koruške i Štajerske«, te u Zagor- 
skom kolendaru« (u godištima poslije oslobođenja). 


1% Spomenica Osnovne škole Donja Dubrava. 
1% Dr. Vinko Žganec, 0. c., str. 58. 

Divljanje mađarskih oružnika nastavljeno je i nakon odlaska 
marinaca. U Donju Dubravu su došli neki mađarski vojnici pod 
zapovjedništvom Bele Vajde, koji su bezobzirno uzimali sve do če- 
ga su došli (kokoši, ostale prehrambene artikle, razne predmete), 
a u noći 14. studenoga su u krčmi udovice Roban ispustili sve vino 
iz bačava u podrumu. Za te »usluge« donjodubravska općina mora- 
la je platiti vojnicima još i 7.000 kruna! 

Notarijušu Gustavu Brunneru iz Kotoribe bilo je ukradeno 
za vrijeme bune nekoliko gusaka. Mađarski natporučnik odlučio je 
krvavo osvetiti taj akt. Rečeno mu je da su tu krađu mogli izvesti 
Mara Svrta, Kata Dolenčić i Mato Beliga, i to zato što u selu nisu 
uživali glas baš poštenih ljudi. U noći je na željezničkoj stanici odr- 
žan prijeki sud, koji je »odlučio« da se svo troje objesi. Drugoga 
dana pred prisilno okupljenim narodom, objesili su najprije Katu 
Dolenčić (20), na divljem kestenu pred tamošnjom općinskom zgra- 
dom. Kada su vješali Maru Svrta, staru 22 godine, uže je puklo, a 
nesretnica je živa pala na zemlju. Molila je da je strijeljaju. Njene 
molbe bile su uzaludne i vojnici su ponovo povezali uže, te je po 
drugi put objesili! U noći je obješen na isti kesten i Mato Beliga 
(30). Bilo je to 12. studenoga 1918. godine. Naknadno je utvrđeno 
da se te noći, kada su ukradene guske, u Kotoribi nije nalazio nitko 
od obješenih!'? 

Međutim, zvjerstva mađarske soldateske započela su u Koto- 
ribi već 4. studenoga 1918. U četiri sata ujutro ubijen je na željez- 
ničkoj stanici Stjepan Matotek (34), a sat kasnije nastradao je u 
svojem dvorištu i Stjepan Oršoš (40). Oko sedam sati na ulici je 
ustrijeljen Rok Marđetko (64). Pred općinskom zgradom je 10. stu- 
denoga u 15 sati strijeljan i Andrija Strmečki (23) — prijeki sud ga 
je osudio zbog navodne krađe nekih predmeta sa željezničke 

stanice. 


U Mariji na Muri su demonstracije poveli i organizirali mladi 
ljudi, koji su se netom vratili iz vojske, a na njihov poticaj i vodstvo 
narod je opljačkao trgovinu Ignaca Štambergera (Starenberga?). 
Kasnije je mađarska soldateska ustrijelila Josipa Matoteka (26), te 
Suzanu Mesarić (32). »Prije strijeljanja Matotek je bio istučen tako 


"1 Nekoliko godina kasnije umro je u Lepoglavi. 

Zanimljivo je spomenuti da prof. Mirko Androić, vjerojatno koristeći druge izvore, 
ne spominje toga srpskog zarobljenika, a zapisao je da je strijeljanje obavljeno dan kas- 
nije, 6. studenoga pr Mirko Androić: Revolucionarna i seljačkom krvlju natopljena 
1918. u Međimurju, Kaj, Zagreb 10/1969., str. 62.). 

12 Dr, Rudolf Horvat: Poviest Međimurja, Zagreb 1944., str. 280., i Dragutin Feletar: 
Iz povijesti Međimurja, čakovec 1968., str. 108. 

113 Njega je pogodio zalutali metak kada je ujutro išao na nuždu. Žandarmerija i 
oružnici su na željezničkoj stanici pucali bez reda i u svim pravcima. 

da mu je donja vilica bila s j i ić jnici 
duzeli 1.800 kruna dare: ai vspsunvjjni 
X Domaći vojnici vraćali su se s raznih frontova 
istočnog, i u Goričan. Neki vojnici (»dezerteri«) dod inv eia 
bomi puške. Pod njihovim utjecajem, a i zbog sve očitije spoznaje 
da je sloboda na pragu, Goričani su digli puntu već 2. studenoga 
1918. Istoga dana u jutro, u komešanju i nervozi, zaključeno je da 
se narodu mora vratiti nagomilano bogatstvo mjesnih trgovaca, ze- 
lenaša i činovnika. Pobuni se oduševljeno priključilo cjelokupno 
seosko žiteljstvo. »Oko tri sata poslije podne, već se našla masa 
domaćih ljudi pred trgovinama Weisfelda i Fridricha, te su počeli 
haračiti -.. Međutim, došli su vojnici od željezničke prugovne stra- 
že iz Donjeg Kraljevca, oko 11 sati noću, koji su nekolicinu još pi- 
jane u podrumu zatečenih pljačkaša rastjerali«.: a 
Idući dan, 3. studenoga, Goričani su se o izirali, ali 
ovaj put znatno čvršće i osmišljenije. Oimresičia o mojot 
klicalo se slobodi, veselilo oslobođenju od Mađara. Seljaci su o: 
čeli postavljati i ozbiljne zahtjeve za temeljitom agrarnom mbo 
mom. U ovom selu je tako inaugurirano pravo revolucionarno sta- 


nje, očito pod naprednim utjecajima s I : : 
enska komunae. jecajima s Istoka. Tako se rodila »gori- 


»Za tadašnju situaciju u Hrvatskoj bile su karakteristič 
kozvane republike", koje su bile hbo nagomilanog dheskdnolj 
stva seljaka iu kojima se gotovo uvijek postavljao zahtjev za po- 
djelu zemlje velikoposjednika. Tako je bila poznata petrijevačka 
republika kod Osijeka, a isto tako i seljačke republike u Donjem 
Miholjcu i Feričancima. Na području Međimurja postojala je ta- 
kođer dosad malo poznat komuna u Goričanu, koja je nikla iz is- 
tih razloga kao i spomenute republike« * 


Goričanska komuna opstojala je sve do 18. stu 
Kine, a revolucionarno vrenje dje ni kasnije ika prolio 
i ještani su i nakon dolaska vojske djelovali dosta organizirano. 
zmeđu mađarskih vojnika i mornara, kojima je zapovijedao pre- 
loški advokat Bela Vajda, i narodne straže, došlo je 18. studenoga 
do pucnjave, Pred naletom izvježbanog i bolje naoružanog nepri- 
Jatelja, mještani su se brzo razbježali, a Vid Gašparić (33) sakrio 
se u jednu pecaru. Ovdje su ga pronašli mađarski vojnici, te ga 
zatukli kundacima i pucali, na kraju, u njegovo mrtvo tijelo. Isto- 


14 Dr. Vinko Ž i i PA a 4 , 
ma za oslobođenje . ze, Zagreb 1940. str. Koovoodo u godini 1918., Zbornik sHrvati u borba- 


15 Dr. Vinko Žganec, 0. c., str. 62. 


116 P, imi ika : Tora BZ “ 
1967., str. + Zvonimir Bartolić: Međimurje i Oktobar, Međimurje, Čakovec, 15. studenog 

ga dana ubijen je i Đuro Beti (56), a ranjen Đuro Horvat. Pod 
komandom natporučnika Lendvaya, mađarski su vojnici ostali u 
Goričanu sve do dolaska hrvatske vojske 24. prosinca 1918. go- 
dine. : m. 

Početkom studenoga zbili su se burni događaji i u Murskom 
Središću, Peklenici i još nekim primurskim mjestima. U Murskom 
Središću su izgubili živote: Ivan Jurović, Ivan Vugleč, Franjo Str- 
nad, Jakov Varga, Florijan Jambor, Julijana Radiković, Franjo Ča- 
lopa i Ivan Čalopa." 

U Nedelišću je također bila osnovana narodna straža. Između 
domaćih rodoljuba i mađarske vojske dolazilo je do stalnih razmi- 
rica i puškaranja. Najtragičniji događaji zbili su se ovdje 12. stude- 
noga 1918. »U 4 sata u jutro došao je vlakom na pruzi južne željez- 
nice do željezničke stražarnice broj 36 i 37 jedan odred od 200 
ljudi, a drugi odred prugom Čakovec-Varaždin do polja zvanog 
Gomilica u isto tolikom broju, i tako su s jedne i druge strane 
Mađari opkolili mjesto Nedelišće već oko 6 sati, te se razvila pu- 
cnjava između potplaćene vojske i mještana Nedelišća. U kratko 
vrijeme vojska je prodrla u selo i žiteljstvo, bez obzira na krivnju, 
sve potjerala u crkvu tučnjavom s kundacima, što se ovdje ne da 
opisati. U crkvi se tekar počelo s tučnjavom, koja je potrajala 
tričetvrt sata .,.«" ul 

Tada je došao i mađarski kapetan Barta, koji je naredio da se 
odmah objese Stjepan Goričanec, Franjo Hergotić i Franjo Tučić, 
a strijeljaju Franjo Magdalenić, Mijo Sontor i Josip Marciuš. Ova 
zlodjela obavljena su 12. studenoga između Bi l1 sati, nakon čega 
se narod razišao kućama. Mnogi su pobjegli i u Varaždin, gdje su 
o svemu izvjestili hrvatsku dobrovoljačku vojsku, koja .se tamo 
pripremala za oslobodilački pohod na Međimurje. Poslije krvo- 
prolića, vojnici su nastavili s pljačkanjem po selu, a prije su za- 

ili i četiri domaćinstva." ; 
dare = to činjenice o tragičnom studenom 1918. godine. ž 

»Bio je to strašan krvavi danak, koji je potpuno razbuđeni 
međimurski seljak u tim danima trebao da plati zbog svoje neopi- 
sive težnje za slobodom i oslobođenjem od svake eksploatacije. Sa- 
da je njemu i svima koji su ga htjeli oslobiditi tuđinskog jarma 
postalo jasno da bez oružane, i to jake sile, neće moći postići 
nacionalno oslobođenje. Svakako nije bilo dovoljno, što se cijeli 
svijet zgražao nad ovim krvavim zločinima, pa da se nešto posti- 
gne.«'? 


112 Kapun—Feletar—Fišer, 0. c., str. 3. 
us Dr, Vinko Žganec, 0. c., Str. 63. 
19 Dr, Rudolf Horvat, 0. c., str. 280. i 281, 

»Ovih par redaka posvećeno je onima, koji će ih, kada ih pro- 
čitaju, htjeti i razumijeti« — piše dr. Ivan Novak u svojoj zname- 
nitoj brošuri »Istina o Međimurju«.“ Da, tada je Međimurje zaista 
irebalo razumjeti. Još. više je Međimurce trebalo shvatiti tragič- 
nih dana 1918. godine, kada je jedna trula višestoljetna monarhija 
pokazala jo$ jednom svoje pravo lice, sijeću smrt po selima izme- 
đu dviju rijeka, ali ujedno dajući na znanje da to čini u posljed- 
njem kropcu svoje nemoći i raspadanja. 

»Mala međimurska revolucija« traži i svoje znanstveno obja- 
šnjenje s marksističkom metodologijom i pristupom. Revolucio- 
narna »vrenja nisu na području Austro-Ugarske nigdje tako surovo 
u krvi ugušena kao na području Međimurja«.“ Odakle tolika sila, 
toliko ushićenja, dotad poslovično mirnom i lojalnom međimur- 
skom seljaku, da se odjednom pobuni, da se makar u krvi bori 
za svoje pravice i slobodu? Kakvi su to bili utjecaji i stanja revo- 
lucionarne svijesti? Zašto je baš u Međimurju reakcija vlasto- 
držaca bila tako nasilna i krvava, tragičnija nego u drugim kraje- 
vima dvojne monarhije? 


U objašnjavanju »male međimurske revolucije«, o kojoj se do 
danas ipak podosta pisalo (više nego o drugim događajima međi- 
murske povijesti), prilazilo se dosad uglavnom sa tri (ponešto) 
pogrešna stajališta. »Jedni su, oni koji su 1918. imali u vidu na- 
cionalno oslobođenje Međimurja, vidjeli u tom pokretu nacionalni 
revolucionarni pokret, drugi su, ne uočavajući suštinu njegovu, 
vidjeli u tom pokretu samo rasputane strasti seljačke mase, dok 
su treći, bilježeći te događaje pozitivistički, ostali na površini fak- 
tografije, i zbog nesigurnosti i nedovoljnog shvaćanja događaja u 


129 Prof. Mirko Andraić, 0. c., str. 63. 


121. Brošura je tiskana u Zagrebu 1907. gio u biblioteci »Pokreta«. 

.. Dr. Ivan Novak (rođen u Macincu 1884., a umro u Čakovcu 1934, godine) posvetio 
je cijeli svoj život oslobođenju i stvaranju kulturnijeg i gospodarski razvijenijeg Međimur- 
ja. Učeći u Zagrebu, studirajući u Pešti i Pragu, radeći kao tipograf po tiskarama u raznim 
mjestima Austro-Ugarske, dr. Novak je duboko u sebi nosio jedan jedini cilj: slobodno i 
sretno Međimurje, To je jasno dao do znanja u svojim mnogobrojnim napisima u raznim 
listovima i publikacijama, a posebice u zagrebačkim novinama »Glas Slovenaca, Hrvata i 
Srba« odora je bio i glavnim urednikom. O svojem »malom i dragom Međimurju« i nje- 
govoj sudbini često je raspravljao i sa svojim osobnim prijateljem, čehoslovačkim velika- 
nom, Tomom Masarykom; Dr, Novak je bio istaknuti rodoljub, novinar i pjesnik, a 1918. 
ina i prvi građanski povjerenik za Međimurje, kao i narodni zastupnik toga kraja, 

vojim djelom duboko je zadužio i Međimurje, i Hrvatsku, i Jugoslaviju, 

O dr. Ivanu Novaku dosad su, između ostalih vrlo afirmativno pisali Petra Ferković 
(Zagorski kalendar, Zagreb 1968.), Franjo Šafarić-Međimurec (Zbornik »Hrvati u borba- 
ma za oslobođenje . . .«, Zagreb 1940.), prof. Zvonimir Bartolić (Međimurje, Čakovec 18. i 
25, plajke 1964.) i prof. Dragutin Feletar (Međimurje, Čakovec 18. prosinca 1968., te u 
knjizi »Iz povijesti Panj Čakovec 1968.). x 3 

Pak Dragutin Feletar: lobodno Međimurje, Međimurje, Čakovec 18. prosinca 1968., 
str. 2. 


129 Prof. Mirko Andđroić, o. c., str. 63. 
13 Prof. Zvonimir Bartolić, 0. c., str. 2. 

kontekstu vremena i sredine, izbjegavali da događajima dadu za- 
ista ono mjesto koje oni i zaslužuju«.“ 

Nedvojbeno se čini da su najbliži znanstvenom objašnjenju 
prvi tumači (iz navedene ljestvice prof. Bartolića), jer je u »maloj 
međimurskoj revoluciji« bilo kao vrlo važno postavljeno upravo 
nacionalno pitanje i oslobođenje međimurskih Hrvata od mađar- 
skog podjarmljivanja. Međutim, tada to, po svemu sudeći nije 
bilo i primarno, to nije bio najvažniji pokretač seljačkih masa u 
Međimurju 1918. godine. »Mala međimurska revolucija« ipak je i- 
mala prvenstveno klasno, a zatim i nacionalno obilježje. O tome 
dokumentirano svjedoče podaci i prilike gospodarstva i način ži- 
vota Međimuraca, te utjecaji tadašnjih revolucionarnih strujanja 
u Evropi inspirirani velikim Oktobrom u Rusiji. 

Gospodarsko-političke prilike u Međimurju bile su u vrijeme 
mađarske vlasti!" dosta loše i nedorečene. Seljak je bio sustavno 
izrabljivan, te milom i silom priučavan na poslušnost. On je bio 
stup eksploatatorskog društva, na njegova leđa su se naslanjala 
gospoda svih vrsta i položaja. Kraj između Mure i Drave bio je 
rasparceliran uglavnom na nekoliko velikoposjeda, a više od sto 
tisuća žitelja životarilo je od nadnica, pečalbarenja i obrađivanja 
»ostatka« zemlje. 

Hrvatski narod u Međimurju poslušno i stoički podnosi svoje 
gospodare. Samo grof Festetić posjeduje u čakovečkom i preloš- 
kom kotaru 235 četvornih kilometara zemlje, a na ostatku od 549 
četvornih kilometara živi gotovo sto tisuća seljaka i njihovih obi- 
telji (i k tome još pokoji »sitniji« velikposjednik).“ Velikoposjedni- 
ci su držali u svojim rukama više od 30.000 jutara najplodnije me- 
đimurske zemlje, što premašuje jednu trećinu obradivih površina 
u kraju između Mure i Drave. . 

U takvim prilikama položaj seljaka je bio vrlo težak, najam- 
nički i stalno ovisan o volji i hirovima svemogućeg gospodara i 
vlasti. Takva je situacija padala tim teže, što uglavnom nije bilo 
posla u drugim oblicima proizvodnje. Radništvo se u Međimurju 
formira praktički tek između dva svjetska rtaa, a uglavnom na- 
kon oslobođenja. Neposredno poslije završetka prvoga svjetskoga 


14 Prof. Zvonimir Bartolić, 0. c., str. 2. ' 

125 Međimurje je pripojeno zaladskoj županji u vrijeme grofova Althan 1720. godine, 
zatim ži bilo u okviru Hrvatske od 1848. do 1861., da bi zatim ovdje opet gospodarili Ma- 
đari od 1861. do 1918., te od 1941. do 1945. godine. 

1% Prilikom temeljite agrarne reforme, koju je proveo dr. Ivan Novak (preko Ivana 
Volovića) 1919. i 1920. na, seljacima je u čakovečkom kotaru rasprodano 9.243, a u pre- 
loškom kotaru 4.789 rali oranica, livada i pašnjaka grofa Festetića. kk u Aleksandra 
Andrassyja smanjen je za 422 rali (Draškovec 34, Goričan 295, Kotoriba 71 i Donji Vidovec 
23), veleposjed dr. Elka Szaboa za 112 rali (Hodošan 10, Mala Subotica 7, Sveti Juraj u 
Trnju 95), veleposjed grofa Battyany-Strattmanna za 66 rali (Prelog 46, Donji Kraljevec 
20) i veleposjed kneza Pavla Eszterhazyja za 867 rali (Mursko Središće 11, Vratišinec 226, 
Podturen 423 i Dekanovec 167). Ukupno je razdijeljeno 16.875 rali iz pet velikoposjeda. 
(Podaci iz članka »Agrarna reforma«, Veliki međimurski kalendar, Čakovec 1924.). 


66 


Karlo Mrazović-Gašpar (treći s lijeva) kao vojnik j 
1 3 jnik revolucionarne 
vojske Bele Kuna u Mađarskoj 1919. godine (fotografija je vlasni- 


štvo Karla Mrazovića) 

rata, cjelokupan broj obrtnika vjerojatno u Međimurju nije bio 
veći od 800, a k tome valja pribrojiti otprilike toliko industrijskih 
radnika i rudara.“ U odnosu na ukupan broj međimurskog pučan- 
stva od oko 100.000 — to je bila samo »kap u moru«. Pritisak viš- 
kova radne snage, i to nekvalificirane, sa sela bio je neobično izra- 
žen, a nije se nikako rješavao. 


Nemilosrdnoj gospodarskoj eksploataciji istodobno se pridru- 
žilo i grubo nastojanje vladodržaca da mađariziraju Hrvate, što 
prije i uz svaku cijenu. Mađarizacija je posebice sustavno provo- 
đena posredstvom školstva, uprave, žandarmerije i izdavanjem 
mađarskih novina i knjiga. U velikom broju se doseljavaju i Ma- 
Čari, osobito u Čakovec te preuzimaju u svoje ruke sve najvažnije 
društveno-političke i gospodarske funkcije. Mađari su svuda držali 
željeznu disciplinu i tražili apsolutnu pokornost i poslušnost sta- 
novništva. 

»Ućiteljica (mađarska, op. a.) je dobro plaćena i poslana ova- 
mo da djeci bude nemilosrdna. Slušam tuđe glasove i gledam tuđa 
slova, a ne znam kako bih djeci olakšala (jada se jedna međimur- 
ska majka, op. a.) Čitam ispred njih i ponavljam dok djeca ne 
zapamte. »Mama, ništa ne valja kako si ti...« — kazuju jadnici 
kada se vrate iz škole. »Pa što je rekla učiteljica?« »To...« — poka- 
zuju mi leđa i niže. Sve isprugano masnicama od šiba. Oh gospode, 
jadnici. Svu samo pruge i potezi. Ona plače čistim muškim plačem 
nemoći, nepravde i čežnje za osvetom«.“ 


»Naravno da za vrijeme obuke nije mogla trpjeti (mađarska 
učiteljica, op. a.) da međusobno hrvatski razgovaramo (a kako ćemo 
kad mađarski nismo znali), pa je poradi toga najčešće posljedica 
bila ta da smo ostajali u zatvoru i morali često i po 50 puta pisati 
u naše zadaćnice mađarske rečenice, kao na primjer: »Nem szabad 
horvatul beszelni« (Ne smije se hrvatski govoriti) ili »Jol gyermek 
beszelt csak magyarul« (Dobro dijete govori samo mađarski) itd.« 


127 Godine 1903. bilo je u Čakovcu 446 obrtnika. Od tadašnjeg radništva jedan dio je 
zaposlen na željeznici (1860. je izgrađena prva prag u Hrvatskoj i Međimurju: Budimpeš- 
ta — Kotoriba — Pragersko — Trst), zatim u Čakovačkom mlinu (osnovan nik ugljeno- 
kopima oko Selnice i Peklenice (osnovani oko 1870.), ciglani u Mihovljanu (1884.), ciglani 
u oca (1905.), pilani u Kotoribi (oko 1905.), trgovini drvom u kg Dubravi (oko 
1830.), Neumannovoj bojadisaonici u Čakovcu (1874.) i »Vajdi« u Čakovcu (osnovano godi- 
ne 1912.). 

Podaci o gospodarskim prilikama u Međimurju koncem prošlog i početkom ovog 
stoljeća uzeti su iz slijedećih izvora i knjiga: 1. Prof. Mirko Androić: Revolucionarna 1 
seljačkom krvlju natopljena 1918. u Međimurju, Kaj, Zagreb 10/1969.; 2. Zrinyi Karoly: 
Monografija Csaktornva, Čakovec 1905.; 3. Međimurje 1919. — 1959., Čakovec 1959.; 4. Ka- 
pun—fFeletar—Fišer: Zapisi i sjećanja, Čakovec 1970.; 5. Dragutin Feletar: Iz povijesti Me- 
đimurja, Čakovec 1968.; 6. Agrarna reforma, Veliki međimurski kalendar, Čakovec 1924.; 
7. Evgenij Veček: Pedešetgodišnjica oslobođenja Međimurja i Prekomurja, Zagorski godiš- 
njak, Zagreb 1970.; 8. Đuro Vilović: Tri sata, Zagreb 1935. 


128 Đuro Vilović, 0. c., str. 57. 

I napokon: »Rijelko ima naroda kojemu je učinjena veća ne- 
pravda, kulturna i gospodarska nepravda, kao što je bila učinjena 
našem narodu u Međimurju. Doista, bio je pravi rob jedne tu- 


đinske i nama sasvim protivne vlasti — pastorče mađarske ma- 
ćehe«,'? 


Kruta mađarska uprava, sistematski pokušaji odnarođivanja, 
te zapostavljanje gospodarskog razvoja Međimurja, nužno su mo- 
rali rezultirati pokušajem otpora stanovništva. No, revolt međimur- 
skog seljaka 1918. godine nije bio uperen samo protiv Mađara; 
Međimurci su tada ustali protiv svih eksploatatora, protiv ugnje- 
tača bilo koje vrste. Tada nije bilo važno da li je bogat trgovac i 
zelenaš bio Mađar, Židov ili Hrvat, nije bilo važno koje je nacio- 
nalnosti bio oružnik, žandar, bilježnik, notarijuš ili birov. Seljak 
se pobunio protiv svih vlastodržaca i njihovih pomagača. Upravo iz 
tih činjenica se neminovno izvodi zaključak da je »mala međimur- 
ska revolucija« imala klasni karakter, a zatim i nacionalno obiljež- 
_ u pokušaju oslobođenja međimurskih Hrvata gospodstva Ma- 

ara. 


»I dogodilo se i u Međimurju, na tom malom prostoru po kva- 
draturi, ono o čemu veleposjed i njegova vlast nisu ni sanjali. 
Seljak, koji je u Međimurju jedini imao pravo da bude eksploati- 
ran, te da poštuje i da se duboko klanja toj gospodi i vlasti — diže 
svoje čelo visoko, ne priznaje tu gospodu i tu veleposjedničku vlast. 
Nije bilo gotovo vlastelinskog dvorca, nije postojao neki majur, 
neka vlastelinska staja, tor ili podrum, bilo kakva gospodarska gro- 
fovska zgrada, u koju on nije silom ušao, koju nije proglasio svo- 
jom. Ta upravo on ju je i sagradio svojim žuljevima i svojim stoljet- 
nim znojem, upravo on je bio taj koji je sva ta zemljišna dobra 
izvukao iz svoje rođene zemlje i spremio ih, ali u žitnice vlastelina; 
upravo on je punio staje i torove grofova blagom, koje je timario 
od svojeg i blaščetovog poroda do svoje i blaščetove smrti«.“ 


12 Franjo Šafarić-Međimurec: Međimurje i čakovec nekada, Zbornik »Hrvati u bor- 
bama za oslobođenje . . .«, Zagreb 1940., str. 3. 


190 Prof. Mirko Androić, 0. c., str. 61. i 62. 

IV. 


Ova revolucionarna zbivanja u Međimurju 1918. godine djelo- 
vala su kao spontana i neorganizirana akcija protiv nepodnošljivog 
gospodarskog stanja i mađarizacije. Činilo se da gotovo nema pok- 
rajnjih utjecaja, da nije bilo razrađenih programa djelovanja, prip- 
rema i vođa. To se zaista tako čini, ali samo za onog promatrača 
koji dublje ne ulazi u bitnu razradu međimurskih, hrvatskih, ma- 
đarskih i općih prilika toga vremena. Povijesne činjenice, naprotiv, 
pokazuju da su utjecaji naprednih evropskih revolucionarnih gi- 
banja, prvenstveno inspirirani velikim ruskim Oktobrom, i u Me- 
čimurju bili dosta izraženi te da se pokret za nacionalno oslobo- 
đenje međimurskih Hrvata od mađarske vlasti počeo zapravo razvi- 
jati još od početka ovoga stoljeća, a vjerojatno i ranije. 

Napredni međimurski intelektualci, predvođeni dr. Ivanom 
Novakom, na razne načine pokušavaju spasiti hrvatski narod u 
Međimurju od naleta mađarizacije i odnarođivanja. Njihov je cilj 
bio priključenje Međimurja matici Hrvatskoj. Neobično je važnu 
ulogu svojim slobodarskim idejama odigrao upravo dr. Ivan No- 
vak. Već 1907. godine on u Zagrebu tiska brošuru pod naslovom 
»Istina o Međimurju«, a nešto ranije, 1903. godine, objavljuje u 
varaždinskim »Našim pravicama« članak »Kako nas odnarođuju«, 
u kojem ukazuje na strahovite prilike u međimurskom školstvu." 

Slobodarsko djelovanje dr. Ivana Novaka nastavljeno je konti- 
nuirano sve do postizavanja njegova cilja: pripajanja Međimurja 
Hrvatskoj i Jugoslaviji. : 

Početkom ovoga stoljeća mladi Koprivničanin, dr. Rudolf Hor- 
vat, koji je kasnije postao znameniti povjesničar, objavljuje u sus- 
jednom Varaždinu povijesnu (i rodoljubnu) knjigu »Poviest Međi- 
murja« (1907.)." Varaždinski list »Naše pravice«, koji je pokrenuo 
dr. Pero Maglić, donosi također niz priloga o prilikama u Međimur- 
ju, dokumentirano opisujući strahote mađarske strahovlade. Naj- 
češće je autor tih napisa bio baš dr. Ivan Novak. Tako su već počet- 
pom ovoga stoljeća napredni hrvatski intelektualci Međimurja po- 
krenuli borbu za osolobođenje kraja između Mure i Drave. 

Nastojanja da se pomogne sunarodnjacima u Međimurju još 
su se više intenzivirala tijekom prvoga svjeiskoga rata, pogotovu 
1917. i 1918. godine. U Zagrebu dr. Ivan Novak pokreće napredni list 
»Glas Slovenaca, Hrvata i Srba«, na stranicama kojeg se također 
beskompromisno bori za oslobođenje svojeg Međimurja. U veljači 


181 Petra Ferković: Dr. Ivan Novak, Zagorski kalendar, Zagreb 1968., str. 181. 
12 Dr, Rudolf Horvat: Poviest Međimurja, Zagreb 1944., str. 281. 

1918. godine dr. Novak u Zagrebu tiska i drugu svoju znamenitu 
brošuru o Međimurju, koja nosi naslov »Samoodređenje naroda i 
Mađari«." 


U ovoj brošuri dr. Novak dokumentirano i logično objašnjava 
svoje stajalište — da svaki narod ima pravo na svoje političko 
i gospodarsko opredjeljenje, a također i pravo da se sjedini 
sa svojim sunarodnjacima u jednu državu. »što dalje traje ovaj 
svjetski rat« — piše dr. Novak — »to jasnije ispoljuje se u njemu 
jedna ideja, koja potiskuje u kut sva ostala ratna gesla i dolazi 
do pregnantnog izražaja pod imenom: sloboda i samoodređenje 
naroda. Ova ideja udarila je svoj biljeg ovih strašnih dana, pro- 
krčila je svoj put misli da svijetom ne protekoše krvave rijeke, ne 
stropoštaše se u prah sela i gradovi, zato da poslije svih tih grozota 
ostane stari poredak u Evropi«.* 


Mađari očito nisu garantirali u to doba kvalitativnu promjenu 
poretka i nacionalno oslobođenje Hrvata — tvrdi dalje dr Ivan 
Novak. »Ugarska po svom današnjem ustavu ne daje nikakve ga- 
rancije za slobodan i nesmetan razvitak pojedinih svojih narod- 
nosti...« Dr. Ivan Novak je još prije prvoga svjetskoga rata radio 
na ujedinjavanju svih Južnih Slavena, a osobito je kontaktirao sa 
Srbima.“ Stoga je i s velikim zadovoljstvom organizirao, zajedno 
sa srpskim snagama, oslobođenje Međimurja 1918. godine, tada još 
ne sluteći kasniju nepravednu politiku velikosrpske buržoazije. 


: Svojim stajalištem da je samoopredjeljenje naroda neophodno 
i da se trula Austro-Ugarska u postojećem obliku, kakva je bila do 
prvoga svjetskoga rata, ne može održati, dr. Ivan Novak je bio 
praktički prethodnik znamenite note američkog predsjednika Wil- 
sona, koji 19. listopada 1918. godine zahtijeva od Beča i Pešte da 
priznaju nezavisnost Čehoslovaka i Jugoslavena.“ Ovaj zahtjev imao 
je značajan utjecaj na pospješivanje raspadanja Austro-Ugarske i 
poticanje na snažniji razvoj nacionalnih pokreta u južnoslavenskim 
zemljama i Čehoslovačkoj. 

Drugi značajan, ali znatno napredniji i revolucionarniji, utjecaj 
zapljuskivao je Evropu, jugoslavenske zemlje, pa prema tome i 
Međimurje — s Istoka. Ruski revolucionari srušili su vlast feudalne 
i kapitalističke gospode. Lenjinov Oktobar počeo je mijenjati svijet. 


. 13 Brošura je izazvala oštra reagiranja austrougarskih vlastodržaca, tako da je j 

dio izdanja maline od policije. Cjelokupna ala na njemačkom reziku kad aje 

grka policiji. (Petra Ferković: Dr. Ivan Novak, Zagorski kalendar, Zagreb 1968., 
14 Dr. Ivan Novak: Samoodređenje naroda i Mađari, Zagreb 1918., prvi pasus. 


15 Dr, Ivan Novak je jedno vrijeme službovao i u Novom aSdu (1912 Iz Ti 
Odlazi na politički sastanak u Beograd dva mjeseca prije j ak kole Muri 
na zbližavanju Hrvata i Srba«. (Petra Ferković, S čit ci ša pjevskog VER, MIK Tae 

16 Đuro Vilović, 0. c., str. 178. 

Napredni hrvatski intelektualci mahom su bili pristaše ideja bolj- 
ševizma. Osim toga, velik broj hrvatskih četa krvario je na istoč- 
nom bojištu, gdje su i Hrvati dolazili u neposredan kontakt s ide- 
jama komunizma. Mnogi su proveli stanovito vrijeme i u ruskom 
zarobljeništvu. 

Početkom godine 1918. najavio je kraj silama osovine. Na fron- 
tovima, a posebice na istočnom, austro-ugarska vojska se raspadala 
i rasipala. Sve je više bilo dezertera, anarhija je zavladala nekad 
»slavnom« armijom. Napaćeni vojnici bježe svojim kućama, skri- 
vaju se u domaćim šumama. Sa sobom su donijeli i oružje s bojišta, 
ali donose i slobodarske ideje Oktobra. Neki od njih su bili i izravni 
sudionici oktobarske revolucije. »Mislim da je ovdje važno istaknu- 
ti da je u oktobarskoj revoluciji sudjelovalo 35 do 40 tisuća Jugo- 
slavena, bivših zarobljenika, koji su poslije povratka svojim kuća- 
ma i našoj zemlji bili osnivači i organizatori Komunističke par- 
tije«." 

Među sudionicima Oktobra i revolucionarnog vrenja u Rusiji 
nalazilo se i nekoliko desetaka znanih i neznanih Međimuraca. Na 
listi sudionika oktobarske revolucije nalaze se, primjerice, Ernest 
Miklauc iz Čakovca, Josip Fric iz Novog Sela Rok i Franjo Hajdin- 
jak iz Mačkovca." Povratnici iz Rusije donose sa sobom sloborar- 
ske ideje i misli Oktobra i Lenjina. . 

Naoružani »dezerteri«, slobodnjaci i ljudi kojima je bilo dosta 
rata, ipak se još uvijek boje odmazde austrougarskih oružanika i 
žandarmerije. Oni se stoga skrivaju po šumama. »Zeleni kader« 
(logoš) osobito je brojan u sjevernoj Hrvatskoj, jer je upravo iz 
tih krajeva regrutirano mnogo vojnika za istočni front. »Ne treba 
zaboraviti činjenicu da se samo na području sjeverozapadne Hr- 
vatske u jesen 1918. godine kretalo oko 10.000 vojnika-dezertera«.? 

»Zeleni kadar« je također vrlo brojan u varaždinskom kraju 
i u Međimurju. To je postala organizirana i, dobrim dijelom, nao- 
ružana sila. Ovi mladići, koji su iskusili zločine trule Austro-Ugar- 
ske na frontovima Galicije i Istoka, koji su se, s druge strane, u 
Rusije sreli s idejama Oktobra, bili su kod kuće nosioci i organi- 
zatori pobuna i obračuna s tadašnjim vlastodršcima. »Zeleni kadar 
napada 2. studenoga 1918. u Petrijancu kraj Varaždina. Kotarski 
predstojnik Zdravković tumači da je to djelo »mlađarije« iz sela 
Družbinca i okolice. Zeleni kadar i seljaci — njih 30 — napadaju 7. 


\ 


17 Beška Frntić: Referat na proslavi 50. obljetnice KPJ, Kotoriba, 28. studenoga 1969. 


318 Massa F9 Feletar: a su to dani stradanja i velikih nada, Međimurje, Čakovec 25. 
listopada 1967., str. Mirko Androić: Revolucionarna i seljačkom krvlju natopljena 
1918. u Međimurju, Kai. doe 10/1969., str. 59. 

1% Kapun—Feletar—Fišer, 0. c., str. 9. 

studenoga 1918. godine kaznionicu u Lepoglavi. Bilo je mrtvih i 
ranjenih«.“ 

Povratnici s bojišta imaju posebice značajnu ulogu u »maloj 
međimurskoj revoluciji«. Oni su domaći sinovi i narod ih dobro 
razumije kada govore o slobodarskim idejama Oktobra. I Međi- 
murci, koji su stoljećima učeni da budu podložni i poslušni mađar- 
skoj vlasti, postaju revolucionarni, osjećaju da je sloboda sasvim 
blizu. Zato i zelenog kadra u Međimurju ima svuda. »Vrag neka zna 
koliko ih se skriva od Čehovca do Preloga«.“ Naoružani povratnici 
s frontova su organizatori i predvodnici (opisanih) pobuna u selima 
između Mure i Drave. Oni pucaju kroz prozore žandarmerije u Do- 
njoj Dubravi, napadaju općinske zgrade, uništavaju arhive, orga- 
niziraju »narodne straže«, nosioci su otpora u Goričanu i Nedelišću, 
kao i u drugim mjestima... 

Cjelokupni napredni pokret u sjevorozapadnoj Hrvatskoj, dak- 
le, ipak dobiva organizacijski karakter i organizacijske konture, 
iako revolucija, posebice ona u Međimurju, nije imala posve od- 
ređen i brižljivo pripreman program i vođe. »I upravo je 1918. go- 
dine, 27. travnja, u Varaždinu opet održana skupština socijalista 
pred prvomajske praznike. Glavni govornik na tom skupu je Kaurić 
iz Zagreba. U govoru naglašava internacionalno značenje radničkog 
pokreta, daje posebno mjesto radničkom socijalističkom pokretu. 
U toj godini zahtijeva da se završi rat i da se svakome narodu dade 
pravo na samoopredjeljennje. Tada se u Varaždinu kliče »crvenoj 
Internacionali« i slobodi svakoga naroda i čovjeka pojedinca. Sa- 
mome skupu prisustvuju i radnici i obrtnici i seljaci, a i napredna 
inteligencija, akademska omladina«.'“ 


Međimurci se još više pouzdaše u svoje težnje za oslobođenjem 
od 15 članova. »Predsjednikom toga vijeća bijaše dr. Ivan Novak, 
glasno donio odluku da »Hrvatska prekida svu dotadašnju državno- 
pravnu vezu s Ugarskom«.'“ Iako je to tada bilo po život opasno, dr. 
Ivan Novak dolazi 9. studenoga u svoj rodni Macinec u Međimurju. 
S njim su još stigli natporučnik Franjo Glogovec, đak Tomo Brat- 
ković i jedan srpski oficir.“ 


U Čakovcu je tada sastavljeno Narodno vijeće za Međimurje, 
od 15 članova. »Predesjednikom toga vijeća bijaše dr. Ivan Novak, 
a članovi dr. Vinko Žganec, dr. Stjepan Vidušić, Kapistran Geci, 


1% Prof. Mirko Androić :Prije 50 godina, Kaj, Zagreb 5/1969., str. 93. i 94. 
41 Đuro Vilović, o. c., str. 195. 

142 Prof. Mirko Androić, 0. c., str, 92. 

143 Dr. Rudolf Horvat, o. c., str. 279. 


14 Ignaciej Lipnjak: Badnja noć u Macincu 1918. godine, Glas Međimurja i Zagorja, 
Varaždin 20. prosinca 1922. — 

Franjo Glogovec, te po jedan predstavnik svake općine u Međimur. 
ju«.“ Tako se još pod mađarskom okupacijom uspješno pripremala 
narodna vlast, upravo u jeku krvave »svadbe« ugarske soldateske po 
međimurskim selima. Točak povijesti više nitko nije mogao zaus- 
taviti (pogotovo ne zloglasni čakovečki žandari, Kumi i Tkalec). 


Hrvatske čete oslobodile su Međimurje 24. prosinca 1918. go- 
dine (nakon neuspjelog pokušaja oslobođenja, 13. prosinca). Revolu- 
cionarni valovi su i dalje zapljuskivali Međimurje i sjeverozapadnu 
Hrvatsku. To se osobito osjećalo u vrijeme znamenite Sovjetske Re- 
publike Mađarske, koju je uspostavio Bela Kun, od 21. ožujka do 2. 
kolovoza 1919. godine. I značajan broj Međimuraca odlazi u vojsku 
Bele Kuna, da pripomogne socijalističkoj revoluciji. Iako je jugosla. 
venski ministar Pribičević uveo oštru cenzuru na vijesti iz Mađar. 
ske, Međimurci, a i ostali krajevi i narodi Kraljevine SHS, bili su i 
te kako dobro i potanko izvještavani o pravnom stanju stvari. 


»Veliki broj propagandnih letaka i brošura bacali su avioni 
Socijalističke Republike Mađarske na područje sjevernih naših 
krajeva. Dokumenti nas upoznavaju da su u svibnju 1919. godine 
bačeni leci u Koprivnici, Đelekovcu, Velikom Bukovcu, Ludbregu, 
Zlatar-Bistrici i Krapini. »Tko su boljševici« je letak koji objašnjava 
kako je bilo moguće da upravo boljševici dođu na vlast; jedan dru- 
gi, pod naslovom »Radnici, vojnici i seljaci«, upoznaje naš narod s 
mađarskom revolucijom, te poziva sve koji žele — da dođu u ko- 
munističku Mađarsku i da se uvjere na svoje oči kako je tamo 
Taj letak poziva naše narode, radnike i seljake — da preuzmu 
vlast u svoje ruke«.'“ 


»Dne 3. travnja 1919. godine kružio je nad Koprivnicom dvo- 
plošnjak, te bacao letke pozivom na narod da se lati boljševizma, 
te novina »Crevena zastava«. Aeroplan odletio je put Mađarske. Poš- 
lo je ovo tuđinsko rovarenje protiv mira i reda u našoj državi, naj- 
ozbiljnije upozorujemo građanstvo da sve naknadno pronađe letke 
— pod prijetnjom najtežih posljedica — odmah ovdašnjoj komandi 
mjesta«.“" Očito su se vlastodršci već tada pobojali vlastita naroda, 
te su svim načinima željeli neutralizirati prodor revolucionarnih 
ideja s Istoka -— u ovom slučaju prijetnjom ... 

To im ipak nije pošlo za rukom. Starojugoslavenski režim nije 
uspio uvesti dovoljno reda čak ni u vlastitoj vojsci. Pogotovo ne u 
jedinicama stacioniranim na granici prema Mađarskoj. »Podžupan 
Županije Varaždin u svojem izvještaju vladi u Zagrebu u srpnju 
145 Dr, Rudolf Horvat, o. c., str. 281. 


. 46 Prof. Mirko Androić: Revolucionarna i seljačkom krvlju natopljena 1918. u Međi- 
murju, Kaj, Zagreb 10/1969., str. 59. 
47 Neprijateljski aeroplan nad Koprivnicom, Demokrat Koprivnica 4. svibnja 1919. 

1919. godine piše da su »vojne jedinice na granici prema Mađarskoj 
u Međimurju potpuno nepouzdane, da se s mađarskim boljševici- 
ma, koji se na tom mjestu sastoje većinom iz odroda naše krvi, 
fraterniziraju«. Dakle, bratime se. Podžupan Sokolić se nad tim 
zegraža i traži da se s tom pojavom upoznaju vojne vlasti«.“ 


Dakle, i službeni podaci starojugoslavenskog režima govore 
o tome da je dobar dio vojske Bele Kuna na granici prema Međi- 
murju bio sastavljen on naših sinova. Samo, nisu to bili »odrodi«, 
kako ih naziva varaždinski podžupan, već istinski revolucionari. 
Točnih podataka o tome, koliko ih je bilo i kako su se zvali Međi- 
murci — sudionici revolucije Bele Kuna, na žalost, ne postoje. No, 
znamo da ih je bilo nekoliko stotina. Među njima su se za socijalis- 
tičku Mađarsku borili i Karlo Mrazović-Gašpar iz Murskog Središća 
(kasnije istaknuti jugoslavenski komunist i revolucionar, sudionik 
španjolskog građanskog rata i narodni heroj iz naše narodnooslo- 
bodilačke borbe), zatim Egit Blagus iz Hodošana, Josip Sitar iz 
Čakovca, Mihael Jambrović iz Željezne Gore, Jakob Štiberc iz Štri- 
gove, Josip Radmanić iz Kotoribe, te Stjepan Novak, Stjepan Ščav- 
ničar, Ivan Hospel, Viktor Petovani, Ivan Mikulek, Franjo Belović 
i Franjo Fajfar.'? 

Ideje Oktobra su dobrim dijelom ušle u Jugoslaviju upravo pre- 
ko i posredstvom belakunovske Mađarske. »Nekoliko dokumenata 
starojugoslavenskih vlasti govori o unošenju novaca, odnosno oruž- 
ja, u Kraljevinu SHS iz Mađarske, a u svrhu dizanja revolucije u 
Hrvatskoj poput one u Rusiji, odnosno u Mađarskoj. Tako se spo- 
minju na početku 1919. godine Janko i Josip Dvorski iz Črnila, kraj 
Varaždinskih Toplica, koji su radili kao rudarski radnici u Tataba- 
nji u Mađarskoj, pa su se vratili ovamo s novcima u revolucionarne 
i propagandne svrhe. Sličnih podataka ima više«.“ 


Situacija je 1918., a pogotovo 1919., u Jugoslaviji bila vrlo revo- 
lucaonarna i eksplozivna. To je ponukalo i Josipa Broza Tita da 
na jednom mjestu ustvrdi: »U 1918., 1919. i 1920, godini postojali 
su, iako ne svi, a ono većina uvjeta za oružani ustanak .. .“' 


U svjetlu svih razmotrenih činjenica, te političko-društvenih i 
gospodarskih prilika u Evropi, Mađarskoj, Jugoslaviji, Hrvatskoj i 
Međimurju, a prvenstveno u svjetlu djelovanja ideja ruskog Ok- 
tobra, ne može biti ni riječi da je »mala međimurska revolucija« 


148 Prof. Mirko Andrović, 0. c., str. 60. 
4 Prof. Mirko Androić, 0. c., str. 60. prof. Dragutin Feletar: Bili su to dani stra- 
danja i velikih nada, Međimurje, Čakovec 25. listopada 1967., str, 2. 


150 Prof. Mirko Androić, o. p., str. 60, 
151 Referat na V. kongresu KPJ. 


1918. godine bila tek i samo spontani revolt seljaka protiv ugnjeta- 
ča. I ništa više. Naprotiv! »Događaji mjeseca studenoga 1918. godine 
u Međimurju samo su dio zbivanja revolucionarnog vrenja pod 
utjecajem Oktobra u Evropi, pogotovu u porobljenim zemljama 
kakva je bila Hrvatska i druge jugoslavenske zemlje«. 

Prema tome, opisani događaju u Međimurju ne mogu se nika- 
ko promatrati izolirano od općeg revolucionarnog stanja tih godina 
u svijetu. To nisu bile samo »rasputane strasti seljačke mase« koja 
pljačka bogataške hambare, već odraz klasne borbe obezpravljenog 
naroda i borbe za njegovo nacionalno samoodređenje i oslobođe 
nje. 


V. 


U tom revolucionarnom vrenju došlo je, nekako kao normalna 
posljedica, i vojno oslobođenje Međimurja od mađarske vlasti. Svo- 
joj braći u Međimurju stavili su se na raspolaganje jednako Hrvati 
i Srbi, a posebice je aktivna bila i (tada malobrojna) međimurska i 
hrvatska intelegencija. Pospješivanju i ubrzavanju procesa pripre- 
ma za oslobodilački pohod na Međimurje, bez sumnje je posebice 
pridonijela i »mala međimurska revolucija« početkom studenonga 
1918. godine. Krvoprolića koje su izveli Mađari i mađaroni, kao vla- 
dajući sloj koji je gubio tlo pod nogama, uzbunila su i uzbudila ci- 
jeli svijet. 

Hrvatski sabor je već 29. listopada 1918. godine donio decidira- 
nu odluku da raskida sve veze s bivšom Austro-Ugarskom.“ Činilo 
se da će se tako i Međimurje konačno priključiti k matici zemlji. 
Međutim, to nije bilo tako jednostavno. Pogotovu stoga što su se ve- 
like sile (i Srbija) dogovorile da demarkacijska linija bude na rije- 
ci Dravi. Nakon stalnih urgencija Hrvata da se oružanom silom 
oslobodi Međimurje, u ćemu je posebice prednjačio dr. Ivan Novak, 
»19. studenoga 1918. godine izvjestila je Vrhovna komanda u Beo- 
gradu, potpredsjednika Simovića, svojeg delegata u Zagrebu, slije- 
deće: 


152 Prof. Zvonimir Bartolić, 0. c., str. 2. 


153 U odluci hrvaskoga sabora od 29. listopada 1918. godine se doslovice, između os- 
talog, kaže: 


.. .>Svi dosadašnji državno-pravni odnošaji i veze između Kraljevine Hrvatske, Slavo- 
nije i Dalmacije s jedne strane, te Kraljevine Ugarske i Carevine Austrije s druge strane, 
razrješavaju se. Ukidaju se i ništetnom proglašavaju napose odredbe hrvatsko-ugarske na- 
godbe, a isto se tako ukidaju i ništetnim proglašavaju svi kasniji njezini dopunjci ili re- 
vizije, tako od danas Hrvatska i Slavonija s Dalmacijom ne ima s Kraljevinom Ugarskom 
ni pravno ni faktički nikakvih zajedničkih državnih poslova«. 

»Izvjestite Narodno vijeće da srpska vojska ne može posjesti 
Međimurje, jer bi to bilo protivno vojnoj konvenciji. Vrhovna ko- 
manda obratila se komandantu savezničkih vojski, da on posreduje 
u njihovu korist i po mogućnosti zaposjedanje Međimurja obavi 
francuskim četama«.? 


Narod je oduševljeno dočekao osloboditelje Međimurja u Čakovcu 
25. prosinca 1918. godine 


Međutim, i hrvatski i srpski narod je želio što brže oslobo- 
đenje Međimurja (i drugih okupiranih područja). Stoga se usprkos 
vojnoj konvenciji, već početkom studenoga 1918, godine, započelo 
sa značajnim pripremama za vojni pohod preko Drave. U početku 
su o tome osobito aktivni dr. Ivan Novak i Varaždinci, a kasnije se 
pokret proširuje na veći dio Hrvatske. Već od početka cijelu zami- 
sao je potpomoglo i Narodno vijeće iz Zagreba. 


Dr. Mate Drinković, povjerenik za narodnu obranu pri Narod- 
nom vijeću u Zagrebu, početkom studenoga 1918. godine izaslao je 


14 D tin Perko; Oslobođenje Međimurja, Zbornik »Hrvati u borbama za oslobo- 
đenje . . .«, Zagreb 1940., str. B7. 

u Varaždin majora Ivana Tomaševića i poručnika Viktora Debelja- 
ka, sa zadatkom da izvide mogućnosti za vojno zauzimanje Međi- 
murja. »Vojni izaslanik Narodnog vijeća po dolasku u Varaždin 
već je zatekao formirani Međimurski odred, kojega je prikupio i 
organizirao Stjepan Sertić. U ovom su se odredu u početku nalazi- 
li: međimurski bataljon pod zapovjednitšvom poručnika Glogovca 
i Laze Pušibrka, te domobranski bataljon, kojem je na čelu stajao 
kapetan Stjepan Sertić. Mjesni odbor Narodnog vijeća u Varaždinu, 
pod vodstvom dr. Hinka Krizmana i gradonačelnika dr. Pere Mag- 
dića, učinio bi sve da se zamisao oslobođenja Međimurja u svakom 
pogledu pomogne. Razumljivo je da je ovakvo stanje vojnom iza- 
slaniku Narodnog vijeća iz Zagreba uveliko olakšalo trud, upravo 
ono mu je oduzelo najveću njegovu brigu, kako da se u najkraće 
vrijeme prikupi potrebno ljudstvo koje će izvršiti namjeravanu oru- 
žanu akciju«.? 

Do prvog vojnog pohoda na Međimurje bilo bi vjerojatno doš- 
lo znatno kasnije, da 12. studenoga 1918. godine nisu u Varaždin 
prebjegli prestravljeni seljaci iz Nedelišća, koji su pripovijedali o 
zlodjelima mađarske soldateske u tom mjestu, a i u cijelom Međi- 
murju. To je među hrvatskom vojskom i građanskom izazvalo sil- 
no negodovanje. Uz »Međimursku satniju« kapetana Sijepana Ser- 
tića, odmah je osnovana još i »đačka legija« (zapovjednik major 
Mihajlo Georgijević), sastavljena od dobrovoljnih đaka, te »građan- 
ska satnija«, sastavljena od dobrovoljaca varaždinskih građana.“ 
Već idućeg dana održan je pred gradskom vijećnicom u Varaždinu 
zbor oslobodilačkih jedinica. 


Presudni trenuci su nastupili. Odlučeno je da se u Međimurje 
»provali« 13. studenoga u 10 sati na večer što je i učinjeno. Oslobo- 
ditelji su uspješno forsirali Dravu. »Sertić je glavnu snagu vodio 
cestom prema Čakovcu, kamo je i Georgijević imao doći preko Kur- 
šanskog luga, dok će Glogovec napredovati prema svojemu rodnom 
selu Macincu«.*" Tijekom noći naše su čete zauzele Nedelišće, te 
oslobodile Nedelišćane, koje su po kućama dan ranije blokirali ma- 
đarski oružanici. Međutim, Mađari su se vrlo brzo konsolidirali i u 
jutro, 14. studenoga 1918. godine, ukupili značajne snage za obranu 
Čakovca. Mnogobrojnija, bolje opremljena i izvježbana mađarska 

vojska krenula je tada prema Nedelišću i vrlo brzo uspjela potisnu- 
ti osoloboditelje natrag u Varaždin. Hrvatske čete imale su osjet- 
ljivih gubitaka u ljudstvu i materijalu. 


k 155 Ivan Tomašević: Pokušaj oslobođenja Međimurja 13. studenoga 1918. godine, Zbor- 
nik »Hrvati u borbama za oslobođenje . . .«, Zagreb 1940., str. 79. i 80. 


156 Prof. Mirko Androić, o. c., str. 63. 
157 Dr. Rudolf Horvat, 9. c., str. 282. 

No bez obzira na poraz, ove operacije bile su »uvertira« za ko- 
načno oslobođenje međimurskih Hrvata, koji su uvidjeli da su nji- 
hova braća u Hrvatskoj pripravna i na krvave žrtve za oslobođenje 
Međimurja«.* 


Tadašnja revolucionarnost naroda, koja je pod utjecajem Ok. 
tobra zahvatila i Hrvatsku, nije trpjela velika odlaganja ni u pi- 
tanju konačnog oslobođenja Međimurja. Usprkos priličnom ne- 


Osloboditelji na ulicama Čakovca 25. prosinca 1918. godine 


snalaženju Narodnog vijeća i rezerviranosti srpske vojne komande, 
pripreme za ponovni juriš preko Drave tekle su relativno brzo. 
S oduševljenjem se pripremaju jedinice za pohod na Međimurje 
u gotovo cijeloj Hrvatskoj, a uz sudjelovanje i srpskog življa. U 
sklopu ovih priprema također je značajnu ulogu odigrao dr. Ivan 
Novak. 


Kao datum ponovnog napada na mađarske trupe u Međimurju 
određen je 24. prosinac 1918. godine. Glavnokomandujući, potpu- 


158 Dr, Rudalf Horvat, 0. c., str. 282. 

kovnik Dragutin Perko, pred pohod ovako opisuje snage oslobodi- 
telja (iz kojeg se, između ostalog, vidi i bratsko sudjelovanje Hrva- 
ta i Srba, pa i Slovenaca u ovom pothvatu): 


»Napreduje se na dvije fnonte. Južna fronta: cca 5 bataljona pod 
komandom potpukovnika Dragutina Perka, preko Drave, od Vara. 
ždina do Hrženice kod Ludbrega — širina fronte cca 25 kilometara. 
Zapadna fronta: cca 2 bataljona — major Henneberg iz Ormoža, uz 
lijevu obalu Drave, i kapetan Jurišić, iz okolice Gornjeg Mihaljevca, 
preko oštrigovskih povisina na desnu obalu Mure. Opći cilj je rijeka 
Mura, koja se imala dostići s prednjim četama, a prijelaze ove rije- 
ke osvojiti. Glavna komanda u Varaždinu. 


U Međimurju su stajale mađarske čete pod komandom potpu- 
kovnika Đure Kiihna i majora pl. Gyčryja, sa sjedištem u Čakovcu, 
s manje odvojenim trupnim dijelovima na vojnički važnijim točka- 
ma Međimurja. 


Ovo su otprilike bile glavne direktive za prijelaz u patničko 
Međimurje. U detalju je okupacijski odred bio ovako od prilike 
raspoređen: 


A. Južna (glavna) fronta — zapovjednik potpukovnik Dragutin 
Perko — sastojala se od njegova štaba i: 1. Akademičari i pitomci 
kadetske škole — kapetan Šega, kapetan Izer i natporučnik Krpan; 
2. Dobrovoljačka sokolska legija i mornari — zapovjednik poruč- 
nik Antić (zamjenik poručnik Jerko Franetović) i kapetan Jurišić; 
3. Međimurski dobrovoljci — zapovjednik natporučnik Franjo Glo- 
govec; 4. Karlovački pješadijski puk — dva bataljuna — zapovjed- 
nik major Pogledić (bataljun Špoljara i Trtaglije); 5. Varaždinski 
bataljun — zapovijednik kapetan Stjepan Sertić; 6. Novogradiški ba- 
taljun — zapovjednik kapetan Rački; 7. Konjica (2 eskadrona) — 
od bivše 10. husarske pukovije, pod komandom majora Georgijevića 
i kapetana Matije Čanića; 8. Poljska artiljerija (2 baterije) — zapo- 
vjednik kapetan Oberritter; 10 Auto-kolona (11 kamiona) — zapo- 
vjednik natporučnik Celestin; 11. Oklopni automobil — poručnici 
Hitrec i Vilković; 12. Telegrafska četa — zapovjednik poručnik Sa- 
lopek; 13. Sanitetsko odjeljenje — zapovjednik pukovnijski li- 
ljačka sokolska legija kod Štrigove — zapovjednik kapetan Jurišić i 
ing. Stjepan Hršak, poručnik. 


B. Zapadna fronia (nastupajući iz Štajerske) — 1. Sisački ba- 
taljun — zapovjednik major Ivo Henneberg; 2. Mornari i dobrovo- 
ljačka sokolska legija kod Štrigove — zapovjednik kapetan Jurišić i 
poručnik Antić; 3. Dvije čete Slovenaca — zapovjednici kapetani 
Dekleva i Rakuša. 

C. Rezerva: jedan srpski pješadijski bataljun, polovica eskad- 
it mitraljesko odjeljenje — zapovjednik major Aksentije Radoj- 
ović. 


Sveukupna snaga je bila: jedna pješadijska brigada od blizu 7 
bataljuna, 52 mitraljeza, 1 konjički divizion, 4 baterije (od toga 2 
teške) sa 24 topa, i pomoćne trupe«.? 


Potpukovnik Dragutin Perko — zapovjednik vojske koja je 
oslobodila Međimurje 1918. godine 


1% Dragutin Perko, o. c., str. 88. i 89. 


6.Dva seljačka bunta 81 


Ove su jedinice besprijekorno obavile ratne zađatke. Već u 
10.30 sati prije podne, 24. prosinca 1918. godine, kapitulirao je major 
Gyčry u Čakovcu, mađarska vojska se vrtoglavo povlačila preko 
Mure u rodnu zemlju, a već u 13 sati je i najistočnija Kotoriba bila 
u rukama osoloboditelja.“ 

Bila je to prava demonstracija jedinstvenog djelovanja oslobo- 
ditelja i Međimuraca, koji su ih oduševljeno dočekali. Revolucionar- 
nost naroda bila je na vidnoj visini, i to prvenstveno zbog nade da 
će klasno riješiti svoj položaj, a osim toga se napokon i nacionalno 
osloboditi mađarskog jarma. Na žalost, velikosrpski apsolutistički, 
eksploatatorski i kapitalistički sustav nije opravdao nadanja naro- 
da. Usprkos takvom razvitku kasnijih događaja, osloboditelji Međi- 
murja, bez obzira ako je koji od njih kasnije skrenuo i u antinarod- 
ne »vode«, u tom su trenutku učinili mnogo za narod kraja »med 
dvemi vodami«. 


. 1% Detaljniji podaci i opisi o toku borbi za oslobođenje Mežiauije prosinca 1918. 
godine ea su u jede knjigama i člancima: 1. Petar Jealvić: Hrvati u borbama 
za oslobođe nE ..., Zagreb 1940.; 2. Dr. Rudolf Horvat: Poviest Međimurja, Zagreb 1944.; 
3. Dragutin Feletar: Iz povijesti Međimurja, Čakovec 1968. 

VI. 


Odmah nakon oslobođenja, prvi vojni guverner Međimurja 
1918. godine postaje potpukovnik Dragutin Perko, a zatim se prvim 
građanskim povjerenikom imenuje zaslužni dr. Ivan Novak. Nje- 
gove slobodarske ideje konačno su se, barem na trenutak, obistinile. 
Revolucionarno raspoložen narod od njega očekuje mnogo. Kada 
je vidio da neće istinski moći urediti »svoje« Međimurje kako je on 
to želio, i kako je od njega tražio narod, dr. Ivan Novak se 10. 
listopada 1919. godine zahvalio na časti građanskog povjerenika. 


Sokolska legija osloboditelja postrojena u Štrigovi prosinca 1918. 
godine 


X Dr. Ivan Novak nastojao je oslobođeno Međimurje podići na 
višu gospodarsku i kulturnu razinu. Sa svojim sposobnim suradni- 
cima (Franjo Glogovec, Mirko Hikec, Bogdan Svoboda, Antun Vi- 
dec, dr. Vinko Žganec, Franjo Šafarić, dr. Blaž Ilijanić, dr. Albin 
Blašić, dr. Jerko Franetović, prof. Sigasmund Čajkovac i drugi),“ 


161 Petra Ferković, 0. c., str, 191. 

predano radi na organizaciji hrvatskog školstva, uprave, vojske i 
kulture, a odmah pristupa i realizaciji povoljne agrarne reforme. 

Za tadašnji društveno-politički razvoj Međimurja posebice je 
bila značajna velika skupština, koja se u prisustvu deset tisuća 
građana, održala na glavnom trgu u Čakovcu, 9. siječnja 1919. go- 
dine. Evo i sadržaja rezolucije, koja je oduševljeno prihvaćena na 
tom zboru: 


»U hrvatskom je narodu u Međimurju oduvijek živjela želja 
da se sjedini politički sa svojim suplemenicima iste krvi i jezika. 
Imperijalizam mađarske države, koji je nasilnom mađarizacijom 
htio od raznih naroda bivše države Ugarske stvoriti jedinstven i 
jednoznačan mađarski narod — kao što nije uspio kod ostalih ne- 
mađarskih naroda — tako nije uspio niti kod međimurskih Hrva- 
ta. Usprkos najvećeg nasilja i najžešće mađarizacije, ipak je hrvat- 
ski narod u Međimurju uščuvao svoj jezik i živu želju za oslobo- 
đenjem ispod tuđinskog jarma. Kad je pobijedila ideja velikog 
predsjednika Wilsona o samoodređenju naroda, osjetili su i međi- 
murski Hrvati da i oni imaju pravo na slobodu i život. Mađarske su 
vlasti htjele još jednim posljednjim udarcem u klici uništiti ovu 
težnju naroda za slobodom, te su mnogi sinovi našega naroda tu 
težnju platili vlastitom krvlju. Zato danas Hrvati iz cijeloga Međi- 
murja — skupljeni na javnoj općoj skupštini, održanoj 9. siječnja 
1919. godine na glavnom trgu u Čakovcu — pred cijelim svijetom 
otvoreno, odlučno, jednodušno i samosvjesno izjavljuju: zauvijek 
se odcijepljujemo od mađarske države, kojoj smo do sada pripa- 
dali samo pod utjecajem sile i protiv svoje volje.'“« 


U međimurske škole konačno je ušao hrvatski jezik. Dr. Ivan 
Novak 17. siječnja 1919. godine izdaje naredbu da se sada »kod 
svih javnih ureda, javnih i privatnih škola imade uredovati u služ- 
benom hrvatskom jeziku. Svi podnesci, molbe, tužbe i prijave itd. 
imadu se podnositi na službenom hrvatskom jeziku«.? Ova je na- 
redba tiskana u trećem broju »Međimurskih novina«, koje je po- 
krenuo također dr. Ivan Novak. Uredništvo je ispod naredbe odu- 
ševljeno pridodalo još i svoj komentar: »Ovom naredbom je naš 
jezik došel do svoje pravice, i to nakon skoro 60 let«.* 


Spomenutog dana je dr. Ivan Novak, zajedno s izaslanikom 
županije Zala, dr. Arpadom Vizkeletyjem, potpisao hrvatsko-ugar- 
sko utanačenje, u kojem se reguliraju tadašnji odnosi u upravi i 
drugim javnim službama (zamjena mađarskih službenika hrvat- 


12 Dr. Rudolf Horvat, o. c., str. 291. i 292. 
18 Petra Ferković, 0. c., str. 191. 
i »Međimurske novine«, Čakovec 19. siječnja 1919. 

skim). Već u prvoj točki“ toga utanačenja jasno je dano do zna- 
nja da je mađarskom gospodstvu u Međimurju definitivno odzvo- 
nilo, a takvim je idejama prožet i cijeli dokument.“ 


Mađari su se vrlo teško pomirili s takvim stanjem stvari, pa su 
poduzimali sve da opet vrate vlast u Međimurju (od ubacivanja 
raznih glasina o svojem povratku, pokušaja takva prodora kod 
Lendave, urgiranja kod vojnih vlasti saveznika i pozivanja na stare 
granice i ratne dogovore, do stalnog političkog i gospodarskog ro- 
varenja mađarona u Međimurju i pokretanja posebnog lista za Me- 
čimurce na kajkavskom narječju u Nagykaniszi). 


Narodni zbor u čakovečkom Starom građu u povodu oslobođenja 
Međimurja koncem prosinca 1918. godine 


165 »U kotarevima Čakovec i Prelog mogu ostati i nadalj i ji 
a. : revima c i Prelog 1 je u službi u dosadašnjim 
Bjalinne a šk A pa a, koji sja hrvatskim jezikom i koji = voljni 
Ž A o Žganec: odišnjica oslobođenj i j i 
FM: % g j slobođenja Međimurja, Zagorski kalendar, 


16 U točki devet utanačenja se govori i o zlogl i žme 
vet 2 glasnom bivšem čakovečkom st 
nn Kumiju, koji je stajao na čelu soldateske u krvavim međimurskim događajicna . 
noga 1918. godine. U dokumentu doslovce piše: »Kumi Joszef, žandarski narednik, je 
Pritvoren i ne može se izručiti, jer se protiv njega vodi vojnosudska istraga«. 

Međutim, Međimurje je ostalo u sklopu hrvatske domovine 
zahvaljujući jedinstvenosti naroda. Sa svih strana Međimurja do- 
lazžile su vijesti o oduševljenju zbog konačnog pripajanja matici 
zemlji. Dovoljno je da ovo potkrijepimo samo rezolucijom, koja 
je prihvaćena na velikoj skupštini u Kotoribi, 13. siječnja 1919. 
godine: 

»Međimurski Hrvati općine Kotoriba, koji su jedva dočekali 
oslobođenje od tučina i pripojenje svojoj miloj majci Hrvatskoj. 
i preko nje cijeloj Jugoslaviji, pridružuju se od sveg srca izjavama 
ostalih hrvatskih, slovenskih i srpskih gradova i općina, da ni jedna 
druga naša hrvatska ili slovenska zemlja ne ostane pod tuđinskim 
jarmom Talijana ili Mađara. Naše staro hrvatsko more neka opet 
bude hrvatsko i naše braće Slovenaca i Srba, s kojima ćemo dijeliti 
sve dobro i zlo.'“"« "; 


»Trebalo je voditi žestoku i ustrajnu borbu protiv mađarskih 
agenata i njihovih pretenzija na Međimurje, jer tek kada su Mađari 
potpisali mirovni ugovor u Trianonu kod Pariza, 4. lipnja 1920. go- 
dine, Međimurje je i pravno priznato Jugoslaviji«.“ i 


Iako u staroj Jugoslaviji narod Međimurja, kao i narodi cijele 
naše zemlje, nije ostvario svoje klasne i nacionalne težnje, »mala 
međimurska revolucija« je pridonijela ujedinjavanju ovog napaće- 
nog komadića zemlje između Mure i Drave — Hrvatskoj i Jugosla- 
viji. I ne samo to: ona je pokazala revolucionarnost hrvatskog na- 
roda u Međimurju u borbi za klasnu i nacionalnu slobodu. Bila je 
to prethodnica plodnog kasnijeg djelovanja Komunističke partije 
u ovom kraju (prve partijske ćelije niču u Čakovcu već 1923. i Ko- 
toribi 1924. godine) i velikom doprinosu Međimurja u našem revo- 
lucionarnom pokretu i narodnooslobodilačkoj borbi. Ono za čime 
su Međimurci težili 1918., ostvarili su tek 6. travnja 1945. godine. 


. 17 Dr. Vinko Žganec: Prvi dani oslobođenja Međimurja, Zbornik »Hrvati u bor- 
bama za oslobođenje . . .«, Zagreb 19%40., str. 60. : 
1% Petra Ferković, o. c., str. 190. 

\ 


91 


a 
OO 0 SO Ua BD o 


= = m 
o BD om 


10 u a 


Nakladni plan ,Zrinskog“ 


BIBLIOTEKA POEZIJE 


. Stjepan Bence: Sledi i tragi (izašlo) 

. Ivica Jembrih: Vse - i dihanje (izašlo) 

. Stanko Kancijan: Zbrani čemer (izašlo) 

. Dragutin Feletar: Moje Međimorje (izašlo) 

. Martin Hegedušić: Žuli z vincem zalejani (izašlo) 
. Božidar Hlastec: Zvezde nad Sanoborom (izašlo) 
. Ernest Fišer: Ishodišta (izašlo) 

. Vesna Parun: Sto soneta (izašlo) 

. Ivica Jembrih: Mujceki se hinčeju (izašlo) 

. Marija Novak: Čestitke i križi (izašlo) 

. Božica Jelušić: Riječ kao lijepo stablo (izašlo) 

. Ivica Jembrih: Spoved zemlje (izašlo) 

. Vladimir Milak: Padine dana, padine noći (izašlo) 


POVIJESNA PUBLICISTIKA 


. Kapun-Feletar-Fišer: Zapisi i sjećanja (izašlo) 
. Feletar-Đurić: Navik on živi ki zgine pošteno (izašlo) 
. Đurić-Feletar: Stari gradovi i dvorci sjeverozapadne “Hrvatske 


(izašlo) 


. Dragutin Feletar: Legrad (izašlo) 

. Dragutin Feletar: Dva seljačka bunta (izašlo) 

. Antun Kozina: Iz povijesti Hrvatskog zagorja 
. Marija Winter: Zapisi iz povijesti Ludbrega 


IO U s Go 


O u a BD = 


ZNANSTVENO-POPULARNA BIBLIOTEKA 


. Dr. Josip Rucner: Nelojalna utakmica i zaštita autorskog prava 


(izašlo) 


. Prof. dr. Juraj Kolaković: Historija modernih političkih teorija 


(izašlo) 


. Ing. Dragutin Vojvoda: Vrtni uređaji (izašlo) 

. Dr. Pavao Kolmanić: Liječnik vam savjetuje (izašlo) 

. Padjen - dr. Bakotić: Vanjski poslovi Jugoslavije (izašlo) 

. Dr. Goran Piljac: Da ste znali... (izašlo) 

. Dipl. iur, Pavao Gabre: Suvremeni problemi međunarodnog te- 


lekomunikacijskog prava (izašlo) 


. Dr. Tomislav Paić: Razvoj antituberkulozne dispanzerske službe 


u Međimurju (izašlo) 


. Prof. dr. Stanko Petković: Prilozi sociologiji normativnog po- 


našanja ' 


POSEBNA IZDANJA 


. Marijan Filipović: Rječnik stranih riječi (izašlo) 

. Marijan Filipović: Đački leksikon (izašlo) 

. Ivan Razleg: Matematika i birotehnika — podsjetnik (izašlo) . 
. Dr. Zdravko Pečar: Lovstvo u Africi 

. Joža Skok: Antologija kajkavske poezije 

. Kolektiv autora: Međimurje — fotomonografija 


Kazalo 


Predgovor 

Uvod mm po 
Kunovečka buna 1903. 

Krvavi međimurski studeni 1918. 
Literatura i izvori 


Bilješka... . 0. 


87 


91 


Dragutin Feletar 
DVA SELJAČKA BUNTA 


ž* 
Naklada i tisak 


TISKARSKO-IZDAVAČKI ZAVOD »ZRINSKI« 
ČAKOVEC, GLOBETKA BB 


* 
Za nakladnika 
Mr. JOSIP BAKSA 


* 
Lektura 
ERNEST FIŠER 


* 


Fotografije 
MUZEJ MEĐIMURJA ČAKOVEC, noi GRADA 
KOPRIVNICE, MLADEN KERSTNER LUDBREG 


(Fotokopirali: VLADIMIR KOSTJUK, TOSIP PEVEC) 


* 


Tiskano u u 1973. godine 


Oslobođeno od osnovnog i pEra poreza na promet 
si =: Republičkog sekretarijata za prosvieia, 
ulturu i fizičku kulturu SR Hrvats 
br. 3946/1-73. od 6. rujna 1973. 


mo 


